
I. 


Cornelii  Nepotis  reliquias  qui  secundum  artis  leges  recen- 
seret  primus  inventus  est  anno  mdcccxli  Carolus  Ludovicus  Ro- 
thius  Brisigavus.  Nam  Beneckius  eodem  fere  tempore  (etsi  enini 
extrema  editionis  suae  anno  mdcccxlii  exeunte  scripsit,  nonvide- 
rat  tamen  editionem  Rothii)  cum  nova  subsidia  non  comparasset, 
paratis  non  ea  quaparerat  diligentia  usus  esset,  quippe  quifungi 
seseofficioposseconfideretsieditionesBardilii,  Fischeri,Heusingeri 
adhibuisset,  neque  de  auctoritate  codicum  satis  recte  existimare 
neque  eum  inde  quem  licebat  fructum  percipere  potuit.  Idem 
ad  scriptoris  verba  coniectura  emendanda  tantum  attulit  ut  nihil 
sane  dignum  commemoratione  effecisse  videatur.  Sed  Rothius 
et  apparatum  eum  collegit  et  de  auctoritate  codicum  ita  iudica- 
vit  et  quae  hac  auctoritale  effici  poterant  tam  diligenter  et  con- 
siderate  persecutus  est  perpauca  ut  desideres  quin  huic  parti 
critici  muneris  plene  satisfecisse  censendus  sit.  Quas  reliquias 
cum  colligere  in  animo  sit  antequam  ad  alteram  critici  offieii 
partem  praetermissam  a  Rothio  accedam,non  repeterem  ea  quae 
recte  ille  de  codicibus  disputavit  nisi  quorundam  qui  post  eum 
de  Cornelio  Nepote  scripserunt  eam  infirmitatem  et  inconstan- 
tiam  iudicii  in  hac  re  animadverterem  ut  quo  fundamento  emen- 
datio  scriptoris  niti  debeat  nondum  omnes  satis  perspexisse 
videantur.  Dicam  autem,  ut  par  est,  de  iis  tantum  codicibus  qui 
non  uno  et  altero  loco  inspecti ,  sed  aut  plene  aut  certe  perpe- 
tuitate  quadam  collati  sunt.  Et  quamquam  in  minoribus  quibus- 
dam  rebus  paulo  distinctius  me  hanc  quaestionem  persecuturum 
arbitror,  exemplis  tamen  ex  scripturis  codicum  afferendis  super- 
sederepossum,  cum  et  qui  accurate  in  hanc  rem  inquirere  volent 
materiem  omnem  in  margine  editionis  Rothianae  apte  dispositam 
habeant  et  qui  hunc  laborem  defugicnt  quod  satis  sit  in  Rothii 
commentatione  quae  est  de  auctoritate  codicum  possint  invenire. 

Quod  igitur  in  plerisque  veterum  scriptorum  iibris  qui  ae~ 
tatem  tulerunt  idem  in  Cornelio  Nepote  usu  venit,  ut  codices 
omnes  qui  supersunt  ex  uno  aliquo  satis  recenti  vitiisque  non 
paucis  et  lacunis  deformato  orerentur.  Ex  hoc  codice  qui  periit 
duo  alii  sunt  ducti ,  quorum  alter  est  qui  tamquam  plures  essent 
Danielinus  et  Gifanianus  appellatur  et  unde  permulta  in  editione 
Ultraiectina  et  simulatione  Leidensis  cuiusdam  codicis  (primum 
vocant)  in  commenticia  eius  collatione  prolata  sunt.  Atque  hunc 
codicem,  qui  saeculo  sextodecimo  a  compluribus  hominibus  doc- 
tis  versatus  hodie  frustra  quaesitus  est,  longe  altero  praestantio- 
rem  fuisse  cum  menda  permulta  tum  defectus  omnium  reliquo- 
rum  codicum  demonstrant  quae  ex  hoc  codice  correcta  sunt 
et  expleta.  Etenim  ille  alter  codex  quem  ex  archetypo  ductum 
diximus ,  qui  item  amissus  est ,  fons  extitit  omnium  reliquorum 
codicum  quotquot  adhuc  praeter  Danielinum  sunt  inspecti,  iique 
item  per  duos  codices  ex  illo  propagati  sunt,  quorum  alter  su- 
perest,  Guelpherbytanus ,  alterum  qui  periit  communibus  cete- 
rorum  codicum  lacunis  aliisque  vitiis  quibus  soli  Danielinus  et 
Guelpherbytanusimmunessunt  cognoscimus.  Inde  origo  codicum 
trifariam  dividitur.  Nam  ex  uno  codice  orti  sunt  Sangallensis, 
Urbinas  numero  ccccxxxvr,  Faesulanus,  Ottobonianus  numero 
mcccclv,  Alexandrinus  numero  dcclxviii,  Patavinus  et  qui  ad  de- 
teriores  deflectit  Monacensis ;  ex  alio  codices  collegii  Romani  et 
Savaronis  (atque  inter  haec  duo  genera  Leidensis  secundus  et 
Vossianus  primus  ita  fluctuant  ut  ille  in  plerisque  cum  priore,  hic 
cum  altero  consentiat,  ad  quod  etiam  Vossianus  tertius,  de  quo 
non  satis  constat ,  videtur  pertinere) ;  ex  tertio  denique  reliqui 
omnes  qui  quidem  paulo  accuratius  sint  collati.  Sed  hi  quos 
extremo  loco  commemoravi ,  quos  brevitatis  causa  deteriores 
appellabo,  et  in  plura  genera  discedunt,  et  rursus  in  singulis 
cum  horum  generum  confusio  tum  correctio  ex  aliis  codicibus 
eius  potissimum  familiae  cuius  codices  collegii  Romani  et  Sava- 
ronis  sunt  apparet.  Verum  haec  persequi  inutile  est ,  cum  ea  sit 
horum  codicum  condicio  ut  tum  demum  cum  aut  omnes  aut 
plerique  consentiant  et  quid  in  codice  eorum  principe  scriptum 
fuerit  demonstrent  ad  eruendam  codicis  archetypi  scripturam 
adhiberi  possint.  Itaque  his  reHctis  quo  facilius  percipiantur 
quae  de  origine  codicum  disputavimus  tabulam  cognationis 
subieci ,  in  qua  codices  qui  perierunt  Graecis  litteris  significati 
sunt. 


Danielinus. 


Guelpherbytanus.      /' 


Iam  vero  cum  omnes  codices  qui  supersunt  ex  uno  illo  quem 
littera  A  significavimus  fluxisse  compertum  sit,  ea  quae  Nepos 
scripsitnonposse  restitui  apparet  nisi  quid  in  illo  codice  scriptum 
fuerit  teneamus.  Atque  id  quiclem  dubium  non  erit  cum  omnes 
codicesconsentient;  in  dissensu  codicum  considerandum  est  quid 
sequendum  videatur.  Iam  primum  iis  locis  quibus  Danielinus  et 
illealtercodex  cuius  scriptura  exreliquisefficiturdissentiunt,cum 
ex  iis  rebus  quas  supra  commemoravi  Danielinum  longe  illi  alteri 
codici  praestitisse  cognoverimus ,  ubicumque  aberratum  esse  in 
Danielino  certis  argumentis  demonstrare  non  potuerimus  hunc 
ipsam  codicis  archetypi  scripturam  servasse  censendum  erit;  si~ 
cubi  erroris  hic  codex  convictus  fuerit  id  esse  verissimum  unde 
facillime  error  illius  nasci  potuerit.  At  plerumque  antequam  Da- 
nielinum  et  illum  alterum  codicem  quem  B  diximus  contendere 
possimus  dissensus  reliquorum  codicum  facit  ut  quid  inhocscrip- 
tum  fuerit  indagandum  sit.  In  qua  re  inter  Guelpherbytanum 
et  eos  codices  qui  ex  codice  r  fluxerunt  eandem  rationem  intcr- 
cedere  atque  inter  Danielinum  et  eos  qui  ex  codice  B  orti  sunt 
item  ex  iis  quae  paulo  ante  de  Guelpherbytano  monuimus 
perspicitur.  Atque  hi  duo  codices  soli  ita  sunt  scripti  ut  perraro 
et  in  levissimis  tantum  rebus  antiqua  scriptura  de  induslri  im- 
mutata  esse  videatur;  reliqui  omnes  aut  ipsi  compluribu  locis 
sunt  adulterati  aut  ex  adulterato  fonte  originem  trahunt.  Atque 
haec  libido,  cuius  prima  atque  aperta  vestigia  in  codice  /'  appa- 
rent,  et  in  codicibus  /t  E  Z  et  in  singulis  qui  inde  orti  sunt  la- 
tius  manavit ,  ila  ut  in  prima  et  tertia  familia  ea  quae  non  intel- 
legerentur  aut  minus  recta  viderentur,  sed  in  prima  et  multo 
paucioribus  locis  et  longe  cautius ,  in  secunda  ea  quoque  in  qui- 
bus  homo  neque  ineptus  et  sermonis  Latini  satis  peritus  elegan- 
tiam  desideraret  pro  arbitrio  immutarentur.  Hac  ratione  per- 
multi  errores  codicis  archetypi  sunt  emendati ,  longe  plura  aut 
ipsa  vera  aut  veri  vestigia  corrupta  sunt  et  obscurata ,  ut  nihil 

dicamus  de  erroribus  et  neglegentia  librariorum  quibus  maxime 
deteriores  codices  conspicui  sunt.  Sed  si  quaerimus  quae  sit  ho- 
rum  codicum  ad  scripturam  codicis  F  inveniendam  auctoritas, 
hoc  tenendum  est  optimam  esse  familiam  ex  codice  z/  ortam,  se- 
cundum  locum  obtinere  quae  ex  codice  E,  ultimum  quae  ex 
codice  Z  originem  duxit ;  nullam  tamen  ita  praestare  ut  inferio- 
rem  neglegere  liceat.  Ubicumque  igitur  hae  tres  familiae  omnes 
inter  se  ita  dissentient  ut  neque  Danielino  aut  Guelpherbytano 
adhibito  neque  rationibus  ex  ipsis  scripturis  petitis,  sedsolaauc- 
toritate  horum  codicum  quid  in  codice  T  scriptum  fuerit  diiu- 
dicandnm  sit  ,  primae  familiae  testimonio  est  credendum ;  con- 
sentiens  vero  eodem  casu  duarum  reliquarum  testimonium  pri- 
mam  erroris  aut  fraudis  convincere  censendum  est. 

Atque  haec  esset  certa  atque  expedita  ratio  codicis  arche- 
typi  restituendi  si  in  apparatu  critico  eomm  tantum  codicum  quos 
Graecis  litteris  notavimus  scripturas  desideraremus.  At  cum  co- 
dex  omnium  optimus,  Danielinus ,  hodie  superesse  non  videatur, 
ab  iis  autem  qui  eo  uti  potuerunt  neque  plene  neque  satis  accu- 
rate  collatus  sit,  non  raro  quae  de  eo  traduntur  dubitationi  sunt 
obnoxia,  saepe  quid  in  eo  scriptum  fuerit  comparata  editione 
Ultraiectina  aut  commenticia  illa  Leidensis  primi  collatione  cum 
scriptura  reliquorum  codicum  coniectura  eruendum  est,  saepe 
denique  ne  hoc  quidem  fieri  potest.  Quae  cum  ita  sint ,  multis 
locis  non  codicis  archetypi  scripturam ,  sed  eius  tantum  quem  B 
diximus  inveniri  posse  apparet.  Qua  re  quibus  locis  fiat  ut 
minus  recte  de  iis  quae  Nepos  scripserit  iudicemus  non  sentimus 
ubicumque  ex  reliquorum  codicum  scriptura  quid  in  codice  B 
scriptum  fuerit  certo  nobis  efficere  videmur ;  molesta  oritur  du- 
bitatio  cum  Guelpherbytanus  ita  a  consentiente  reliquorum  co- 
dicum  testimonio  discrepat  ut  utrum  sequendum  sit  sola  Danie- 
lini  auctoritate  qua  destituimur  discerni  possit.  Neque  enim 
desunt  loci  quibus  in  Guelpherbytano  aberratum ,  in  reliquis  co- 
dicibus  verum  servatum  esse  Danielinus  demonstret.  Itaque  cum 
huiusmodi  dissensus  inter  Guelpherbytanum  et  reliquos  ex  codice 
B  ortos  in  minoribus  rebus  accidit,  velut  in  orthographicis  et 
declinationum  flexionibus ,  cum  haec  in  recentioribus  codicibus 
pro  arbitrio  mutata  esse  constet ,  satis  tuto  unum  Guelpherbyta- 
mim  sequimur ;  cum  reliqui  codices  ita  ab  illo  discrepant  ut,  si 
Guelpherbytani  scripturam  in  codice  B  fuisse  statuamus,  non  in- 
tellegatur  quomodo  inde  aberrari  potuerit,  ne  ab  eo  qui  Guel- 
pherbytanum  scripsit  decipiamur  cavendum  est.    Sed  commode 

evenit  ut  duobus  tantum  locis  hac  dubitatione  implicaremur  : 
Ep.  7,  1,  ubi  in  Guelpherbytano  est  cives  sui praeficere ,  in  reli- 
quis  cives  praeficere,  et  Att.  8,  4,  ubi  in  illo  quantum  eae,  in  his 
quantum  hae  scriptum  est.  Nam  Ep.  1,  I  scribamus ,  pro  quo  in 
Guelpherbytano  scribimus  legitur,  necessarium  est  et  propter  vi- 
dentur  et  propter  praecipienda  (vid.  Madvig.  art.  §  360)  ,  neque 
probabile  est  tam  obtusis  auribus  fuisse  Nepotem  ut  Eum.  3 ,  2! 
scriberet  Aegyptum  oppugnatum  adversum  Ptokmaeum ,  quae  le- 
guntur  in  Guelpherbytano,  cum  in  reliquis  sit  adversus.  Praeterea 
ex  duabus  illis  familiis  quarum  praecipua  est  ad  restituendum 
codicem  r  auctoritas  primae  unum  Sangallensem ,  alterius  nui- 
lum  plene  et  accurate  collatum  habemus.  Atqui  harum  familia- 
rum  singuli  codices  nequaquam  ubique  ita  consentiunt  ut  cum 
quid  in  uno  scriptum  sit  teneas  familiae  testimonium  tenere  te 
confidere  possis.  Itaque  optandum  est  ut  codex  Urbinas  nu- 
mero  ccccxxxvi  (nam  reliquis  facile  carebimus) ,  itemque  codex 
collegii  Romani  et  Savaronianus ,  quem  hodie  Montisferrandi 
servari  probabiliter  suspicatus  est  Rothius  ,  non  ,  ut  factum  est, 
per  partem  aliquam  aut  quamvis  multis  locis  sed  toti  aecurate 
conferantur.  Quamquam  cum  hoc  factum  fuerit  magis  id  effec- 
tum  iri  arbitror  ut  quam  exigua  horum  codicum  auctoritas  sit 
apcrtius  inlellegamus  quam  ut  in  codice  archetypo  restituendo 
adiuvemur. 

Iam  eorum  locorum  quibus  Rothius  a  restituenda  codicis 
archetypi  scriptura  aberravit  duplex  genus  est.  Primum  enim 
etsi  singulari  industria  omnia  quae  de  codice  Danielino  tradita 
erant  collegit  et  perite  et  circumspecte  quam  vere  tradita  essent 
iudicavit,  lamen  paucis  locis  accidit  ei  ut  in  hac  parte  falleretur. 
Atque  vellem  sane  quae  ex  Danielino  annotata  erant  non  ei  ra- 
tioni  qua  ipsc  scripturas  codicum  rctulit  accommodasset,  sed  ipsa 
eorum  verba  qui  de  codice  referebant  posuisset :  nam  cui  haec 
inspicere  non  licuerit  nemo  satis  rectc  qua  fide  singulis  locis  dc 
codice  relatum  sit  existimabit.  Sed  ego  eos  tantum  locos  perse- 
quar  quibus  error  Rothii  fecit  ut  scriptoris  verba  minus  recte 
constitueret.  Milt.  igitur  i,  (3  cx  reliquis  codicibus  haec  cfficiun- 
tur  quae  scripta  sunt  apud  Rothium  :  ld  si  factum  esset,  et  civi- 
bus  animum  accessurum,  cum  viderent  de  eorum  virtute  npn  despe- 
rari,  et  hostes  eadem  re  fore  turdiores ,  si  animadverterent  audere 
adversus  se  tam  exiguis  copiis  dimicari.  Hoc  ferri  non  posse  et 
iiut  auderi  <liini<-<in  aut  audere  dimicure  scribendum  esse  iam  ab 
iis  intellectum  esl  qui  deleriores  codices  correxerunt.  Sed  horum 


prius  insolens  est,  alterum  quemadmodum  recte  hoc  loco  poni 
putarem  in  annotatione  edit.  p.  \  1  ostendi.  lam  vero  in  Danie- 
lino  dimicarent  scriptum  esse  refertur.  Quod  cur  Rothius  falso 
relatum  putarit  non  perspicio :  neque  enim  dubito  quin  ea  scrip- 
tura  in  codice  archetypo  dimicare  exaratum  et  super  extremam 
syllabam  litteras  ri  scriptas  fuisse  significetur.  Ibid.  6;  3  Rothius 
Danielinum ,  ut  putabat ,  secutus  edidit  in  porticu  quae  Iloixthj 
vocatur.  At  mihi  dubium  non  est  quin  hoc  loco  Daniel  non  codi- 
cis  scripturam,  sed  ut  pluribus  locis  suam  annotationem  posuerit. 
In  eodice  enim  ut  in  reliquis  bonis  Poecile  scriptum  fuisse  con- 
stantia  omnium  bonorum  codicum  persuadet  qua  Graecarum  vo- 
cum  scribendarum  eam  rationem  servarunt  quam  ad  praef.  7 
edit.  p.  5  exposui.  A  qua  ne  quis  Con.  3,  3  discedi  putet,  quod 
ibi  in  Guelpherbytano  prochisnesin ,  in  Sangallensi  prochisnesim 
similiterque  in  aliis  codicibus  scriptum  sit  ob  eamque  rem  dubium 
videatur  num  in  Danielino  inventum  sit  quod  refertur,  ttqog-avvtj- 
glv  ,  litterae  ch  quae  in  illis  codicibus  remanserunt  satis  aperta 
Graecarum  litterarum  vestigia  sunt.  Simili  errore  Paus.  3  ,  6 
factum  est  ut  Rothius ,  cum  in  collatione  Danielis  invenisset  cillo- 
tae  alias  heclotae,  tiXwTui,  scribendum  esse  in  margine  annotaret. 
Nam  ibi  quoque  illa  calias  heclotae  ab  ipso  Daniele  (scripserat 
fortasse  heilotae)  adiecta  esse  inde  perspicitur  quod  vocabulum 
calias5  non  inclinatis  litteris  quibus  ea  quae  ex  codice  referuntur 
scribi  solent  sed  rectis  scriptum  est.  Dat.  4,4,  ubi  ex  reliquis 
codicibus  Rothius  edidit  quaerit  quibus  locis  sit  Aspis ;  cognoscit 
haud  longe  abesse  profectumque  eum  venatum.  Quem  dum  specu- 
latur,  adventus  eius  causa  cognoscitur ,  non  debebat  dubitare  num 
recte  in  Danielino  quae  dum  scriptum  esse  referretur ;  id  unum 
dubitare  poterat  utrum  id  ipsum  an  ut  Ar.  1  ,  2.  Dion.  6,  \  in 
Guelpherbytano  compendium  quo  et  quae  et  quem  significatur  in 
codice  inventum  esset.  Sed  utrum  verum  est,  praeferendum  erat 
quae.  Nam  Aspim  quidem  iam  antea  Datames  speculatus  erat, 
cum  ubi  esset  quaereret;  iam  ea  quae  cognoverat  quemadmodum 
se  haberent  speculabatur.  Denique  eiusd.  Dat.  8,  2  apud  Rothium 
haec  leguntur :  Habebat  barbarorum  equitum  xx ,  peditum  centum 
milia,  quos  illi  cardacas  appellant,  eiusdemque  generis  iii  milia  fun- 
ditorum ,  praeterea  Cappadocum  vni  milia ,  Armeniorum  x  milia, 
Paphlagonum  v  milia,  Phrygum  x  milia,  Lydorum  v  milia,  Aspen- 
diorum  et  Pisidarum  circiter  ni  milia,  Cilicum  n  milia,  Captiano- 
rum  totidem ,  ex  Graecia  conductorum  iii  milia ,  levis  armaturae 
maximum  numerum.    Hic  recte  milia  adiectum  est  ubicumque  id 


in  Guelpherbytano  et  editione  Uitraiectina  legebatur  neque  de 
Danielino  quicquam  traditum  erat.  Nam  cum  id  in  superioribus 
editionibus  deesset,  non  est  verisimile  in  Ultraiectina  de  con- 
iectura  adiectum  esse  ,  sed  ex  Danielino  petitum  videri  debet. 
Sed  Cilicum  u  milia  in  una  editione  Ultraiectina  scriptum  est,  in 
Guelpherbytano  et  reliquis  omnibus  milia  omissum ;  qua  auctori- 
tate  detracta  hoc  loco  vocabulum  illud  non  in  codice  inventum 
sed  concinnitatis  causa  adiectum  esse  statuendum  est.  Idemque 
de  his  verbis:  ex  Graecia  conductorum  111  milia  existimandum, 
quamvis  ibi  milia  in  editione  Ultraiectina  (sed  fuerat  iam  in  su- 
perioribus)  et  Guelpherbytano  scriptum  sit ,  cum  diserto  Danielis 
testimonio,  de  quo  immerito  dubitavit  Rothius ,  id  in  eius  codice 
non  fuisse  constet. 

Frequentius  in  altero  genere  peccavit  Rothius ,  ut  scripturas 
codicis  Danielini ,  cum  neque  quin  recte  de  eo  referretur  dubi- 
tandi  causa  esset  necquaereferebantur  vituperari possent  (quam- 
quam  hoc  quidem  nihil  ad  Rothium) ,  reliquis  codicibus  postha- 
beret.  In  qua  re  non  id  solum  admiror  quemadmodum  ei  qui 
quid  ars  posceret  intellexisset  accidere  potuerit  ut  a  se  ipse  de- 
scisceret,  sed  etiam,  cum  partem  eorum  locorumquos  minus  recle 
scripserat  in  addendis  reprehendisset,  cjuamobrem  ceteros  corri- 
gendos  non  putarit.  llaec  enim  sunt  aRothio  in  hoc  genere  prae- 
lermissa ,  ex  quibus  de  quo  uno  num  recte  seriberetur  dubitari 
poterat,  id  quod  primo  loco  commemoravimus,  de  eo  dictum  est 
edit.  p.  i:  praef.  4  habuisse ;  Them.  9,  2  adversum  ;  Paus.  \  ,  2 
cum  cc  milibus  peditum  —  et  xx  equitum ,  ubi  mitibus  altero  loco 
non  solum  in  Danielino  sed  etiam  in  Sangallensi  et  plurimis  de- 
teriorum  abest;  5,  2  qui  eum  scquebuntur :  Ep.  I,  i  uttulerat, 
quod  confirmat  Guelpherbytanus  ;  6,  i  Lacedaemonii  sociorum ; 
Att.  1,  3  oris  atque  vocis;  11,6  itte  prius;  20,  2  in/initas  suas. 

His  adiungi  tertium  poterat,  ([iiod  Rothius  quibusdam  locis 
(|uilms  in  codice  archclypo  duplicem  scripturam  fuisse  codices 
nostri  demonstrant  non  eam  quam  debebat  dclegit.  Sed  cum  ille 
id  unum  egerit  ut  codicem  archetypum  repraesentaret  et  nos 
quam  prope  ille  codex  ab  iis  quae  \epos  scripserit  afuisse  videa- 
tur  separatim  tractare  constituerimus,  hic  tantum  monendum  est 
Rothii  rationes  tulisse  ul  eiusmodi  locis  utramque  scripturam  po- 
neret,  de  ipsis  locis  infra  diccmus. 

Etenim  restituto  codice  archetypo  iam  allerum  nascitur  cri- 
tici  officium ,  ut  quaeral  num  quae  in  illo  codice  scripta  fuerunt 
omnia  ab  auctore  scripta  esse  probabile  sit  quaequc  ab  eo  non 

potuisse  scribi  certis  argumentis  evicerit  pro  his  ea  quae  ille  scrip- 
serit  reponat.  Qua  in  re  cum  a  superioribus  multa  recte ,  multa 
secus  administrata ,  complura  praetermissa  essent ,  ab  eo  qui 
rectum  et  firmum  totius  negotii  fundamentum  iecisset,  quo  supe- 
riores  fuerant  destituti,  non  solum  exspectandum,  sed  postulan- 
dum  erat  ut  et  quae  illi  bene  consuluerant  prudenter  delecta 
ascisceret  et  quae  reliquerant  ipse  supplere  cc-naretur.  Quam 
officii  partem  quod  praetermittendam  sibi  Rothius  existimavit 
graviter  mihi  videtur  reprehendendum.  Aut  enim  prave  ignorare 
aut  arroganter  non  curare  yidetur  quid  et  scientiae  quam  profi- 
tetur  dignitati  et  in  hac  librorum  copia  eorum  quibus  scribit  com- 
modo  debeat  qui  opus  quod  et  perpolire  et  certe  aliquatenus  per- 
ficere  licebat  rude  et  inchoatum  protrudere  sustinet.  Neque  eam 
excusationem  accipio  qua  utitur  Rothius ,  ut  se  iis  subvenire  vo- 
luisse  dicat  qui  de  auctore  harum  vitarum  essent  disputaturi : 
ipsius  enim  erat  hanc  quaestionem ,  si  absolutam  non  putaret, 
ad  exitum  perducere.  Sed  tamen  in  margine  exemplarisRothiani, 
in  quo  tamquam  cumulum  officii  sibi  impositi  emendationes  non- 
nullas  codicis  archetypi  adiecit ,  inter  eas  quas  ipse  excogitavit 
(monendi  autem  sunt  qui  libro  utentur  ne  omnia  quorum  auctor 
commemoratus  non  estRothii  esse  putent,  id  quod  accidisse  non- 
nullis  video )  sed  inter  eas  emendationes  quas  ipse  excogitavit 
tres  inveni  quae  mihi  laude  dignae  viderentur:  Milt.  5,  3  acie 
regione  instructa  non  apertissima  proelium  commiserunt;  Lys.  3,  2 
Delphicum  corrumpere  est  conatus;  Att.  9,  7o  nonnullis  optimati- 
bus ,  familiaribus  eius ,  reprehendebatur.  Iam  Beneckii  consilium 
in  summa  re  sane  illud  prudentius  quem  eventum  habuerit  supra 
diximus.  Post  quem  Reinholdus  Klotzius  cum  editionem  Biller- 
beckianam  inter  ipsum  typothetarum  laborem  ad  editiones  Rothii 
et  Beneckii  exigeret,  tantum  praestitit  quantum  huiusmodi  festi- 
natio  et  temporis  angustiae  patiebantur.  Atque  is  ex  iisquaeipse 
coniecit  duo  mihi  probavit :  Ep.  5,  3  revocas  et  Cat.  3,  \  et  pe- 
ritus  iurisconsultus.  Tam  exiguo  studio  cum  per  octo  annos  ho- 
mines  docti  instrumento  parato  et  fundamento  posito  reliquum 
officium  a  Rothio  desertum  suscepissent ,  si  ego  quid  efficere  in 
hac  parte  possem  experirer ,  non  erat  sane  verendum  ne  cupide 
hoc  negotium  arripuisse  viderer.  Quod  tamen  potius  delatum  re- 
cepimus  quam  delectum  apprehendimus.  Nam  cum  nobis  ex 
corpore  scriptorum  Graecorum  et  Latinorum  annotatione  Germa- 
nice  scripta  enarrandorum  quod  consilio  et  auctoritate  Mauricii 
Hauptii  et  Hermanni  Sauppii  Weidmanni  publicare  instituerunt 


Cornelii  Nepotis  edendi  cura  mandata  esset  neque  a  quoquam  in 
eo  scriptore  emendando  ita  ut  et  potuisset  et  debuisset  elabora- 
tum  esse  animadverteremus ,  necessario  hunc  laborem  assumere 
ipsi  coacti  sumus.  Quid  igitur  in  restituendo  Gornelii  Nepotis 
libro  de  excellentibus  ducibus  exterarum  gentium  et  reliquiis  libri 
de  historicis  Latinis  et  codicum  auctoritate  et  coniectura  cum 
aliorum  tum  nostra  effici  posse  putarimus  ex  editione  nostra  per- 
spicietur.  Qua  emissa ,  hoc  quoque  libello  iam  perfecto ,  ad  me 
perlata  sunt  quae  Theodorus  Bergkius  in  Mus.  Rhen.  vol.  vn  p. 
158  de  tribus  et  Alfredus  Fleckeisenius  in  Philologi  Schneidewi- 
niani  vol.  iv  p.  308  —  351  de  permultis  Cornelii  Nepotis  locis 
scripserunt.  Atque  horum  Bergkius  Att.  3  ,  2  comparato  Plut. 
Sull.  c.  1  i  optime  pro  ignoto  illo  Phidia  (in  optimis  codicibus  est 
fidiae)  Midiam  ponendum  suspicatus  est;  duos  reliquos  locos  cur 
minus  recte  ab  eo  tractatos  putem  infra  dicam.  Fleckeisenius  et 
nonnuila  orationis  vitia  eadem  quae  ego  sustuleram  correxit  et 
quae  me  fugerant  haec  recte  mihi  videtur  invenisse :  Them.  10, 
3  statua  scribendum  esse ,  Dion.  9 ,  5  facile  intellectu  est  itemque 
Att.  12,  5  difficile  est;  Ep.  4  ,  6,  ubi  in  reliquis  codicibus  legitur 
possemus ;  ex  Guelpherbytani  scriptura  possimus  efficiendum  esse 
possumus ,  de  reg.  2,  I  Guelpherbytani  et  duorum  aliorum  codi- 
cum  scriptura  non  Aegis  sed  Aegiis  significari.  Reliqua  aut  ipsius 
aut  Halmii  commenta  neque  probo  neque  nunc  quidem  refutanda 
arbitror,  nisi  quae  ad  paucos  locos  pertinent  de  quibus  antequam 
commentationem  eius  legeram  dicendum  videbatur.  Nam  cum 
duae  res  ei  spectandae  sint  qui  antiquum  scriptorem  emendarc 
conatur,  ut  et  vitium  certis  argumentis  coarguat  et  ita  corrigat  ut 
origo  vitii  appareat,  in  utraque  parte  incredibili  levitate  usus  est 
Fleckeisenius.  IJalinium  enim,  etsi  non  rectius  in  negotio  versa- 
tus  est  (nam  ea  quae  alii  praeceperant,  ut  par  est,  non  numero), 
sed  tamen  hunc  non  accusabo ,  qui  exemplari  Rothiano  raptim 
perlecto  quaecumque  in  mentem  venerant  cum  Fleckeisenio  com- 
municavit  quibus  ille  iudicio  adhibito  uteretur.  Fleckeisenius  au- 
tein  iis  quae  disputavit  manifesto  ostendit  se  unam  tantum  par- 
tem  scriptoris  pertractasse,  orationem.  Et  ne  de  hac  quidem  nisi 
in  minoribus  quibusdam  rebus  recle  iudicavit,  cum  eam  non  ex 
codicearchetypo  diligenter  et  considerate  pervestigatocognovisset, 
sed  ad  imaginem  quandam  a  se  ipso  fictam  codicem  archetypum 
teinere  conformaret,  quae  in  aliis  scriploribus  rectc  observala 
erant  ea  prave  ad  Nepotem  transferret,  quarundam  rerum  notis- 
simarum   apertissimarumque   ignorantia  mire   laberetur.    Neque 

vero  ego  rectius  a  Fleckeisenio  criticum  munus  administrari  non 
potuisse  addueor  ut  credam  (inelius  enim  de  eo  existimare  malo), 
sed  non  eam  diligentiam  adhibitam  arbitror  qua  eos  uti  decet  qui 
se  publico  iudicio  committunt.  Itaque  neque  ipsum  neque  alios 
aegre  laturos  spero  quod  editionem  quam  se  emissurum  promisit 
exspectandam  constitui.  Quod  si  se  ipse  reprehenderit  et  in  viam 
reduxerit,  me  molesta  vituperandi  necessitate  liberari  gaudebo; 
si  in  iis  quae  male  mihi  videtur  egisse  perseveraverit  hisque  alia 
vitia  adiunxerit  ex  perverso  iudicio  de  codicum  auctoritate  orta 
(nam  ne  quid  deesset,  fundamenta  aRothio  posita  levissimedisie- 
cit  et  disturbavit) ,  eadem  libertate  qua  cle  universa  eius  ratione 
dixi  singula  persequar  neque  defugiam  officium  minimeilludqui- 
dem  iucundum  sed  necessario  subeundum.  Ita  enim  aliorum  su- 
perstitio  aliorum  levitas  in  has  litteras  invaserunt  ut  nisi  unus- 
quisque  ab  ea  parte  in  qua  se  recte  versatum  esse  confidit  acriter 
eas  propellat  non  videantur  deleri  posse. 

Sed  nos ,  ut  de  opera  a  nobis  in  recensendo  et  emendando 
Cornelio  Nepote  posita  recte  et  plene  homines  docti  iudicare 
possint ,  iam  hoc  libello  expositis  quae  ex  codice  archetypo  asci- 
scenda  Rothius  reliquerat  primum  de  universa  ratione  quam  in 
emendando  eo  codice  secuti  sumus ,  tum  de  sirigulis  locis  quae 
opus  erunt  disputabimus. 

Est  enim  hic  scriptor  ex  eo  numero  in  quibus  difficilius  quid 
emendandum  quam  quomodo  emendandum  sit  discernas.  Nam 
quid  a  scriptore  profectum  non  videatur  cum  una  ratione  investi- 
gare  possimus ,  ut  quid  aut  in  rebus  falsum  sit  aut  in  sententiis 
corruptum  aut  in  elocutione  vel  ab  omni  antiquitate  vel  a  certa 
aetate  abhorrens  quaeramus ,  cum  et  ex  illis  generibus  permulta 
et  ex  hoc  peculiaria  quaedam  ita  codicum  auctoritate  tradita  vi- 
deamus  ut  quin  ipsi  scriptori  imputanda  sint  dubitare  non  liceat, 
permultis  locis  eam  normam  ad  quam  codicum  fidem  exigamus 
eripi  nobis  apparet.  Sed  tamen  in  hac  re  diligens  observatio  et 
constantia  iudicii  non  mediocriter  adiuvabunt.  Nam  ubicumque 
in  vitia  rerum  aut  sententiarum  inciderimus  aut  singulare  aliquid 
in  elocutione  offenderimus ,  primum  quaeremus  num  quid  eius- 
modi  omnino  ab  homine  litterato  proficisci  potuerit ,  deinde  num 
aliis  locis  similia  tradita  sint  quae  scriptorem  id  quoque  de  quo 
dubitamus  ita  scribere  potuisse  fidem  faciant.  At  est  illud  lubri- 
cum  in  primis  et  fallax  negotium  affirmare  quid  ex  hoc  genere  de 
quo  agimus  in  hominem  litteratum  cadere  possit.  Qua  in  re  ante 
omnia  eorum  error  removendus  est  qui  iis  temporibusquaeprae- 

stantissirna  ingenia  et  doctissimos  homines  tulerunt  neminem 
exiguo  aut  nullo  ingenio  praeditum  doetrinaque  destitutum  in  eo- 
rum  seriptorum  numerum  pervenisse  putant  quorum  libri  ad 
nostram  aetatem  propagari  potuerint.  Nam  qui  ita  statuunt  cum 
quantam  viin  in  antiquarum  litterarum  monumentis  vel  conser- 
vandis  vel  delendis  casus  et  fortuna  habuerint  parum  reputare, 
tum  apud  Romanos  homines  quantam  commendationem  emen- 
datus  sermo  scriptoribus  attulerit  non  satis  intellegere  videntur. 
Cui  rei  insigni  documento  sunt  quae  Cicero  Brut.  c.  58  sqq.  de 
Curione  patre  narrat:  qui  cum  litterarum  admodum  nihil  sciret. 
in  cogitando  tardus ,  dissipatus  in  struendo ,  memoria  autem  tam 
nulla  et  actione  tam  perversa  esset  ut  maximosrisuscommoveret, 
tamen  splendore  quodam  et  copia  verborum  in  principibus  patro- 
nis  numeratus  est.  Itaque  in  Cornelio  Xepote  recte  faciunt  qui 
similia  vitia  et  similem  laudem  fuisse  putant,  perverse  et  qui 
propter  huiusmodi  vitia  eorum  scriptorum  quae  eius  esse  gravis- 
sima  arsumenta  demonstrant  his  araumentis  credendum  ne^ant 
et  qui  reliqua  quidem  Cornelii  Nepotis ,  vitia  aut  omnia  aut  quae 
ab  ea  antiqui  scriptoris  specie  quam  ipsi  sibi  finxerunt  abhorre- 
ant  librariorum  esse  existimant.  Potius  ita  statuendum  est  neque 
in  rebus,  si  perpauca  excipias,  ullum  errorem  a  scriptore  abhor- 
rere  nisi  in  quem  ne  hominem  quideni  nulla  doctrina  instructum 
incidere  potuisse  demonstraverimus  neque  sententiarum  vitia  ab 
eo  aliena  esse  nisi  quae  mente  captum  fingere  cogerent ,  hoc  est 
ea  in  quae  cur  inciderit  causa  nulla  sano  homini  conveniens  po- 
tuerit  inveniri.  Nam  etsi  dubitari  non  potest  quin  neque  doctrina 
neque  ingenio  fuerit  destitutus,  tamen  quanta  haec  fuerint  et  certo 
tempore  et  casu  quantopere  aut  valuerint  aut  defecerint  definire 
non  licet ,  ita  ut  certa  ratio ,  qua  ars  carere  non  potest,  una  illa 
relinquatur  ut  quod  ei  potuerit  accidere  id  accidisse  credamus 
ubicumque  codicum  testimonio  fuerit  traditum.  Sed  pcrpaucos 
errores  excipiendos  dixi :  nam  suni  sane  nonnulla  ita  comparata 
ut  scriptorem  in  iis  errare  non  potuisse  persona  doceat  quam  eum 
inter  homines  temporis  sui  sustinuisse  constat.  Et  tamen  in  his 
ipsis  cavondum  est  ne  oblivioni  cnidam  quao  vel  ingeniosis  ho- 
minibus  nonnumquam  et  ad  tempus  accidit  nihil  tribuamus  aut 
parnm  epnsideremus  num  neglegenter  scribenti  evenerit  ut  alia 
atque  putaret  scriberet,  Quamquam  autem,  cum  quaeriinusutrum 
vitium  aliquod  scriptori  an  Iibrario  debeatnr,  non  mediocriter 
iudicium  nostrum  in  utramqne  partem  movebit  quam  aut  facile 
aut  difficulter  ea  quae  in  codicibus  scripta  sunt  ex  aliis  corrumpi 

potuisse  videantur,  tamen  hanc  rationem  non  ita  adhibendam 
iudicavi  ut  quaestionem  dirimeret,  sed  ut  dirempta  quaestione  id 
quod  verum  iudicassem  aut  certum  aut  dubitationi  obnoxiumpu- 
tarem,  cum  permulta  falsa  in  codicibus  ita  scripta  esse  constet  ut 
neque  mutari  posse  et  si  per  se  ipsa  spectentur  vera  esse  videan- 
tur,  permulta  vera  ita  ut  facile  aliter  conformari  possint.  Sed 
eiusmodi  loci  quibus  dubitari  posse  existimo  an  codicum  fidei  ni- 
mium  tribuerim  hi  sunt.  Alc.  5,  6  in  his  verbis  :  Alcibiades  simul 
cum  collegis  receperat  Ioniam,  Hellespontum,  multas  praeterea  urbes 
Graecas  quae  in  ora  sitae  sunt  Asiae,  in  his  Byzantium  cett.  quod 
in  annotatione  edit.  p.  55  scriptori  ponendum  fuisse  dixi,  quae  in 
ora  sitae  sunt  Thraciae,  tam  leni  mutatione  efficitur  et  tam  gravis 
est  error  in  situ  notissimae  urbis  ut  eum  librario  deberi  sane 
probabile  videatur.  Non  sum  tamen  ausus  corrigere ,  quod  illa 
quae  de  multis  urbibus  Asiaticis  praeter  Ioniam  et  Hellespontum 
receptis  traduntur  verisimile  est  illi  exaggerandi  studio  deberi 
quo  scriptor  laborat ;  in  his  autem  Asiaticis  urbibus  Byzantium 
ponere  poterat  non  ignorans  urbis  situm ,  sed  oscitanter  scribens 
ut  solet ,  cum  quae  antea  scripsisset  parum  recordaretur  et  illud 
in  his  non  tantum  ad  urbes  Graecas  in  ora  Asiae  sitas  quas 
proxime  commemoraverat ,  sed  etiam  ad  Ioniam  et  Hellespontum 
referri  posse  putaret.  Item  Alc.  6,  3  pro  coronis  aureis  aeneisque 
scripsissem  coronis  aureis  taeniisque,  quemadmodum  Nepoti  scri- 
bendum  fuisse  Rinckius  monuit ,  nisi ,  cum  fontem  quem  hic  se- 
cutus  est  scriptor  non  teneamus,  temerarium  esset  affirmare  nihil 
eum  in  errorem  inducere  potuisse.  Neque  Eum.  5,  \  Stavereni 
coniecturam  secutus  sum  qui  lenissima  mutatione  pro  Antigono 
substituendum  putabat  Antigenem  quem  Nepotem  apud  auctorem 
suum  invenisse  certum  est ,  quia  talis  neglegentia  ab  ipso  scrip- 
tore  non  abhorret.  Neque  Ag.  6 ,  3  Bosio  obsecutus  sum  qui 
scribi  iussit  Namque  illi  aucti  numero  eorum  qui  expertes  erant 
consilii  (longius  autem  a  codicum  scriptura  discedit  Feldbauschii 
addito  numero) ,  cum  discrepantia  horum  verborum  cum  superio- 
ribus  quae  retenta  codicum  scriptura  aucto  oritur  inde  nasci  po- 
tuerit  quod  scriptor  hic  ut  aliis  locis  diversas  duorum  auctorum 
narrationes  male  miscuerit.  Dion.  5  extr.  et  quae  perverse  de 
Apollocrate  traduntur  et  admirabilis  illa  aut  neglegentia  aut  igno- 
rantia  qua  exitus  belli  cum  Dionysio  gesti  praetermittitur  faciJe 
averti  a  scriptore  poterant,  si  eodem  errore  cuius  plura  in  hoc 
libro  exempla  sunt  librarium  propter  similitudinem  litterarum  ea 
quae  interiecta  erant  omisisse  statueremus.    Sane  enim  quae  in 

coclicibus  leguntur ,  Apottocrates ,  cui  maximam  fidem  uni  habebat 
Dion ,  a  librario  poni  potuerunt  cum  scriptum  esset  Apottocrates, 
cui  maximam  fidem  uni  habebat  Dionysius,  deinde  ea  sequerentur 
quae  desideramus  eorumque  extremum  vocabulum  esset  Dion. 
Non  poteram  tamen  hoc  vitium  a  scriptore  alienum  putare  qui  ne 
Hann.  quidem  6,  i,  ubi  haec  in  codicibus  leguntur:  Hinc  invictus 
patriam  defensum  revocatus  bellum  gessit  adversus  P.  Scipionem 
quem  ipse  primo  apud  Rhodanum,  iterum  apud  Padum,  tertio  apud 
Trebiam  fugarat,  errorem  longe  gravissimum  verbis  filium  eius 
Scipionis  post  Scipionem  insertis  removendum,  sed  oblivioni  illi  de 
qua  supra  dixi  tribuendum  existimarem.  Certioribus  indiciis 
orationis  vitia  deprehenduntur.  Nam  cum  restituto  codice  arche- 
typo  scriptorum  Cornelii  Nepotis  universa  forma  ea  prodeat  quae 
emendato  sermone  et  in  summa  re  optimis  eiusdem  aetatis  scrip- 
toribus  convenienti  eum  usum  esse  demonstret ,  si  quid  ab  hac 
forma  discrepans  codicum  aucloritate  traditum  fuerit,  fidem  iis 
habere  non  possumus  nisi  aut  firmissimum  eorum  testimonium 
erit  aut  dubitationi  obnoxiumsimilitudinealiquaaut  exipsoscrip- 
tore  aut  ex  eiusdem  aetatis  aliis  aut  ex  universa  sermonis  Latini 
natura  petita  confirmari  potuerit.  Atque  huiusmodi  argumenta 
et  exempla  ad  ea  quae  ex  hoc  generc  reliquimus  tuenda  sedulo 
conquisita  in  editione  nostra  ascripsimus,  ex  qua  etiam  id  per- 
spectum  iri  arbitramur  quam  perverse  egerint  qui  in  summa  ora- 
tionis  conformatione  compluribus  locis  Cornelium  Nepotem  sa- 
lebris,  duritie,  neglegentia  hberare  voluerunt,  siquidem  hi  quod 
iis  locis  quibus  facilis  correctio  videbatur  non  toleraverunt  idem 
sicubi  in  firma  codicum  testimonia  inciderant  ne  reprehenderunt 
quidem.  Relinquunlur  tamen  in  hac  quoque  parte  nonnulla  du- 
bia.  Velut  Ag.  3,  4  in  his  :  vidit,  si  quo  esset  iter  facturus  palam 
pronuntiasset ,  hostis  non  credituros  aliasque  regiones  praesidiis  oc- 
cupaturos  neque  dubitaturos  aliud  esse  facturum  ac  pronuntiasset 
incertum  est  utrum  recte  verbum  esse  iis  locis  quibus  id  parti- 
cipio  perfecti  passivi  adiicitur  satis  defensum  putarim  an  sese  pro 
eo  ponere  debuerim,  id  quod  Lieberkuehnius,  qui  primus  de  usu 
Cornelii  Nepolis  quem  in  annotatione  edit.  p.  116  exposui ,  sed 
magna  ex  parte  minus  recte  dixit,  cum  coniecisset,  postea  impro- 
bavit.  Them.  9,  4  vercor  ut  haec  :  de  his  rebus  quas  tecum  collo- 
quivolo  edit.  p.  30  recte  excusaverim  et  quae  correctum  mallem. 
Item  Cim.  4,  2  paenitet  fere  me  non  scripsisse  Saepe ,  cum  ali- 
quem  offensum  fortuito  vidcret  minus  bcne  vestitum  ,  suum  amicu- 
lum  dedit:  neque  enim  eo  quod  una  et  certa  formula  forte  fortunu 

dicitur  satis  probari  videtur  eodem  modo  solum  fortuna  ponere 
licuisse.  Qui  autem  laesum  fortuna  interpretantur  ineptam  sen- 
tentiam  inferunt :  ita  enim  non  offenditur  fortuna  nisi  qui  ex  me- 
liore  statu  in  deteriorem  coniicitur ,  hic  autem  omnes  significari 
quorum  vestitus  paupertatem  demonstrabat  apertum  est.  Eum. 
3 ,  4  quod  quorundam  codicum  scripturam  recepi  qui  summa  im- 
perii  potirentur,  cum  in  archetypo  summam  fuisse  constet,  de  qua 
re  dixi  quaest.  Caes.  p.  \  9 ,  mutationis  facilitate  temere  abusus 
esse  videri  possum,  cum  Dat.  \  ,  2  scriptum  sit  militare  munus 
fungens.  Dubitavi  tamen  num  scriptor  quod  in  hoc  participio  ad- 
misit  ad  totum  verbum  translaturus  fuisset ,  praesertim  cum  re- 
liquis  locis  usitata  ratione  eum  uti  viderem. 

Atque  haec  est  universa  ratio  quam  in  emendando  codice 
archetypo  tenuimus.  Iam  singulatim  eos  locos  pertractabimus  in 
quibus  constituendis  quas  rationes  secuti  simus  obscurum  esse 
poterit.  Ut  autem  omnia  quae  ipsi  in  scriptore  emendavimus  hic 
coniuncta  legantur ,  ea  repetemus  quae  in  Caesare  nostro  et  in 
Philologi  Schneidewiniani  vol.  I  p.  667  de  paucis  locis  disputavi- 
mus.  Quem  Philologi  locum  qui  inspicient  monendi  sunt  ea  quae 
ibi  dicta  invenient  de  causis  curNepos  libro  de  excellentibus  du- 
cibus  exterarum  gentium  caput  de  regibus  interposuisset  postea 
a  nobis  reiecta  esse  et  in  editione  reprehensa. 

Praefationi  et  singulis  vitis  inscriptiones  quae  praeponi  sole- 
bant  codicem  Monacensem  secuti  detraximus.  Nam  et  a  veterum 
scriptorum  consuetudine  abhorrent  neque  a  Nepote  positas  esse 
initia  earum  vitarum  de  quibus  edit.  p.  17  ad  principium  The- 
mistoclis  diximus  demonstrant.  Ne  in  codice  archetypo  quidem 
fuisse  sed  in  Danielino  et  reliquorum  codicum  principe  primum 
adiectas  esse  discrepantia  horum  codicum  ostendere  videtur. 

Milt.  2 ,  \  Rothius  in  addendis  ex  Danielino  et  Guelpherby- 
tano  restitui  iussit  Ibi  brevi  tempore  barbarum  copiis  disiectis :  nos 
cum  superioribus  reliquorum  codicum  scripturam  barbarorum 
probavimus.  Nullum  enim  aliud  exemplum  invenimus  quo  Ne- 
potem  hac  genitivi  forma  aliter  atque  Ciceronem  et  Caesarem 
usum  esse  demonstraretur.  Nam  Alc.  1,  4  in  uno  Guelpherbytano 
scriptum  est  barbarum;  Ag.  autem  4,  \  iidem  ilfi  codices  qui  Mil- 
tiadis  loco  barbarum  exhibent  ephororum  servarunt ,  cum  in  reli- 
quis  scriptum  sit  ephorum.  Paulo  post,  §  4,  Rothius  non  impro- 
basse  videtur  quod  in  codicibus  scriptum  est,  Chersoneso  tali  modo 
constituto ,  et  Beneckius  ei  scripturae  analogiam  certe  non  refra- 
gari  contendit,  si  vocabulum  Isthmus  spectetur.    Quam  analogiam 

qualem  putaret  vellem  explicasset :  neque  enim  ullam  video.  Ti- 
moth.  vero  1,  2,  ad  quem  locum  provocat  Rinckius,  verbis  recte 
distinctis  vitium  quod  aut  librariis  aut  scriptori  imputabatur  re- 
movimus. 

C.  8,  3  in  optimis  codicibus  scriptum  est  Nam  Chersoneso 
omnes  illos  qnos  habitarat  annos  perpetuam  obtinuerat  dominatio- 
nem.  Atque  id  quidem  Beneckio  tenendum  erat  qui  Chabr.  3;  4 
haec:  Conon  plurimum  Cijpri  vixit ,  Iphicrates  in  Threcia ,  Timo- 
theus  Lesbo,  Chares  Sigeo  ita  probavit  ut  ablativos  aut  pro  geniti- 
vis  aut  pro  ablativis  adiuncta  praepositione  in  positos  putaret. 
Atque  huius  quidem  loci  rationem  in  annotatione  edit.  p.  85  de- 
claravi.  Quod  autem  Beneckius  contendit  urbium  nomina  primae 
et  secundae  declinationis  (quorum  regulam  quae  terrarumnomina 
sequi  possent  primus  docuit  Madvigius  observ.  ad  gramm.  Lat. 
p.  22  ;  Nepotis  exempla  posui  ad  Milt.  1,  I  edit.  p.  6),  cum  locus 
ubi  aliquid  factum  esset  significaretur,  non  solum  ab  inferioris 
aetatis  scriptoribus  sed  etiamab  optimis  ablativocasu  poni,  verum 
non  est.  Nam  eorum  ad  quos  provocat  Oudendorpius  ad  Caes. 
de  b.  Gall.  vn.  32,  1  nullum  idoneum  locum  protulit  praeter  hunc 
ipsum  et  b.  civ.  i.  12,  \  ;  quorum  priore  sane  in  optimis  codici- 
bus  scriptum  est  Caesar  Avarico  complures  olies  commor atus,  nemo 
tamen  dubitabit  quin  erratum  sit  ob  primas  litteras  proximi  vo- 
cabuli;  altero  in  Parisino  secundo  et  Leidensi  primo  duobusque 
aliis  legitur  cum  tribus  cohortibus  quas  Pisauri  et  Arimino  habebat, 
quod  cui  tandem  credibile  videbitur,  Caesarem,  cum  idem  signi- 
ficaret,  diversa  ratione  dicendi  esse  usum?  Reliquis  omnibus  locis 
aut  non  id  quod  dicit  Oudendorpius  in  bonis  codicibus  legitur 
(velut  b.  civ.  m.  5,  2  de  quibus  solis  constat,  Parisinus  secundus 
etLeidensis  primus,  exhibent  hiemare  Dijrrhachium  Apollonia  om- 
nibusque  oppidis  maritimis  constituerat ,  in  deterioribus  est  Dyr- 
rhachio  Apollonia)  aut  quae  esset  orationis  forma  non  est  intel- 
lectum.  Atque  sane  mirum  est  Oudendorpium ,  cum  b.  civ.  ni. 
105,  1  in  his  verbis :  reperiebat  T.  Ampium  conatum  esse  pecu- 
nias  tollere  Epheso  ex  fano  Dianae  motum  ex  loco  significari  vi- 
disset ,  non  perspexisse  eandem  ralionem  esse  horum  locorum : 
b.  civ.  i.  34,  1  quem  paucis  ante  diebus  Corfinio  captum  ipse  di- 
miserat  et  b.  Afr.  34,  4  Lihjbaeo  in  naves  oneruvias  imponit  legio- 
nes,  quibus  adderc  potcrat  hos  :  b.  civ.  u.  28,  1  legioncs  eas  tra- 
duxerat  Curio  quas  superioribus  temporibus  Corfinio  receperatCae- 
sav  ct  Cic.  Brut.  19,  72  ubi  recte  Klotzius  in  Iahnii  annall.  vol. 
xlvi  p.  72  codicum  scripturam  servandam  dixit:  Accius  autem  <i 


16     

Q.  Maximo  quintum  consule  captum  Tarento  scripsit  Livium ,  nisi 
forte  dimitti ,  capi ,  recipi ,  imponi  minus  recte  quam  tolli  aliquid 
alicunde  dici  existimavit.  Arntzenius  autem  ad  Aurel.  Vict.  ep. 
37,  Munckerus  ad  Hygin.  fab.  ccxlvii,  ipse  Beneckius  ad  Iustin. 
ii.  13,  5  alia  exempla  antiquorum  scriptorum  non  attulerunt,  nisi 
quod  Beneckius  corruptum  locum  Caesaris  b.  civ.  m.  35,  \  com- 
memoravit ,  qui  quomodo  corrigendus  videretur  in  Caesare  meo 
dixi.  Iam  Nepotis  loco,  a  quo  hunc  ablativi  usum  non  minus 
alienum  esse  quam  a  reliquis  bonis  auctoribus  certum  est,  omnes 
fere  Jdeteriores  codices  secuti  Chersonesi  ediderunt.  Mihi  leniore 
mutatione  in  post  nam  adiici  visum  est.  A  qua  correctione  quod 
deterrere  me  poterat,  usus  ille  Nepotis  in  particula  nam  vocalibus 
praeponenda  de  quo  post  Lieberkuehnium  in  annotatione  ad  hunc 
locum  edit.  p.  17  dixi ,  de  eo  si  quis  ita  statuet  ut  omnibus  locis 
quibus  vocalis  sequatur  praeter  eos  quibus  particulae  et  —  et  le- 
gantur  nam  pro  namque  a  librariis  illatum  putet ,  quod  paulo  au- 
dacius  statui  videtur,  cum  tam  exigua  pars  librorum  CorneliiNe- 
potis  supersit ,  sed  tamen  si  quis  ita  statuet ,  non  minus  hoc  loco 
quam  ceteris  nam  illud  genuino  namque  substitui  potuit  antequam 
praepositio  in  excideret ;  sin  loci  illi  mutandi  non  videntur,  ut  ne 
mihi  quidem  sunt  visi,  satis  iis  correctio  nostra  defendetur. 

Them.  \ ,  1  reieci  scripturam  optimorum  codicum,  Guelpher- 
bytani  et  Sangallensis :  Huius  vitia  ineuntis  adolescentiae  magnis 
sunt  emundata  virtutibus,  non  ea  de  causa  quod  verbum  emundare 
ante  Columellam  reperiri  non  videtur,  id  quod  vituperavit Rinckius, 
sed  quia  hoc  Joco  ineptum  est.  Emundantur  enim  quae  sordes 
susceperunt,  non  ipsae  sordes. 

Eiusd.  c.  §  2  in  optimis  codicibus  scriptum  est  Is  (dicitur  de 
patre  Themistoclis)  uxorem  Acarnanam  civem  duxit,  ex  qua  natus 
est  Themistocles.  Atque  id  quidem  recte  ea  de  causa  reiectum  est 
quia ,  si  Nepos  matrem  Themistoclis  ex  Acarnania  oriundam  tra- 
didisset ,  Acamanidem  ei  scribendum  fuisset.  Non  potest  autem 
fieri  ut  homo  Attici  familiaris  Graecae  linguae  tam  imperitus  fue- 
rit  ut  quo  nomine  homines  ex  Acarnania  oriundi  appellarentur 
nesciret;  neque  ullum  similis  peccati  certum  indicium  apud  eum 
reperitur.  Nam  quod  ad  Them.  9,  4  edit.  p.  29  notavimus  longe 
alius  generis  est.  At  multo  gravius  vitium  plerique  inferunt,  cum 
deteriores  quosdam  codices  secuti  Acharnanam  scribunt  eoque 
matrem  Themistoclis  Acharnis,  pago  Attico,  ortam  significari  con- 
tendunt.  Nam  qui  Graece  dicitur  °A%aQvt vg  Latine  uno  modo  dici 
potest,   Acharnensis.     Deinde    ineptissime    mater    Themistoclis 

Acharnensis  civis  diceretur ,  quasi  suam  quisque  pagus  civitatem 
habuisset ,  quae  una  erat  Athenarum.  In  omni  hac  disputatione 
consulto  nihil  momenti  ei  ralioni  tribui  quod  nemo  neque  Acar- 
nanidem  neque  Atheniensem  matrem  Themistoclis  fuisse  tradit, 
cum  fieri  possit  ut  auctor  aliquis  amissus  ita  tradiderit ,  quam- 
quam  id  ob  Plutarchi  silentium  parum  verisimile  videtur.  Yerum 
vidit  Aldus,  scribendum  esse  Halicarnassiam .  Quod  immerito 
tamquam  nimis  a  codicum  scriptura  recedens  vituperatum  est. 
Scriptum  enim  fuit  Alicarnasiam ,  ut  Lys.  3,  5  in  optimis  codici- 
bus  est  Alicarnas.  Quid  vero  facilius  fuit  quam  secundam  eius 
nominis  syllabam  omitti,  ex  quinta  litteram  n  fieri?  Eandem  au- 
tem  formam  quam  hic  codicum  vestigia  demonstrabant  Lysandri 
loco  modo  commemorato  restitui ,  quo  Halicarnasseus  edebatur, 
et  quia  causa  non  erat  cur  Nepos  nomen  illud  variasse  videretur 
et  quia  ius  facilius  quam  eus  in  us  transibat,  quod  cum  noto  com- 
pendio  significatum  idque  compendium  omissum  esset,  naturn  est 
Alicarnas.  ^//carnasuapudTacitumquoqueappellanturann.  iv.  55. 

Them.  2,  5  edebatur  huius  enim  classis  mille  et  ducentarum 
navium  longarum  fuit,  quam  duo  milia  onerariarum  sequebantur ; 
terrestres  autem  exercitus  dcc  milium  peditum ,  equitum  cccc  mi- 
lium  fuerunt.  Sed  cum  milia  in  Danielino  neutro  postremorum 
locorum,  in  Guelpherbytano  et  Sangallensi  posteriore  tantum  per 
notam  apposita  sint ,  alterutrum  item  in  codice  archetypo  factum 
esse  statuendum  est.  Iam  cum  in  Guelpherbytano  et  Sangallensi 
septingenarius  et  quadringenarius  numerus  notis  significati  sint, 
non  credemus  quod  Rothius  refert  in  Danielino  fuisse  septingen- 
torum  et  quadringentorum :  in  collatione  enim  eius  codicis  propo- 
sita  hac  editionis  Longolianae  scriptura  :  septingentorum  milium 
ped.  eq.  quadr.  milium  f.  nihil  notatur  nisi  milium  utrobique  in 
codice  abesse.  Quod  autem  in  Guelpherbytano  legitur  dcc""1,  id 
potius  ob  proximum  genitivum  a  librario  positum  quam  contra 
optimos  codices  utroque  loco  milium  adiiciendum  videri  debet. 
Nam  si  scriptorem  posteriore  tantum  loco  milia  apposuisse  opti- 
mis  codicibus  credemus,  non  dcc  peditum ,  equitum  cccc  milium, 
sed  ne  quid  esset  ambigui,  dcc  peditum ,  equitum  cccc  milia  eum 
scripsisse  statuemus. 

Paus.  2,  4  in  litteris  Pausaniae  ad  Xerxem  haec  in  codicibus 
scripta  sunt :  Id  si  feceris ,  et  Spartam  et  ceteram  Graeciam  sub 
tuam  potestatem  se  adiuvante  redacturum  pollicetur.  Ex  his  ut  sen- 
tentia  efficeretur,  ad  redacturum  supplendum  esset  te.  At  non 
potest  alius  accusativus  suppleri  nisi  quo  subiectum  verbi  a  quo 

accusativus  cum  infinitivo  aptus  est  significetur,  et  si  posset, 
haec  a  Thucydidi  verbis  discederent  quae  expressisse  Nepotem 
constat ,  i.  128:  yvcofirjv  noiovfiai ,  d  xal  ooi  done7 ,  ftvyaxtQa  ve 
xr)v  or)v  yrjfiut,  xal  ooi  JZnaQTijv  ze  xal  Tr)v  aXXrjv  'ElXada  vno%tiQiov 
notrjoac.  dvvaxbg  dt  doxw  eivai  ravra  nqat,ai  fitta  oov  fiovksvbftf— 
vog.  Itaque  ad  sententiam  recte  iam  Longolius  scripserat  te  ad- 
iuvante  redacturum  se,  codicum  vestigia  premens  Bosius  effecit  se 
adiuvante  te.  Hanc  emendationem  nequeRothius  neque  Beneckius 
commemorarunt ,  complures  recentiorum ,  cum  recepissent  et 
Thucydidis  etiam  verba  ascripsissent ,  ita  interpretati  sunt  ut  se 
ablativum,  te  accusativum  esse  contenderent.  Unum  dubitari  pot- 
erat  utrum  Bosii  coniectura  sequenda  an  sub  tuam  potestatem  te 
adiuvante  redacturum  scribendum  esset.  Sed  mihi  quidem  Bo- 
siana  ratio  facilior  visa  est. 

Item  Paus.  3 ,  4  egregia  emendatio  ab  omnibus  editoribus 
ante  nos  spreta  est.    Leguntur  ibi  haec  in  optimis  codicibus :  Id 
postquam  Lacedaemonii  rescierunt,  legatos  cum  lava  ad  eum  mise- 
runt ,  in  qua  more  illorum  erat  scriptum :  nisi  domum  reverteretur, 
se  capitis  eum  damnaturos.    Critici  ad  unum  omnes  pro  corrupto 
illo  lava  Aldi  commentum  scytala  receperunt.    Quo  quid  potest 
magis   temerarium   et   arte  destitutum  cogitari?   Verum  invenit 
Petrus  Daniel,  qui  una  littera  adiecta  clava  effecit.    Est  enim  hoc 
plane  ex  Nepotis  consuetudine  ut  Graeca  vocabula  quae  peculia- 
rem  in  republica  usum  habebant  Latinis  quae  communi  eorum 
significationi  responderent  exprimeret,  quamvis  Romani  iis  pecu- 
liari  illa  significatione  non  uterentur.  Eius  rei  indicio  sunt  testula 
et  testarum  vel  testularum  suffragia  quibus  Them.  8,  4.  Ar.  1,2. 
Cim.  3, 1  boTQaxiofxov  vertit;  quae  ne  quis  inutiliter  a  nobis  com- 
parari  putet ,  quia  in  Cimone  ascriptum  sit  quod  illi  boTQayuofibv 
vocant,  inde  quod  Nepos  hanc  explicationem  non  adiecit  cum  pri- 
mum  hoc  vocabulum  verteret  satis   apparet  etiam  non  addito 
Graeco  vocabulo  Latino  huius  generis  eum  uti  potuisse.  Et  simi- 
liter  scriptores  Latini  rei  rusticae  oY.vTa\r]v  ex  arboribus  serendi 
causa  decisam  clavam  et  clavolam  appellant ;  et  Apollinaris  Sido- 
nius  baculum  philosophorum  clavam  dixit.    Exempla  praebebit 
Forcellinii  lexicon  s.  vv.  clava  et  talea. 

Paus.  4 ,  5  in  Danielino  et  Guelpherbytano  haec  leguntur: 
Quem  cum  supplicem  dei  videret  in  ara  sedentem ,  quaerit  causae 
quid  sit  tam  repentini  consilii  et  extremis  verbis  vel  ascriptum  vel 
suprascriptum  repentino  consilio.  Hoc  in  Sangallensi,  illud  in  ple- 
risque  deterioribus  et ,  ut  videtur ,  in  familia  ex  codice  E  orta 

(legitur  certe  in  Vossiano  primo  et  tertio  et  editione  Savaronis) 
praelatum  est,  itemque  editores  antiquiores  repentini  consilii,  re- 
centiores  repentino  consilio  probaverunt.    Per  se  ipsum  utrumque 
verum   esse   potest.    Quod  si  nesciremus  utrum  illud  repentino 
consilio   ex   codice   petitum   an   coniectura  inventum  esset,  aut 
etiamsi  ex  codice  petitum  esse  constaret ,  tamen  ,  cum  qualis  ille 
codex  fuisset  non  teneremus ,  ratio  postularet  ut  id  quod  in  per- 
petuitate  verborum  positum  est  sequeremur  neque  ei  scripturam 
dubiae  auctoritatis  praeferremus.    At  mihi   quidem  certum  est 
neque  in  codice  archetypo  quicquam  suprascriptum  fuisse  quod 
ex  codice  petitum  sit  nisi  ex  eo  unde  archetypus  est  descriptus 
neque  in  reliquos  codices  quicquam  ex  codicibus  nisi  qui  ea  ra- 
tione  de  qua  p.  2  diximus  ex  archetypo  orti  essent  pervenisse. 
Haec  me  recte  statuisse  intellegetur  cum  consideraverimusquem- 
admodum  ex  iis  quae  suprascripta  sunt  ea  sint  comparata  quae 
iis  quibus  suprascripta  sunt  praeferre  cogimur.    Facili  enim  con- 
iecturae  debentur  praef.  4  cenam  pro  scenam ;  Ar.  1 ,  2  quamquam 
pro  cumcum;  Chabr.  1  ,  2  in  eo  pro  in  ea  vel  ut  novo  errore  in 
Guelpherbytano  Iegitur  qui  illam  correctionem  habet,  in  eam;  3, 
2  posset  pro  possit;  Eum.  4,  4  funere  pro  munere.    Oscitantia  li- 
brarii  aliud  exarantis  atque  incodice  quem  describebat  legebatur, 
sed  postea   codice  accuratius  inspeclo  errorem  corrigentis  haec 
orta  sunt:   Paus.  5,  1  ammoneri  al.  admoneri;  Dion.  2,  1  magis 
(aberrarat  librarius  ad  verba  c.  1 ,  5  magis  admirati)  suprascripto 
maxime ;  10,  2  facta  suprascripto  mutata  in  uno  Guelpherbytano 
(in  reliquis  est  mutata) ;  Dat.  4,  5  capit  suprascriplo  sumit  (sumit 
habet  Danielinus)  ;  Pel.   1  ,  \  lucide   correctum  dilucide  (dilucide 
Danielinus) ;  Timol.  4 ,  3  constituerunt  suprascriptis  constifuissent 
tum;  Hann.  3,  \  effecto  correctum  suffecto  in  Guelpherbytano  (pe- 
culiaris  error  est  huius  codicis)  ;  Att.  9  ,   2  commendationem  su- 
prascripto  vel  commoditatem  in  Danieiino  et  10,  5  praesidium  su- 
prascripto  vel  praesidio  in  eodem  (commoditatem  et  praesidio  ce- 
teri    omnes).    Ag.  3,  2   non   definio  utrum   mala  coniectura  in 
archetypo  supra  insigniusque  scriptum  fuerit  insignibusque  an  hoc 
per  errorem  scripto  illud  corrigendi  causa  suprascriptum  sit,  sed 
alterutrum  in  causa  fuit  ut  in  Danielino  scriberetur  insignibusque, 
in  Guelpherbytano  insigniisque  suprascriptis  u  et  Vbus ,  quorum 
priore  is  qui  hunc  codicem  exaravit  ipse  suum  errorem  correxit. 
Denique  dubitationem  librariorum  de  scriptura  codicis  quem  de- 
scribebant  haec  significant:  Iph.  2  ,  2  adduxit  al.  adclusit  in  Da- 
nielino ;  Ag.  4,  1  iussu  suprascripto  missu  in  Danielino,  missu  su- 

prascripto  iussu  in  Guelpherbytano ,  nisi  potius  hoc  fuit  in  utro- 
que  codice.    Atque  ita  ea  quae  recta  sunt  ex  hoc  genere  compa- 
rata  esse  videmus ;  quid  quod  aliis  locis  ea  quae  aut  in  codice 
archetypo  aut  in  eo  quem  B  diximus  suprascripta  fuisse  apparet 
deteriora  esse  altera  scriptura  demonstrari  potest?  Nam  AIc.  8, 
3  si  Nepos  ita  scripsisset :  Alcibiades  ad  exercitum  venit  Athenien- 
sium  ibique  praesente  vulgo  agere  coepit:  si  vellent,  se  coacturum 
Lysandrum  dimicare  aut  pacem  petere ;  spondet  Lacedaemonios  eo 
nolle  classe  confligere  quod  pedestribus  copiis  plus  quam  navibusva- 
lerent ;  sibi  autem  esse  facile  Seuthem ,  regem  Threcum ,  deducere 
ut  eos  terra  depelleret;  quo  facto  necessario  aut  classe  conflicturos 
aut  bellum  composituros  (ita  enim  haec  distinguenda  sunt,  non,  ut 
Wiggersius ,  qui  spondet  invenit,  et  Rothius  fecerunt,  spondet  su- 
perioribus  verbis  adiungendum,  quo  facto  et  post  ea  verba,  quae 
legentes  omnes  illis  agere  coepit  coniungent ,  praeter  exspectatio- 
nem  spondet  adiicitur  et  quae  excipiuntplane  abrupte  inferuntur), 
ita  igitur  ut  dixi  si  Nepos  scripsisset,  nemini  in  hac  oratione  quic- 
quam  mutandum  videri  poterat.    At  qui  haec  inveniret :   ut  eum 
terra  depelleret;  quo  facto  necessario  aut  classe  conflicturum  aut 
bellum  compositurum ,  ei  facile  apparet  quae  causa  esse  potuerit 
cur  his  illa  quae  paulo  ante  posuimus  substituere  mallet.    Iam 
haec ,   quae  nequaquam  a  Nepotis  consuetudine  abhorrere  edit. 
p.  59  probavi ,  in  Danielino ,  de  quo  falso  relatum  esse  Rothius 
vidit,  et  Guelpherbytano  perpetua  oratione  scripta,  illa  inter  ver- 
sus  suprascripta  sunt.    Intellexit  hoc  loco  quid  verum  esset  Be- 
neckius ;  quo  magis  miror  alio  loco  eum  non  plus  quam  reliquos 
vidisse.    Pel.  enim  3  ,  %  in  Danielino  scriptum  est  Allata  est  enim 
epistola  —  in  qua  omnia  de  profectione  ewum  perscripta  erant  et 
supra  eorum  positum  exulum  idque  in  omnibus  reliquis  codicibus 
alteri  substitutum  est.    Quod  quis  non  videt  ab  eo  positum  esse 
qui  eorum  aut  explicare  vellet  aut  corrigere ,  quia  exules ,  cum 
tanto  intervallo  ante  commemorati  essent,  pronomine  significari 
non  posse  putaret?  At  Nepotem  saepe  simili  neglegentia  prono- 
mine  usum  esse  edit.  p.  38  satis  a  nobis  demonstratum  est.  Non 
minus  apertum  est  Eum.  5 ,  5  in  his  verbis :  Substringebat  caput 
loro  altius  quam  ut  prioribus  pedibus  plane  terram  posset  attingere 
quod  in  Guelpherbytano  et  ut  editio  Ultraiectina  ostendit  in  Da- 
nielino  suprascriptum  est ,  plene ,  ab  eo  esse  positum  qui  plane 
significare  ganz  aut  non  intellegeret  aut  alios  docendos  putaret; 
itemque  Ep.  4,  4  in  his  :  Hunc  Diomedon  cum  rogaret  ut  tuto  exi- 
ret  suaque  quae  attulerat  liceret  efferre ,-  quae  sunt  in  Danielino, 

uttulisset  in  codice  B  (suprascriptum  est  enim  in  Guelpherbytano, 
in  reliquis  abiecto  attulerat  receptum)  ab  eo  esse  ascriptum  qui 
indicativum  in  oratione  indirecta  non  toleraret.  Nam  ne  his  qui- 
dem  locis,  si  exulum ,  plene,  attulisset  a  Nepote  essent  scripta, 
cuiquam  eorum,  plane,  attulerat  ascribere  in  mentem  venire  pot- 
erat.  Secundum  haec  ne  Eum.  quidem  5,7,  cum  codices  nostri 
ostenderent  in  archetypo  sic  scriptum  fuisse  :  Tenuit  autem  se  uno 
loco  quamdiu  hiems  fuit,  quod  castra  subsidio  habere  non  poterat  et 
supra  subsidio  positum  sub  divo,  hoc  recepimus  sed  unde  subsidio 
ortum  esse  apparet ,  sub  dio ,  id  quod  dudum  in  editione  Ultra- 
iectina  legebatur.  Neque  Att.  18,  5,  cum  in  Guelpherbytano  le~ 
geretur  (de  Danielino  non  constat)  Attigit  quoque  poeticae  et  supra 
duas  extremas  litteras  Vam  positum  esset,  poeticam  edidi  sed 
poeticen,  quod  aut  ipsum  aut  poeticem  codicesfamiliae  z/exhibent, 
qua  re  id  quod  in  Guelpherbytano  est  in  codice  B  fuisse  confir- 
matur.  Nihil  autem  agunt  qui  ubique  huiusmodi  vocabulorum 
Latinam  formam  inferunt :  ad  auctoritates  haec  exigenda  sunt, 
quae  Nepotem  et  musicam  (praef.  1 )  et  musicen  (Ep.  1,2)  dixisse 
demonstrant.  Similem  rationem  duo  loci  habent  quibus  neque 
corrigendi  neque  explicandi  causa  ,  sed  ut  idem  alio  modo  dici 
potuisse  notaretur  aliquid  ascriptum  est :  Iph.  3,  4  Nam  pater 
quantum  in  se  fuit  Threcem  me  genuit  vel  creavit ,  contra  ea  mater 
Atheniensem  et  Eum.  2 ,  2  ex  quo  omnes  coniecerant  eum  regnum 
ei  commisisse  vel  commendasse  quoad  liberi  eius  in  suam  tutelam 
pervenissent.  Quorum  locorum  priore  cum  plerique  ante  Heusin- 
gerum  et  Bremium  genuit  probavissent  (Bremius  autem  quare 
multo  probabilius  esset  genuit  interpolatum  esse  quam  creavit  ne- 
que  dixit  neque  poterat  dicere) ,  allero  fere  omnes  commendasse, 
recte  Beneckius  genuit  et  commisisse  scripsit;  sed  quam  parum 
firmo  iudicio  inde  apparet  quod  priore  loco  utrum  interpolatum 
esset  incerlum  esse  dixit. 

Extremo  Pausania,  ubi  haec  in  codicibus  scripta  sunt :  Inde 
posterius  Delphici  responso  erutus  atque  eodem  loco  sepultus  ubi  vi^- 
tam  posuerat ,  post  sepultus  adieci  est.  Unus  enim  locus  praeter 
hunc  in  codicibus  ita  scriptus  est  ut  ei  legi  refragetur  quam  ad 
Thras.  3  ,  2  edit.  p.  66  exposui ,  ut  terlias  personas  temporum 
finitorum  verbi  esse  a  Nepote  non  omitti  dicerem  nisi  in  sententiis 
et  descriptionibus ,  hoc  est  commotiore  orationis  genere ,  neque 
eius  usum  in  hac  re  a  Ciceroniano  discedere  iudicarem,  nisi  quod 
Eum.  1,  1  paulo  durius  fuisset  omisit.  Ibi  Alcibiadis  locum  c.  1, 
2  non  commemoravi,  quod  ea  quae  inde  a  §  4  leguntur  sine  causa 

mihi  a  superioribus  separari  visa  sunt;  qui  tamen  locus,  cum 
descriptionem  habeat ,  ne  ita  quidem  ut  antea  fiebat  distinctus 
legi  a  nobis  expositae  repugnabat.  Neque  Ag.  7 ,  4  ab  hac  lege 
discedi  edit.  p.  120  demonstrata  structura  verborum  sic  enim  in- 
structa  ostendi.  Unus  autem  ille  locus  quem  supra  significavi 
Att.  24  ,  \  legitur.  Ibi  in  codicibus  haec  scripta  sunt:  Tali  modo 
cum  vii  et  lxx  annos  complesset  atque  ad  extremam  senectutem  non 
minus  dignitate  quam  gratia  fortunaque  crevisset  (multas  enim  he- 
reditates  nulla  alia  re  quam  bonitate  consecutus  tantaque  prosperi- 
tate  usus  est  valetudinis  ut  annis  xxx  medicina  non  indiguisset) , 
nactus  est  morbum.  Haec  duobus  vitiis  laborant.  Primum  enim 
fortuna ,  cum  ea  a  dignitate  et  gratia  separetur ,  hic  nihil  aliud 
quam  res  familiaris  significari  potest.  Neque ,  si  illa  causa  non 
impediret  quominus  fortunam  felicitatem  dici  interpretaremur, 
multis  hereditatibus  capiendis  creverat  felicitate  Atticus  qui  he- 
reditates  longe  omnium  maximas  a  patre  et  avunculo  relictas 
multo  ante  cepisset.  Deinde  post  perfectum  usus  est  Don  poterat 
poni  indiguisset  sed  aut  indigeret  aut ,  quod  iam  Heusingerus  mo- 
nuit ,  indiguerit  ponendum  erat.  Itaque  recte  Lambinus  et  par- 
enthesin  verbo  consecutus  terminavit  et  usus  esset  scripsit ,  idem- 
que  ante  consecutus  inseruit  est,  quod  tamen  nos  ut  Pausauiae  loco 
frequentiorem  verborum  collocationem  secuti  postponere  ei  voci 
maluimus.  Saepe  autem  post  litteras  us  coniunctum  cum  illis  est 
excidisse  notum  est. 

Lysandri  initium  sic  in  codice  archetypo  scriptum  fuit :  Ly- 
sander  Lacedaemonius  magnam  reliquit  sui  famam  magis  felicitate 
quam  vwtute  partam.  Atheniensis  enim  Peloponnesios  sexto  et  vice- 
simo  anno  bellum  gerentes  confecisse  apparet.  Editores  omnes  an- 
tiquam  correctionem ,  quae  etiam  in  codice  collegii  Romani  in- 
venta  est,  secuti  in  ante  Peloponnesios  inseruerunt.  Sed  cum 
apud  Nepotem  haec  legantur:  Alc.  4,  6  non  adversus  patriam  sed 
inimicos  suos  bellum  gessit;  Chabr.  3,  1  quod  Chabrias  adversum 
regem  bellum  gereret;  Timoth.  1,  2  adversus  Cotum  bella  gessit 
et  4 ,  3  hunc  adversus  tamen  Timotheus  postea  populi  iussu  bellum 
gessit;  Dat.  1,  2  in  bello  quod  rex  adversus  Cadusios  gessit;  Hann. 
6,  \  bellum  gessit  adversus  P.  Scripionem,  nusquam  bellum  gerere 
in  aliquem,  non  videtur  dubitandumessequinhocponerenoiuerit. 
Quod  autem  in  deterioribus  quibusdam  codicibus  adversus  ante 
Peloponnesios  additum  est,  id  omni  probabilitate  destituitur.  Ita- 
que  sic  statuendum  est ,  Peloponnesios  ab  eo  illatos  esse  qui  Ly- 
sandrum  Atheniensis  confecisse  dici  non  intellegeret   et  mancam 

oralionem  supplendam  putaret.  Neque  enim  paucae  interpolatio- 
nes  ut  in  exiguas  Nepotis  reliquias  irrepserunt;  quas,  cum  hoc 
corruptelae  genus  facilius  coniunctis  et  inter  se  comparatis  quam 
singulis  locis  deprehendatur,  hic  colligere  iuvat. 

Igitur  Alc.  \  ,  2  in  his  verbis :  disertus  ut  in  primis  dicendo 
valeret,  quod  tanta  erat  commendatio  oris  atque  orationis  ut  nemo 
ei  dicendo  posset  resistere  non  id  equidem  reprehendo  quod  non- 
nullos  offendit ,  quod  intra  tam  breve  spatium  bis  dicendo  po- 
neretur  (huius  enim  neglegentiae  ex  Nepote  et  alii  exempla  colle- 
gerunt,  velut  Bardilius  ad  hunc  locum,  et  permulta  ego  ad  Dat. 
5,  6  edit.  p.  94),  sed  sententia  corrupta  est.  Nam  cum  Nepos 
commendationem  oris  atque  orationis  commemoret ,  apparet  non 
quae  dixisset  Alcibiades  eum  admirabilia  putasse,  sed  rationem 
qua  illa  proloqueretur.  Itaque  inde  consequi  non  poterat  ut  di- 
cendoeinemo  resistere  hoc  est  eius  orationem  vincereposset;  sed 
externa  illa  specie  ita  audientes  capiebat  et  trahebat  Alcibiades 
ut  orationi  eius  assenliri  cogerentur.  Removetur  hoc  vitium  Bar- 
dilii  coniectura  ,  qui  ad  leniendam  eiusdem  verbi  repetitionem 
dubitanter  dicenti  proposuit ;  neque  lamen  inde  tam  facilc  dicendo 
corrumpi  quam  ex  superioribus  verbis  a  librario  male  oculis 
aberrante  repeti  poterat. 

Alia  ratione  corrupta  sunt  verba  eiusdem  Alc.  i,  2:  Inimici 
vero  eius  quiescendum  in  praesenti,  quia  noceri  non  posse  intellege- 
bant,  et  illud  tempus  exspectandum  decreverunt  quo ,  si  exisset,  ut 
absentem  aggrederentur.  Apparet  inimicos  non  tamquam  absen- 
tem,  sed  re  vera  absentem  Alcibiadem  aggredi  voluisse.  Deinde 
exeundum  ei  esse  sciebant :  itaque  non  ea  condicione  si  exisset, 
sed  eo  tempore  cum  exisset  aggredi  eum  constituebant.  Male 
igitur  Heusingerus  commenticium  illum  Leidensem  codicem  hoc 
est  coniecturam  nescio  cuius  secutus  retento  vilioso  s/particulam 
ut  delevit.  Ad  formani  orationis  et  sententiam  recte  Klotzius 
scripsit  quom  exisset,  ut  cett. ;  mihi  tamen  probabile  non  videtur 
librarium  si  ex  poslrema  littera  particulac  quom  effecisse,  quae 
praesertim  lineola  significari  soleat.  Verum  viderat  Lambinus, 
si  illud  delendum  esse,  nisi  quod  male  sic  post  ut  adiecit.  Nimi- 
rum  aliquis  cui  insolitum  erat  finale  enunliatum  a  primario  alio 
interposito  separari ,  cum  particula  ut  comparationem  indicari 
putaret,  adiecto  si  laboranti  orationi  subvcniendum  cxistimavit. 

Tertia  in  Alcibiade  interpolatio  c.  10,  2  apertis  codicum  in- 
diciis  deprehenditur,  in  quibus  haec  leguntur:  ///5  Laco  rebus 
commotus  statuit  accuratius  sibi  agendum  cum  Pharnabazo  socie- 

tatem.  Huic  ergo  renuntiat  quae  regi  cum  Lacedaemoniis  essent, 
nisi  Alcibiadem  vivum  aut  mortuum  sibi  tradidisset.  Recte  hic 
Schottus  societatem  delevit;  quod  vocabulum  ad  explicanda 
verba  quae  regi  cum  Lacedaemoniis  essent  in  margine  ascriptum 
deinde  a  Hbrario  scriptoris  orationi  interpositum  est.  Non  satis- 
fecerunt  haec  Moschio ;  qui  cum  imperite  illa  quae  regi  cum  La- 
cedaemoniis  essent  Latina  esse  negasset,  quae  dudum  Scioppius 
exemplis  a  Bardilio  in  indice  repetitis  confirmaverat ,  oratione 
post  Pharnabazo  distincta  deinceps  sic  scripsit :  Societatem  huic 
ergo  renuntiat  quae  regi  cum  Lacedaemoniis  esset.  Secuti  sunt 
alii ,  quamvis  recte  Bardilius  ad  Them.  4,  5  huic  coniecturae 
constantem  Nepotis  usum  refragari  monuisset  qui  ergo  particu- 
lam  numquam  post  duo  vocabula  reiiceret.  Plura  hic  temptata 
sunt ;  quae  praetermitto,  cum  probabilia  visum  iri  non  putem. 

Dion.  2,  3  in  Guelpherbytano ,  deterioribus  codicibus,  edi- 
tione  Ultraiectina  scriptum  est  cum  a  Dionysio  tyranno  crudeliter 
violatus  esset.  AtDionysius  cum  saepe  antea  commemoratus  esset, 
non  poterat  Nepoti  illo  modo  significandus  videri,  quasi  aut,  cum 
Dionysium  appellasset,  obscurum  esset  quem  aut  qualem  diceret, 
aut,  cum  tyrannum,  quemquam  ignoraturum  putaret  signihcari 
Dionysium.  Haec  ante  complura  saecula  intellecta  sunt,  et  nisi 
in  ipso  archetypo  certe  in  codice  B  tyranno  punctis  suppositis 
notatum  est,  quae  inde  in  Guelpherbytanum  transierunt.  Quam 
correctionem  secuti  qui  codicem  collegii  Romani  et  Sangallensem 
scripserunt  itemque  Savaro  (deerat,  ni  fallor,  in  huius  quoque 
codice)  et  recentiores  editores  idem  vocabulum  omiserunt,  Ne- 
que  enim  in  codice  B  non  fuisse  et  postea  esse  adiectum  cum 
Guelpherbytani  auctoritas  testimonio  deteriorum  codicum  confir- 
mata  demonstrat,  tum  inde  apparet  quod,  si  scriptum  fuisset  cum 
a  Dionysio  crudeliter  violatus  esset,  nulla  causa  excogitari  potest 
quare  post  hominis  nomen  tyranno  adiicere  cuiquam  in  mentem 
venisset.  Sed  haec  eadem  ratio  nobis  quidem  non  lyranno  sed 
Dionysio  delendum  esse  ostendit :  nam  tyranno  invento  qui  signi- 
ficaretur  declarandum  videri  poterat. 

Eodem  Dionis  capite  refertur ,  cum  in  morbum.  incidisset 
Dionysius ,  Dionem  a  medicis  petisse  ut  si  forte  in  periculum  vi~ 
tae  esset  adductus  sibi  indicarent ,  ut  de  partiendo  regno  cum 
eo  colloqui  posset.  Deinde  §  5  in  codicibus  haec  excipiunt:  Id 
medici  non  tacuerunt  et  ad  Dionysium  filium  sermonem  retulerunt. 
Quo  ille  commotus ,  ne  agendi  esset  Dioni  potestas ,  patri  soporem 
medicos  dare  coegit.    Hoc  aeger  sumpto  ut  somno  sopitus  diem  obiit 


supremum.  Non  eo  utar  ab  uno  Iustino  id  tradi  quod  extremis 
verbis  significatur,  Dionysium  a  suis  interfectum  esse:  neque 
enim  ideo  minus  credibile  est  Nepotem  hanc  famam  ab  aliquo 
scriptore  traditam  secutum  esse.  Sed  ut  tradere  volueritsoporem 
illum  a  medicisDionysio  datum  effecisse  ut  is  moreretur,  scribere 
tamen  non  potuit  eum  tamquam  somno  sopitum  esse  mortuum. 
Neque  enim  potione  soporifera  statim  quisquam  exanimari  pot- 
est ,  sed  antequam  exanimetur ,  re  vera  in  somnum  incidat  ne- 
cesse  est.  Yiderunt  hoc  antiqui  critici  qui  et  in  codicibus  et  in 
editionibus  quibusdam  ut  deleverunt.  Sed  id  quidem  cur  adde- 
retur  causa  non  erat.  Quid  hic  acciderit  Danielinus  admonet, 
in  quo  non  somno  sed  sumno  scriptum  est.  Etenim  ut  illud  ortum 
est  ex  uV  hoc  est  vel,  et  eadem  ratione  cuius  supra  p.  4  8  sqq. 
complura  exempla  vidimus  hic  aliquis  somno  pro  sumpto  scriben- 
dum  significaverat. 

Cat.  3  ,  I  in  his  verbis  :  Xam  et  agricola  sollers  et  reip.  pe- 
ritus  iurisconsullus  et  magnus  imperator  et  probabilis  orator  et 
cupidissimus  litterarum  fuit  iam  supra  p.  8  dixi  recte  Klotzium 
ineptum  reipublicae  sustulisse  ortum  illud  ex  initio  sequentis  vo- 
cabuli ,  cum  alii  male  et  pnrticula  ante  iurisconsultus  inserta  hoc 
vocabulum  epitheto  quod  aequabilitas  orationis  desiderat  privas- 
sent,  alii  diremptis  verbis  re/publicae  peritus  et  iurisconsultus 
commate  interposito  hoc  incommodum  auxissent.  Sed  multae 
interpolationes  ex  Attici  vita  tollcndae  fuerunt.  In  ipso  initio,  c. 
4,2,  haec  in  codicibus  scripta  sunt:  Patre  usus  est  diligente ,  in- 
dulgente  et  ut  tum  erant  tempora  diti  in  primisque  studioso  littera- 
rum.  llic  cum  Ernstius  indulgente  suspectum  sibi  et  auctoritate 
Medicei  codicis  hoc  est  coniectura  sua  tollendum  dixisset,*  Buch- 
nerus  hoc  vocabulum  cum  superiore  coniunctum  ad  affectum 
patris  erga  filiiim  retulit,  quemadmodum  sane  apud  Cic.  in  Verr. 
i.  44,  4  42  diligentia  indulgentiaque  ponitur.  Sed  ita  necessario 
haec  duo  vocabula  copula  iungenda  erant,  ut  ea  artiore  vinculo 
contineri  et  a  sequentibus  separari  appareret,  et  haec  ipsa  quae 
sequuntur  de  moribus  patris  in  universum  non  qualis  is  in  filium 
fuerit  dici  demonstrant.  Itaque  recte  indulgente  in  codicc  Pata- 
vino  et  ab  aliis  sublatum  est.  Ascripsit  aliquis  ut  diligente  expli- 
caret,  quod  non  ad  rem  familiarem  referendum  sed  a  diligendo 
derivandum  esse  existimabal. 

Att.  2 ,  I  haec  in  codieibus  leguntur :  Ipse  adolescentulus 
propter  affinitatem  P.  Sulpicii  qui  tr.  pl.  interfectus  est  non  expers 
fuit  illius  periculi.  Namque  Anicia,  Pomponii  consobrina,  nupserat 

M.  Servio,  fratri  Sulpicii.    P.  Sulpicii  fratrem  duobus  praenomi- 
nibus    appellatum   grammatici   praeter  Lambinum    toleraverunt 
Ursini  opinionem  secuti ,    qui    in  libro  de  familiis  Romanis  (in 
Graev.  Thes.  ant.  Rom.  vol.  vn  p.  1303)  Sulpicios  praeter  prae- 
nomen  omnibus  commune,   Servium ,   alterum  habere  consuesse 
affirmavit.  Dixerunt  de  hac  re  praeter  Nepotis  interpretes  Span- 
hemius  de  usu  et  praest.  num.  diss.  x  (vol.  n  p.  27  ed.  AmsteJ. 
1717),  Drakenborchius  ad  Liv.  rx.  36,  2,  Eckhelius  doctr.  num. 
vol.  v  p.  318.    Atque  id  quidem  quod  Ursinus  statuit  nulla  re 
comprobari  potest.  Nam  Ciceronis  locus  de  orat.  i.  53,  227  item- 
que  Livii  xxy.   41  ,  11  ,  qui  praeter  hunc  Nepotis  de  quo  agimus 
prolati  sunt,    ex  codicibus  sunt  correcti.     Neque  inde  quod  idem 
homo  a  Livio  m.  31  P.  Sulpicius ,  a  Dionysio  ant.  x.   52  Servius 
Sulpicius  appellatur  effici  quod  Schotto  visum  est,  nomen  ei  fuisse 
P.  Servio  Sulpicio ,  sed  Livium  et  Dionysium  de  praenomine  dis- 
sentiri  recte  iam  Drakenborchius  monuit.  Aliorum  autem  senten- 
tia  qui  Servium  apud  Romanos  gentis  nomen  fuisse  affirmarunt 
nummis  incertae  aetatis  comprobatur  in  quibus  legitur  L.  Ser- 
vius  Rufus.    Hanc  qui  sequentur  iis  M.  Servium  qui  apud  Nepo- 
tem  commemoralur  a  Servio  nescio  quo  adoptatum  esse  statuen- 
dum  est.     At  Servium  gentis  nomen  inferiore  demum  tempore 
esse  factum  quo  nominum  ratio  commutata  est  et  quo  Appium 
quoque  pro   gentis  nomine   usurpatum   esse  Spanhemius  p.  30 
docuit  constanti  antiquitatis  consuetudine  statuere  cogimur.  Nam 
quae  ex  antiquiore  tempore  prolata  sunt  testimonia,  eorumVelleii 
locus  ii.  15,  2  (1)  ab  Heinsio  secundum  Appianum  correctus  est 
(vid.  Drakenb.  ad  Liv.  ep.  lxxii)  ,   reliquis  non  id  quod  homini- 
bus  doctis  visum  est  demonstratur.    Neque  enim  Cicero  nobilem 
iurisconsultum    Servium    Sulpicium   et  Appium  Claudium  Pul- 
chrum  aut  Livius  Appium  Claudium  decemvirum  solis  praenomi- 
nibus   appellarunt  tamquam   haec  gentis  nomina  existimarent, 
aut  ideo  via  Appia  nominata  est ;  sed  haec  facta  sunt  quia   his 
praenominibus  ab  aliis  hominibus  praeter  Claudios  et  Sulpicios 
raro  usurpatis  ii  homines  de  quibus  dicebatur  satis  significari  vi- 
debantur.     Eadem  ratione  haec  explicanda  sunt  quae  Spanhe- 
mius  non  commemoravit :    Cic.  ad  Q.  fr.  n.  6,  6  me  perlubente 
Servius  allisus  est  (quamquam  in  Mediceo  est  Sevius)  et  Cael.  ad 
Cic.  fam.  vm.  4,  2  Servium  designatum  tribunum  plebi,    quibus 
locis  recte  idem  homo  intellegi  videtur  atque  apud  Cic.  ad  Q.  fr. 
ii.  13,  2  homo  teter  et  ferus ,  Pola  Servius  et  Cael.  fam.  vm.  12, 
2  non  destitit  arcessere  Polam  Servium  accusatorem :    satis  enim 

iis  quibus  Cicero  et  Caelius  scribebant  notus  homo  praenomine 
significabatur ,  atque  ita  et  postposito  praenomine  Pola  Servius 
populari  consuetudine  appellatus  videtur.  Num  Romanus  homo 
eodem  modo  ut  Plut.  Galb.  3  tov  ZtQovlwv  olxov  Latine  Servio- 
rum  domum  dicturus  fuerit ,  cum  Sulpicios  significaret ,  dubium 
est;  sed  Graeci  Romanos  homines  praenomine  appellare  con- 
suerunt.  Tacitus  hist.  u.  48  Galbam  significans  eo  magis  scribere 
poterat  post  Iulios  Claudios  Servios  se  primum  in  familiam  novam 
imperium  intulisse,  quod  mos  increbruerat  imperatores  praeno- 
minibus  appellandi.  Itaque  cum  unus  Nepotis  locus  ab  antiqua 
consuetudine  discrepet ,  Lambinum  secutus,  qui  tamen  pro  more 
inepte  locum  interpolavit ,  M.  delevi.  Adiectum  est  hoc  praeno- 
men  ab  aliquo  qui  Servium  Sulpicium  significari  non  intelle- 
geret  et,  cum  illud  nomen  esse  arbilraretur,  praenomen  deside- 
raret. 

Similis  ratio  est  eorum  quae  eiusdemAtt.  15,3  scripta  sunt: 
Quo  fiebat  ut  omnia  Ciceronum ,  Catonis  Marci,  Q.  Hortensii,  Auli 
Torquati,  multorum  praeterea  equitum  Romanorum  negotia  procu- 
raret.  Praenomen  nomini  postponi  a  Nepotis  consuetudine  ab- 
horret  (non  erat  autem  in  Catone  ea  causa  qua  aCicerone  etCae- 
lio  Polam  Servium  dictum  esse  statuimus) ,  neque  a  librario 
nomina  traiecta  esse  probabile  est,  quaePauli  Manutii  opinio  fuit. 
Neque  Lambini  correctionem  probo ,  qui  Marci  et  Q.  Ciceronum, 
Catonis,  Hortensii  scripsit,  aut  Heusingeri ,  cui  praenomina  et 
Marci  et  Quinti  ab  interpolatore  Ciceronum  nomini  adiecta  vide- 
bantur.  Mire  enim  Ciceronum  praenomina  ponerentur,  Catonis 
et  Hortensii  omitterentur ;  et  Hortensii  praenomen  utique  servari 
debet,  quod  Nepos  consuetudinem  quandam,  ut  videtur,  tempo- 
ris  sui  secutus  semper  addit  (5,  4.  16,  1).  Alia  correctio  in  co- 
dice  Haeneliano  et  quibusdam  editionibus  adhibita  est ,  ut  pro 
Marci  scribeictur  Marii.  Quo  nomine  nihil  cogeret  nos  quidcm 
ut  C.  Marium  filium  significari  putaremus  de  cuius  familiaritate 
cum  Attico  c.  1  et  %  relatum  est,  quem  eo  tcmpore  perisse  ut 
Atticus  negotia  eius  procurare  non  potuerit  Manutius  recte 
monuit;  sed  M.  Marium  intellegere  liceret,  familiarem  Ciceronis 
ex  huius  epistolis  notum.  Verum  is  ut  homo  parum  notus  neque 
equestrem  dignitatem  egressus  neque  hoc  loco  neque  sine  prae- 
nomine  commcmorari  poterat.  Lenissima  igitur  correctio  est  ut 
praenomen  Marci  ab  aliquo  qui  id  aut  excidisse  putaret  aut  alios 
docere  vellet  Catonis  nomini  addilum  exislimcmus,  nisi  iile  nota 
qua  Hortensii  praenomen  significatum  erat   particulam  que  indi- 

cari  et  ipsum  praenomen,    quod  ignorabat,    sibi  restituendum 
esse  opinatus  est. 

Att.  10  refertur,  cum  Atticus  adventu  triumvirorum  cum 
Q.  Gellio  Gano  apud  P.  Volumnium  lateret,  Antonium  ei  sua 
manu  scripsisse  ut  statim  ad  se  veniret :  se  eum  et  illius  causa 
Canum  de  proscriptorum  numero  exemisse.  Sequuntur  haec  §  5  : 
Sic  Atticus  in  summo  timore  non  solum  sibi,  sed  etiam  ei  quem  ca- 
rissimum  habebat  praesidio  fuit.  Neque  enim  suae  solum  a  quo- 
quam  auxilium  petiit  salutis.  sed  coniuncti,  ut  appareret  nullam 
seiunctam  sibi  ab  eo  velle  fortunam.  Atverbased  coniuncti  ut  recte 
haberent,  post  sed  inserendum  esset  etiam.  Quamquam  nonnul- 
los  ita  statuere  video  ut  post  non  modo,  non  solum  in  alfero  mem- 
bro  sed  eadem  sententia  atque  sed  etiam  poni  affirment;  sed 
exemplorum  quae  proferunt  longe  maxima  pars  ita  comparata 
est  ut  altero  membro  eiusmodi  res  commemoretur  quae  eam 
quae  priore  membro  significata  est  aut  comprehendat  aut  hac 
remota  pro  ea  substituatur ,  pars  corrupta  est,  velut  hic  ipse  lo- 
cus  de  quo  agimus.  Etiamsi  enim  scriptum  esset  sed  etiam  con- 
iuncti,  tamen  ea  verba  prae  gravitate  eorum  quae  adiunguntur 
mirum  in  modum  languerent.  Animadversa  haec  sunt  ab  eo  qui 
primus  posuit  quod  in  plerisque  codicibus  praeter  Danielinum 
et  Guelpherbytanum  scriptum  est,  coniunctim;  quo  vocabulo  ille 
significare  voluit  Atticum  coniunclim  et  suae  salutis  et  amici 
auxilium  petisse.  Sed  horum  verborum  forma  ita  cum  proximis 
superioribus  coniuncta  est  ut  inde  tantum  suppleri  possint ;  iis 
autem  adhibitis  nihil  possumus  efficere  nisi  haec :  sed  coniunctim 
suae  salutis  auxilium  petiit ,  quae  inepta  sunt.  Ita que  coniuncti 
illud  ascriptum  iudicavi  ab  eo  qui  orationem  paulo  breviorem 
explicare  vellet.   Coniunctum  autem  c.  7,  'I  suppeditabat. 

Att.  13,  6  de  sumptu  Attici  domestico  sic  in  codicibus  re- 
fertur:  Nec  praeteribo,  quamquam  nonnullis  leve  visum  iri  putem : 
cum  in  primis  lautus  esset  eques  Romanus  et  non  parum  liberaliter 
domum  suam  omnium  ordinum  homines  invitaret,  scimus  non  am- 
plius  quam  terna  milia  aeris  peraeque  in  singulos  menses  ex  ephe- 
meride  eum  expensum  sumptui  ferre  solitum.  Merito  plerisque 
nimis  exigua  haec  summa  visa  est.  Drumannus  autem  hist.  Rcm. 
vol.  v  p.  69  not.  48  mire  eiusmodi  asses  intellegit  quorum  de- 
cem  denarium  efficiebant,  cum  eo  tempore  de  quo  agitur  denarium 
sedecim  assium  fuisse  constet.  Sed  nos  contra  cosnondisputabi- 
mus  qui  eam  summam  quae  in  codicibus  legitur  satis  magnam 
iudicarunt ,  cum  aes  omnino  hic  poni  non  potuisse  certum  sit. 

Recte  enim  Elberlingius  observ.  crit.  in  Caes.  comm.  de  b.  civ. 
p.  127  monuit  Ciceronis  aetate  omnen  pecuniae  rationem  non 
ad  aes,  sed  ad  argentum  esse  initam.  Itaque  ne  ii  quidem  au- 
diendi  sunt  qui  numerum  multiplicandum  existimarunt.  Verum 
vidit  Paulus  Manutius ,  delendum  esse  aeris.  Id  vocabulum  ab 
eo  interpolatum  est  qui  serstertios  intellegi  ignoraret  etcuiuspe- 
cuniae  apud  Livium  in  antiquiorum  temporum  historia  frequen- 
tem  mentionem  fieri  vidisset  eam  hic  quoque  a  scriptore  com- 
memoratam  putaret. 

Att.  4  7,  3  in  codicibus  haec  scripta  sunt :  Neque  id  fecitna- 
tura  solum,  quamquam  omnes  ei  paremus,  sed  etiam  doctrina.  Nam 
et  principum  philosophorum  ita  percepta  habuit  praecepta  ut  his  ad 
vitam  agendam  non  ad  ostentationem  uteretur.     Hic  et  illud  quod 
ante  principum  legitur  pluribus  nominibus  vitiosum  est.    Primum 
enim  ad  Milt.  8,  3  edit.  p.  17  demonstravimusNepotem  particu- 
lae  nam  numquam  et  subiecisse  nisi  cum  alterum  membrum  ea- 
dem  particula  superiori  respondente  adiungeretur;  id  quod  hic 
neque  fit  neque  olim  factum  esse  et  alteram  sententiae  partem 
perisse  statuere  licet :  nihil  enim  quod  ea  comprehensum  fuerit 
excogitari  potest.   Sed  huic  rei  non  multum  tribuemus  qui  idem 
nam  quamvis  paucis  locis  ante  alias  vocales  inventum  toleraveri- 
mus.  Verum  et  iilud  pro  etiam  a  Nepote  positum   videri  deberet: 
id  vero  numquam  ab  eo  factum  esse  certum  est.  Nam  Milt.  3 ,  4 
in  omnibus  codicibus  praeter  unum  et  fortasse  alterum  deterio- 
rem  haec  leguntur :  si  cum  his  copiis  quas  secum  transportarat  in- 
terisset  Darius ,  non  solum  Europam  fore  tutam,  sed  etiam  eos  qui 
Asiam  incolerent  Graeci  genere  liberos  a  Persarum  futuros  domina- 
tione  et  periculo;  et  facile  effici  posse.    In  quibus  particula  et  quae 
ante  facile  posita  est  pervagata  ratione  duo  enuntiala   copulari 
vix  est  quod  moneam.    Neque  vero  perspicio  quamobrem  Klotzio 
verba  a  Persarmn  dominatione  et  periculo  displicuerint  et  liberos 
a  Persarum  futuros  dominatione :    id  sine  periculo  et  facile  effici 
posse  non  leni  profecto  mutalione  scribendum  visum  sit.  Thras. 
1,5,  ubi  edebatur  non  solum  princeps  sed  et  solus  initio  bellum 
his  indixit,  de  Danielino  non  constat,  in  Guelpherbytano  sed  etiam 
servatum  est.    Eum.  7,  2,  quo  loco  in  codicibus  Quod  et  fecit  le- 
gitur,  recte  Heusingerum  fecit  vitiosum  dixisse   et  Quod  ecfecit 
emendasse  infra  demonstrabitur ,  cum  quae  ante  haec  verba  le- 
guntur  correxerimus.    Unus  relinquitur  locus  praeter  eum  quem 
supra  proposuimus  quo  vitiosume^incodicibus  scriptumsit.  Is  est 
Att.  8,  3:  Excogitatum  est  a   quibusdam  ut  privatum  aerarium 

Caesaris  interfectoribus  ab  equitibus  Romanis  constitueretur.  ld  fa- 
cile  effici  posse  arbitrati  sunt,  si  et  principes  eius  ordinis  pecunias 
contulissent.  At  hic  sententia  ipsura  etiam  respuit.  Hoc  enim  illo- 
rum  hominum  qui  Bruto  et  Gassio  privatum  aerarium  conficere 
studebant  consilium  fuisse  apparet  ut  principes  ordinis  equestris 
primi  omnium  pecunias  conferrent,  quo  eorum  exemplo  ceteri  ut 
idem  facerent  adducerentur.  Atque  id  nisi  ipse  ita  fuisse  intelle- 
geremus  docerent  ea  quae  deinceps  de  Attico  referuntur,  qui  cum 
appeliatus  a  C.Flavio  renuisset,  tota  res  disturbata  est.  Non  pot- 
erant  igitur  illi  Bruti  et  Cassii  familiares  arbitrari  se  facile  aera- 
rium  confecturos,  si  praeter  aiios,  qui  nulli  dum  erant,  principes 
pecunias  contulissent.  Nam  Bremium  quidem ,  etsi  in  eo  lau- 
dandum  quod  quid  sententia  requireret  sensit ,  tamen  quid  aliud 
quam  nugari  dicemus  cum  verbis  et  principes  significari  principes 
ante  omnes  interprelatur?  Itaque  et  delevi;  quod  ex  antiqua 
scriptura  sei  ortum  videtur,  cui  cum  vulgaris  substituta  esset, 
prius  illam  fuisse  litteris  ei  suprascriptis  notatum  est.  Neque  eo 
loco  a  quo  digressi  sumus  sententia  magis  quam  hoc  etiam  ad- 
mittit.  Neque  enim  illo  enuntiato  in  quo  verba  et  principum  phi- 
losophorum  posita  sunt  quicquam  declarari  potest  quod  praeler 
alias  res  Attici  proprium  fuerit  (nam  praeter  doctrinam  eum  na- 
turam  secutum  esse  antea  erat  declaratum),  aut  praeter  princi- 
pes  philosophos  alii  homines  aut  aliae  res  scriptoris  menti  obver- 
sari  poterant.  His  de  causis  codicem  Sangallensem  et  affines  se- 
cutus  hoc  quoque  loco  et  eieci ;  quod  quemadmodum  illatum  sit 
facilem  habet  explicatum.  Etenim  in  Guelpherbytano  vocabulum 
principum  ita  scriptum  est  ut  inter  p  et  u  littera  erasa  sit.  Non 
dubito  igitur  quin  in  codice  archetypo  ut  in  editione  Veneta  prin- 
cipium  scriptum  fuerit.  Hoc  cum  homo  imperitus  a  principio  de- 
rivaret  et  nam  ascriptum  putaret  ut  doctrinam  corrigendum  esse 
significaretur ,  doctrinam  et  principium  interposita  particula  con- 
iunxit.  Neque  enim  antiquos  librarios  in  corrigendo  sententiam 
curasse,  ne  verba  quidem  ultra  proxima  multa  exempla  sunt. 

Revertimur  ad  Lysandrum.  Namque  ea  verba  c.  \  ,  \  de 
quibus  supra  diximus  in  codicibus  haec  excipiunt :  Id  qua  ratione 
consecutus  sit  latet.  Non  enim  virtute  sui  exercitus  sed  immodestia 
factum  est  adversariorum  ,  qui ,  quod  dicte  audientes  imperatoribus 
suis  non  erant ,  dispalati  in  agris  relictis  navibus  in  hostium  vene- 
runt  potestatem.  Animadversum  est  ab  Ernstio  inepte  latere  dici 
qua  ratione  Lysander  Athenienses  confecisset,  cum  id  ipsum 
deinceps  explicaretur.    Oblocuti  sunt  alii  argumentis  parum  ido- 

neis  usi.    Primun*  Heusingerus,  cui  praeiverat  Lambinus,  ita  haec 
verba  interpretatur  ut  quo  suo  consilio  Lysander  illam  rem  con- 
secutus  sit  obscurum  dici  putet:  nimirum  non  consilio  eius,  sed 
felicitate   effectum   esse.     Sed  neque   verbis  qua   ratione  idem 
significari  potest  atque  his  quo  suo  consilio  (neque  enim  solo  ra- 
tionis  vocabulo  ratio  ab  eo  qui  aliquid  consecutus  est  inita  signi- 
ficatur,  qua  in  re  sententiae  ab  Heusingero  propositae  acumen 
positum  est),  neque  scriptorem  quo  suo  consilio  Lysander  bellum 
confecisset  latere,  sed  nullo  eius  consilio  hoc  effectum  esse  appa- 
rere  existimasse  sequentia  docent.  DeindeHeinrichius  ineptissime 
hanc  esse   sententiam   affirmavit  ut  non  intellegi  diceretur  qui 
factum  esset  ut  Athenienses  temere  vagati  opprimerentur.  Quibus 
enim  verbis  huiusmodi  quicquam  hoc  loco  significatur ,  aut  cui 
nisi   stultissimo  homini    id   obscurum   videri  poterat?   Superest 
Fischii  ratio  a  Bremio  proposita,  quam  complures  recentiores  in- 
terpretes  secuti  sunt.    Is  haec  verba  arte  cum  superioribus  con- 
iuncta    haec  significare  contendit,    qua  ratione  Lysander  Athe- 
nienses  vicisset  ab    hominibus   non   perspectum   esse;   ideoque 
scriptorem  id  deinceps  explicare.    At  qui  aliquid  latere  ait  is  hoc 
non  sibi  minus  quam  aliis  obscurum  esse  dicit.    Sed  Ernstius  ut 
recte  vitium  animadvertit ,  ita  quod  proposuit,  ut  ante  latet  par- 
ticula  non  interponeretur,  aptum  non  est,  neque  magis  aliorum 
inventum  patet.    Observatum  est  enim  iam  ab  aliis  quod  per- 
spicuum  est,  contrariis  illis  apparet  et  latet  compositis  argutias 
quasdam  scriptorem  esse  consecutum.    Itaque  neque  latet  mu- 
tandum  est  et  negativa  particula  qua  carere  non  possumus  ita 
adiicienda  ut  haec  verba  cum  superioribus  coniungantur.    Vidit 
haec  Struchtmeierus ,  sed  parum  probabiliter  pronomini  id  sub- 
stituendum  putavit  nec.    Potius  ante  id  inserendum  erat  neque, 
quae  particula  post  apparet  facile  excidebat.    Scripsi  aulem  ne- 
que ,  non  nec ,  quod  facilius  videbitur  cxcidere  potuisse,  quia,  ut 
ad  praef.  4  edil.  p.  4  monui,  Nepos  eandem  legem  secutus  atque 
Caesar  et  Hirtius  numquam  ante  vocalem  nec  posuit.    Unum  lo- 
cum  qui  huic  legi  repugnabat,  Eum.  10,  2,  ubi  in  bonis  codicibus 
legitur  se  eum  defensurum  nec  umquam  deserturum ,  ex  deteriori- 
bus  corrigere  non  magis  dubitavi  quam  duos  Hirtii ,  b.  Alex.  10, 
3  et  54 ,  3.    De  poetarum  in  hac  re  usu  disputavit  Carolus  Lach- 
mannus  Propertii  sui  p.  365. 

Lys.  1  ,  5  haec  in  codicibus  scripta  sunt :  Namque  undique 
qui  Atheniensium  rebus  studuissent  eiectis  decem  delegerat  in  una- 
quaque  civitate  quibus  summum  imperium  potestatemque  omnium 


- —  m  — - 

rerum  committeret.  Horum  in  numero  nemo  admittebatur  nisi  qui 
aut  eius  hospitio  contineretur  aut  se  illius  fore  proprium  fide  confir- 
marat.  Atque  illud  in  numero  novissimi  editores  receperunt.  Non 
pertractabo  hic  uberius  illum  locum  de  praepositione  in  cum  ab- 
lativo  verbis  motum  significantibus  adiuncta.  Id  omnes  conce- 
dent  nisi  qui  codicum  auctoritatem  ratione  non  adhibita  sequi 
consuerunt  concessitque  Beneckius  ,  si  recte  eius  verba  intellexi, 
admitti  aliquem  in  numero  ita  tantum  dici  posse  ut  eum  in  nu- 
mero  esse  et  ut  in  eo  numero  maneat  ei  permitti  intellegatur.  At 
id  ab  hoc  loco  plane  alienum  est.  De  deligendis  enim  decemviris 
dicitur,  non  quid  delectis  et  constitutis  factum  sit.  Et  quis  credat 
scriptorem  adeo  sibi  ineptum  finxisse  Lysandrum  ut  postquam 
aliquis  in  hunc  numerum  pervenisset  tum  demum  exquireretnum 
hospitio  suo  contineretur  fidemque  ab  eo  exigeret?  Itaque  editio- 
nem  Ultraiectinam  secutus  numerum  restitui.  Nam  ablativum  vo- 
cabulorum  secundae  declinationis  saepissime  errore  hbrariorum 
pro  accusativo  positum  esse  Beneckium  ignorare  miror. 

Et  ipsa  perversa  et  perverse  defensa  sunt  haec  verba  Lys.  2, 
2 :  Victor  ex  Asia  cum  reverteretur  Thasumque  divertisset,  quod  ea 
civitas  praecipua  fide  fuerat  erga  Athenienses ,  proinde  ac  si  iidem 
firmissimi  solerent  esse  amici  qui  constantes  fuissent  inimici ,  per- 
vertere  eam  concupivit.  Hic  eos  quorum  constantes  inimici  Thasii 
fuissent  Athenienses  a  scriptore  significari  contendunt.  Quod  cum 
faciunt,  duas  res  non  vident.  Primum  enim  cum  aliquem  fecisse 
aliquid  dico  proinde  ac  si  res  aliqua  aliquo  modo  se  haberet,  hoc 
me  significare  apertum  est  falso  eum  hanc  rem  ita  se  habere  sta- 
tuisse.  Num  igitur  hanc  opinionem  falsam  esse  putamus  in  qua 
secundum  codicum  scripturam  Lysander  fuisse  dicitur,  ut  qui 
constantes  inimici  fuissent  eosdem  firmissimos  amicos  esse  solere 
crederet?  Mihi  quidem  haec  adhuc  omnium  consensu  probata 
sententia  videbatur.  Sed  maius  est  alterum.  Ipse  enim  scriptor 
verbis  proximis  superioribus  dixit  Lysandrum  Thasum  pervertere 
concupisse,  quod  ea  civitas  praecipua  fide  erga  Athenieoses  fuis- 
set.  Itaque  qui  illam  explicationem  probabunt  statuant  necesse 
est  praecipua  fide  esse  erga  aliquem  hoc  esse  constantem  eius 
esse  inimicum.  Neque  enim  in  eam  latebram  confugere  licet  qua 
Lambinus  usus  est  ut  superiore  tempore  Thasios  Atheniensibus 
inimicos  et  postremo  praecipua  fide  erga  eos  fuisse  significari  di- 
ceret,  quarum  rerum  in  verbis  supra  propositis  ne  minimum  qui- 
dem  vestigium  est.  Vitium  dudum  sublatum  est:  recte  enim  in 
editione  Ultraiectina  annotatum  est  non  post  proinde  ac  si  inse- 

rendum  esse ;  quae  particula  saepe  nulla  perspicua  de  causa  a 
librariis  omissa  est.  Nam  quae  Longolius  posuit :  proinde  ac  si 
iidem  firmissimi  solerent  esse  inimici  qui  constantes  fuissent  amici, 
ea  non  minus  inepta  sunt  quam  quae  in  codicibus  leguntur.  Ne- 
que  enim  ita  rectius  particulae  proinde  ac  si  ponuntur,  neque 
firmi  inimici  sic  Latine  dicuntur,  neque  Lysander,  si  Thasios  Athe- 
niensibus  inimicos  fore  existimasset ,  eos  pervertere  concupisse 
cuiquam  videri  poterat. 

Alc.  2  ,  1  ex  parte  codicum  scriptura  recte  ab  Heusingero 
emendata  est  in  hunc  modum :  socerum  habuit  Hipponicum ,  om- 
nium  Graeca  lingua  loquentium  (in  codicibus  est  Graecae  linguae 
eloquentia)  ditissimum :  ut ,  si  ipse  fingere  vellet ,  neque  plura  bona 
reminisci  neque  maiora  posset  consequi  quam  vel  natura  vel  fortuna 
tribueret.  Item  plerique  viderunt  reminisci  corruptum  esse  :  fin- 
gere  enim  scriptor  ponit  Alcibiadem ,  non  superiorem  memoriam 
repetere.  Nam  iis  qui  reminisci  hic  eadem  sententia  atque  exco- 
gitare  dici  contendunt  non  est  cur  respondeamus ;  quam  huius 
verbi  significationem  quod  Beneckius  duobus  Appuleii  locis  pro- 
bare  conatus  est,  eorum  altero,  Apoi.  p.  601  Oud.,  in  Florentino 
scriptum  est  fingite  aliquid,  eminiscimini,  non  reminiscimini,  altero, 
eiusdem  Apol.  p.  514,  ubi  haec  leguntur:  finge  quidvis ,  remi- 
niscere ,  excogita ,  recte  Pricaeus  eminiscere  scribendum  dixit. 
Idem  eminisci  Heusingerus  apud  Nepotem  ponendum  coniecit,  id- 
que  nonnulli  probarunt.  Sed  recte  alii  id  verbum  ab  antiquiore 
scriptore  alienum  iudicarunt,  quippe  quod,  si  ab  Appuleio  disces- 
seris,  in  glossis  tantum  extremae  aetatis  inventum  sit.  Quamquam 
Heusingerus  quidem  a  Varrone  id  commemoratum  esse  putavit 
de  ling.  Lat.  vi.  44  p.  63  Bip.  :  Sic  reminisci,  cum  ea  quae  tenuit 
mens  ac  memoria,  cogitando  repetuntur.  Hinc  etiam  comminisci 
dictum ,  a  con  et  mente ,  cum  finguntur  in  mente  quae  non  sunt,  et 
ab  hoc  illud  quod  dicitur  reminisci ,  cum  commentum  pronuntiatur ; 
quo  locolleusingerus  quod  dicitur  eminisci  scribendum  essesuspi- 
catus  est ,  idque  Muellerus  recepit.  At  ipsa  Varronis  verba  de- 
monstrant  verbum  quod  commemoravit  a  comminiscendo  adiuncta 
praepositione  pro  derivatum  fuisse.  Hinc  efficitur  pcminisci ,  hoc 
est  procomminisci ;  quod  lenissima  mutatione  restituitur  :  nam  in 
scriptura  Langobardica  p  et  r  vix  discernas.  Simile  est  quod 
Plautus  posuit  Trin.  iv.  2,  70,  recomminisci.  Verbum  autem  non 
scriptoribus,  sed  in  communi  sermone  usitatum  se  commemorare 
ipse  Varro  adiectis  verbis  illud  quod  dicitur  demonstrat,  id  quod 
iam  Heusingerus  monuit;  quo  minus  eminisci  illud  suum,  etiamsi 

a  Varrone  positum  recte  coniecisset,  Nepoti  obtrudere  debebat. 
Hunc  vero  cbminisci  scripsisse  a  nullo  intellectum  esse  miror, 
praesertim  cum  eo  verbo  plerique  in  interpretando  utantur. 

Alc.  2,  3  a  Nepote  scribi  non  potuerunt  quae  in  codicibus 
leguntur:  Postquam  robustior  est  factus,  non  minus  multos  amavit; 
in  quorum  amore,  quoad  licitum  est,  odiosa  multa  delicate  iocoseque 
fecit,  quae  referremus,  nisi  maiora  potiora  haberemus.  Neque  enim 
ulla  ex  parte  scriptor  Alcibiadi  licitum  esse  existimare  poterat  ut 
odiosa  ,  cuiuscumque  generis  erant ,  faceret.  Quod  si  quis  verba 
quoad  licitum  est  interpretari  volet  quamdiu  potuit,  ut  fecit  Heu- 
singerus ,  facultas  quidem  odiosa  faciendi  non  apparet  quo  tem- 
pore  Alcibiadi  eripi  potuerit.  Praeterea  oratio  ita  conformata  est 
ut  scriptor  odiosa  praecipue  commemorare  voluisse  videatur ;  quod 
contra  esse  et  potissimum  delicate  iocoseque  factorum  eum  men- 
tionem  iniicere  in  animo  habuisse  causa  docet  qua  ne  haec  re- 
ferret  se  prohibitum  esse  scribit ,  nimirum  quod  maiora  potiora 
habuerit.  Itaque  si  illa  delicate  iocoseque  facta  odiosa  fuisse  signi- 
ficasset,  in  hunc  modum  scripsisset :  multa  delicate  iocoseque  fecit, 
satis  illa  quidem  odiosa.  Quae  eadem  ratio  Barthii  coniecturae  re- 
fragatur  qui  otiosa  scribendum  esse  suspicatus  est.  Itaque  mihi 
Nepos  scripsisse  visus  est  quoad  licitum  est  otioso ,  hoc  est  quoad 
ei  licuit  qui  in  gravioribus  rebus  occupatus  non  esset.  Exposueram 
haec  in  Philologi  vol.  i  p.  667.  Nuper  Theodorus  Bergkius  in 
Mus.  Rhen.  vol.  vii  p.  158  scribendum  coniecit  odiose  multa,  multa 
delicate  iocoseque  fecit  et  verbis  quoad  licitum  est  significari  putavit 
quamdiu  vixit.  Verum  sic  illa  verba  ita  demum  poni  possunt ,  si 
minus  diu  quam  optabile  erat  aliquid  per  vitae  spatium  fieri  li- 
cuit.  Deinde  verba  quae  referremus  cett.  non  minus  ad  illa  odiose 
multa  quam  ad  postrema  multa  delicate  iocoseque  referenda  essent. 
Itaque  hac  coniectura  quae  reprehendimus  nequaquam  remota 
sunt. 

Alc.  5,  2  ex  Matthiae  Gesneri  emendatione  scribendum  esse 
IdAlcibiades  diutius  celari  non  potuit  neque  diutius  vitiosam  codi- 
cum  scripturam  Alcibiadi  tolerandam  quaest.  Caes.  p.  \  89  monui ; 
ubi  eum  locum  qui  unus  ad  codicum  vitium  defendendum  pro- 
ferri  poterat,  Hirt.  b.  Alex.  7,2,  bonos  codices  secutus  correxi. 
Apud  Nepotem  Alcibiadi  inde  ortum  esse  quod  librarius  ad  ini- 
tium  sequentis  vocabuli  aberrasset  Heusingerus  intellexit,  qui  id 
eodem  modo  atqueGesnerus  corrigendum  dixit.  Nam  ut  Wigger- 
sium  secuti  Alcibiadis  nomen  ab  interpolatore  potius  quam  a  Ne- 
pote  positum  statuamus  non  adducimur. 


35     

Alc.  6,  4  sic  editur:  Postquam  astu  venit,  contione  advocata 
sic  verba  fecit  ut  nemo  tam  ferus  fuerit  quin  eius  casum  lacrimarit 
inimicumque  iis  se  ostenderit  quorum  opera  patria  pulsus  fuerat. 
Quae  verba  duplici  vitio  laborant.    Primum  enim  qui  fieri  potest 
ut  verbo  venit  accusativus  astu  nulla  praepositione  adiecta  con- 
iungatur?  Et  tamen  hanc  rem  unus  Breitenbachius ,  quod  sciam, 
mentione  dignam  putavit.    Atque  is  quidem  Nepotem  in  vocabulo 
astu  eandem  rationem  quam  in  urbium  nominibus  secutum  esse 
existimavit.    Sed  ut  hoc  facere  posset ,  illud  vocabulum  non  ap- 
peUativum ,  sed  proprium  nomen  ei  visum  esse  statuendum  est. 
Quod  plane  incredibile  est,  adeo  eum  Graecae  linguae  imperitum 
fuisse  ;  de  qua  re  in  simili  causa  supra  p.  1  6  monui.  Itaqueprae- 
positionem  in  a  librario  omissam  esse  iudicabimus ,  id  quod  ob 
postremam   litteram   particulae  postquam   factum  esse   apparet. 
Alterum    vitium  inest  in  verbis  casum  lacrimarit.     Grammatici 
quidem  nostri  qui  artes  composuerunt  satis  securi  inter  alia  af- 
fectum  significantia,  velut  dolere,  lugere,  horrere,  gemere,  plorare, 
quibus  accusativus  adiungitur ,  hoc  quoque  verbum  enumerant. 
Sed  id  recte  fieri  antiqui  scriptoris  nullo  exemplo  praeter  hoccon- 
firmari  potest.    Nam  quod  Terent.  Eun.  v.  1  ,  1 3  commemorant : 
Num  id  lacrimat  virgo?  neutri  pronominis  aliam  rationem  esse 
ntque  substantivi  notum  est.    Ne  Ovidii  quidem  lacrimatae  cor- 
tice  myrrhae  Fast.  i.  339,  quod  exemplum  a  Rudimanno  n  p.  22 1 
ed.  Stallb.  cum  Corneliano  coniungitur,  huc  pertinent,  non  magis 
quam  oculi  vinum  lacrimantes  apud  Rutilium  Lupum  de  fig.  u.  7 
p.    110  ed.  Ruhnk.   Statium    recte  commemorant  qui  Theb.  ix. 
100  hominem  lacrimandum  dixit.    A  Nepote  vero  scriptum  esse 
casum  lacrimarit  eo  minus  adducor  ut  credam  quod  totum  hoc  ei 
debetur  qui  in  codice  aliquo  singulas  vocesprimusdiremit.   Quam 
rem  si  paulo  aliter  instituimus,  efficitur  quod  scriptori  Ciceronis 
aequali  accoinmodatum  est,  casu  inlacrumarit. 

Alc.  7 ,  4  edidi  primus  Graecae  civitatis  in  Threciam  introiit, 
itemque  de  reg.  1 ,  1  Hi  fere  fuerunt  Graecae  gentis  duces  qui  me- 
moria  digni  videantur  praeter  reges ,  cum  utroque  loco  in  optimis 
codicibus  Graeciae  scriptum  esset,  priore  editionemUltraiectinam, 
altero  et  hanc  et  deteriores  codices  secutus.  Neque  enim  verum 
est  quod  a  plerisque  affirmari  video,  Nepotem  nominibus  propriis 
pro  adiectivis  usum  esse;  quae  consuetudo  ab  aequalibus  scrip- 
toribus  plane  aliena  poetarum  et  inferioris  aetatis  scriptorum  est, 
quamquam  ne  hi  quidem  nominibus  rerum  inanimarum  ,  terra- 
rum,  urbium,  montium,  ita  usi  sunt,  sed  hominum  populorumque 

et  quibus  persona  subesse  existiniabatur  fluminum ,  qua  eadem 
ratione  Mela  n.  6  ,  2  dixit  nostrum  et  Oceanum  mare  et  m.  1  ,  \ 
Oceano  litore,  potest  dixisse  Catullus  carm.  115,6  mare  ad  Ocea- 
num,  non  dixit  Caesar  b.  Gall.  m.  7,  2  proximus  mare  Oceanum, 
ne  Tacitus  quidem  ann.  i.  9  mari  Oceano ,  ut  ostendit  quod  hist. 
iv.  12  in-Mediceo  scriptum  est,  mare  Oceanus.  Nepotem  vero 
mira  perversitate  quidam  in  iis  quae  scripsit  Paus.  3  ,  2  in  agro 
Troade  extremo  nomine  pro  adiectivo  usum  contendunt ,  scilicet 
feminino  genere  masculino  coniuncto.  Eodem  igitur  modo  inter- 
pretabuntur  apud  Caes.  b.  Gall.  i.  30,  2  terram  Galliam,  b.  Afr. 
3,  5  terram  Africam,  apud  Liv.  xxx.  32,  6.  xxxvni.  47,  6.  xxxix. 
17,  2  terram  Italiam,  xxx.  58,  5  terram  Hispaniam,  et  cum  dici- 
mus  das  Land  Italien ,  nomen  terrae  pro  adiectivo  a  nobis  poni 
asseverabunt.  In  iis  quae  apud  Nepotem  Milt.  4  ,  2  leguntur  co- 
pias  in  campum  Marathona  deduxerunt ,  cum  Graecos  campum 
illum  xov  MctQct&wvcc  appellasse  constet,  Marathona  item  per  ap- 
positionem  a  scriptore  positum  iudicavi ;  poteram  motum  ad  op- 
pidum  Marathonem  significari  statuere.  Nam  in  motu  quoque  ad 
locum  significando  Latinos  urbium  nominibus  ita  usos  esse  ut 
vicinitatem  comprehenderent ,  quod  eos  fecisse  cum  referrent 
quid  apud  urbem  accidisset  ad  Hann.  4,  1  edil.  p.  154  ostendi, 
Ciceronis  verba  demonstrant  pro  Rosc.  Am.  7,  20  :  res  ad  Chry- 
sogonum  in  castra  L.  Sullae  Volaterras  defertur.  Neque  vero  rex 
Perses  et  Molossus ,  qui  quibus  locis  apud  Nepotem  Jegerentur  ad 
Them.  8 ,  2  edit.  p.  27  annotavi ,  ita  dicuntur  ut  Perses  et  Mo- 
lossus  adiectivorum  locum  teneant,  sed  ea  Latinorum  consuetudine 
qua  semper  hominem  Gallum  et  similia ,  numquam  Gallicum  di- 
cunt,  de  quibus  qui  nesciunt  docebit  ars  Madvigii  ad  quam  in 
editione  relegavi ;  atque  hinc  ille  poetarum  et  inferioris  aetatis 
scriptorum  usus  manavit  de  quo  supra  dixi.  Sed  duobus  illis 
locis  de  quibus  disputare  instituimus  prudentiores  homines  ita 
succurrunt  ut  Graeciae  genitivum  esse  dicant  aptum  ab  altero  ci- 
vitatis  et  gentis,  quemadmodum  Con.  5,  2  Conon  magnam  aucto- 
ritatem  sibi  constituisse  dicatur  non  solum  inter  barbaros ,  sed 
etiam  omnes  Graeciae  civitates.  Sed  recte  dicuntur  gentes  et  civi- 
tates  Graeciae  cum  singuli  populi  aut  singularum  urbium  cives 
intelleguntur ,  non  dicitur  neque  gens  neque  civitas  Graeciae  cum 
universa  natio  et  omnium  urbium  cives  significantur.  Itaque  hac 
quoque  explicatione  reiecta  illi  duo  loci  ita  ut  diximus  emendandi 
sunt.  Atque  ipso  Cononis  loco  paulo  durius,  quod  faciendum 
esse  edit.  p.  70  monui,  in  priore  membro  praepositione  inter  po- 

isita  in  altero  apud  intellegitur.  Itaque  mihi  semper  probabile  vi- 
sum  est  Heusingeri  inventum,  qui  civitatis  scripsit  (invitus  se 
quartum  casum  pluralis  numeri  intellegere  malle  dixit,  voluit  se- 
cundum  singularis) ,  modo  ne  ut  ille  Graeciae  retineamus  sed  hic 
quoque  Graecae  civitatis  corrigamus.  Verum  quia  illa  ratio  non 
tam  firma  est  ut  quae  in  codicibus  leguntur  ab  auctore  non  po- 
tuisse  scribi  evincat,  mutare  haec  non  sum  ausus.  Idem  vero  vi- 
tium  quo  Nepotem  liberavimus  satis  antiquo  tempore  Sallustii  lo- 
cum  occupavit.  Apud  Nonium  enim  p.  492  Merc.  haec  leguntur : 
Galliae  pro  Gallicae.  Sallustius  hist.  lib.  iiii  :  cum  interim  lumine 
etiamtum  incerto  duae  Galliae  mulieres  conventum  vitantes  ad  men- 
strua  solvenda  montem  ascendunt.  Quo  loco  Sallustium  Gallae  mu- 
lieres  scripsisse,  etsi  nemo  intellexit,  certissimum  est. 

Alc.  10,4  haec  eduntur:  Missi  clam  vicinitati  in  qua  tum  Al- 
cibiades  erat  dant  negotium  ut  eum  interficiant.  Illi  cum  ferro  ag- 
gredi  non  auderent,  noctu  ligna  contulerunt  circa  casam  eam  in  qua 
quiescebat  eamque  succenderunt,  ut  incendio  conficerent  quem  manu 
superari  posse  diffidebant.  Hic  verba  circa  casam  eam  Scioppio 
debentur:  in  codicibus  est  circa  sammeam.  Sedsuperest  alterum 
vitium.  Neque  enim  illos  qui  Iigna  circa  casam  contulerantcasam, 
sed  ligna  succendisse  apparet:  cur  enim,  nisi  hoc  facere  vellent, 
ligna  contulissent?  Itaque  scribendum  est  eaque  succenderunt. 
Quod  si  quis  putat,  cum  legamus  homines  illos  lignis  circa  casam 
collatis  hanc  succendisse,  sponte  nos  intellegere  ligna  ab  illis  suc- 
censa  esse  eaque  re  casam  ignem  concepisse,  intellegimus  nos 
quidem  ista  quia  aliter  facta  esse  nisi  ab  ineptis  hominibus  non 
possunt;  sed  nemo  tam  perverse  narrat  ut,  cum  id  commemora- 
verit  quod  ita  tantum  commemoratione  dignum  est  ut  quare  fac- 
tum  sit  cognoscatur,  hoc,  quare  factum  sit,  commemorandum  non 
putet. 

Ultimi  capitis  initium  ita  in  Danielino  et  Guelpherbytano 
scriptum  est :  Hunc  infamatum  a  plerisque  tres  gravissimi  historici 
summis  laudibus  extulerunt :  Thucydides ,  qui  eiusdem  aetatis  fuil, 
Theopompus,  qui  post  aliquanto  natus ,  et  Timaeus ;  qui  quidem  duo 
maledicentissimi  nescio  quo  modo  in  illo  uno  laudando  consuerunt. 
Extrema  verba  et  corrupta  esse  et  quam  sententiam  habuissent 
intellectum  est.  Nimirum  cum  perpaucis  contingat  ut  ab  uno  ma- 
ledicenti  scriptore  laudentur,  Alcibiadi  contigisse  admiratus  erat 
auctor  ut,  quod  vix  fieri  potuisse  crederes,  duo  maledicentissimi 
in  eo  laudando  consentirent.  Itaque  in  codice  collegii  Romani  et 
affinibus,  ut  videtur,  comenserunt  scriptum  est,  Rothius  consentire 

ante  consuerunt  inserendum  iudicavit ,  in  Sangailensi  correctione 
conscierunt  ex  consuerunt  effectum  est  idque  in  reliquos  codices 
transiit.  Horum  duo  priora  longius  ab  optimorum  codicum  scrip- 
tura  discedunt,  tertium  ab  hoc  loco  alienum  est.  Consciscere  enim 
consensu  decernere  significat ,  ut  ipsa  verbi  origo  et  exempla  do- 
cent,  Livii  i.  32 ,  12  dic,  inquit  ei  quem  primum  sententiam  roga- 
bat :  quid  censes  ?  Tum  ille :  puro  pioque  duello  quaerendas  censeo 
itaque  consentio  consciscoque  et  1 3  senatus  populi  Romani  Quiritium 
censuit  consensit  conscivit  ut  bellum  cum  Priscis  Latinis  fieret  et  x. 
4  8,  2  Tusci  fere  omnes  consciverant  bellum.  Neque  hoc  ut  solemne 
verbum  nisi  de  publicis  decretis  ponitur,  neque  consciscere  quis- 
quam  in  aliqua  re  facienda  potest.  Vidit  haec  Wiggersius,  idem- 
que  invenit  quod  et  sententiae  et  arti  satisfacit,  concinuerunt. 

Thras.  3,  3  deteriores  codices  et  editores  fere  omnes  secutus 
scripsi  Nam  cum  quidam  ex  iis  qui  simul  cum  eo  in  exilio  fuerant 
caedem  facere  eorum  vellent  cum  quibus  in  gratiam  reditum  erat 
publice,  prohibuit  et  id  quod  pollicitus  erat  praestitit.  Recepto  enim 
quod  in  optimis  codicibus  legitur,  fuerunt,  ea  quae  hoc  enuntiato 
relativo  referuntur  non  cum  reliqua  narratione  coniungerentur 
sed  ab  hac  separata  ideo  tantum  quia  reliqua  narratio  de  iis  ad- 
monebat  interiicerentur.  Id  quod  fieri  poterat  si  hoc  enuntiato 
remoto  plena  sententia  esset,  non  poterat  pronomine  iis  posito, 
quod  nisi  adiuncto  enuntiato  relativo  intellegi  nequit.  IdemHam. 
\ ,  5  servavi  cum  Catulus  negaret  bellum  compositurum  nisi  ille  cum 
suis  qui  Erycem  tenuerunt  armis  relictis  Sicilia  decederent:  neque 
enim  scriptor  suam  orationem  Catuli  verbis  interposuit  sed  ut 
edit.  p.  1  48  monui  paulo  durius  directam  Catuli  orationem  reti- 
nuit.  Neque  Dat.  9,  2  in  his  verbis:  De  quibus  quod  inimici  detu- 
lerunt,  neque  credendum  neque  neglegendum  putavit  erat  cur  detu- 
lerant  scriberetur.  Nam  cum  causale  enuntiatum  et  poni  et  omitti 
posset,  id  unum  requirebatur  ut  quod  illo  tradebat  scriptor  eodem 
modo  atque  quod  primario  enuntiato  narrabat  factum  esse  referret. 

Thras.  4,  2  haec  in  optimis  codicibus  scripta  sunt:  Bene 
ergo  Pittacus  ille  qui  vn  sapientum  numero  est  habitus ,  cum  Miti- 
leni  ei  multa  milia  iugerum  et  agri  munera  darent,  Nolite,  oro  vos, 
inquit,  id  mihi  dare  quod  multi  invideant,  plures  etiam  concupi- 
scant.  Hic  qui  verba  qui  vn  sapientum  numero  est  habitus  et  Dat. 
1 ,  1  Datames  primum  militum  numero  fuit  apud  Artaxerxen  eo- 
rum  qui  regiam  tuebantur  servarunt  (servarunt  autem  omnes, 
nisi  quod  Datamis  loco  in  editione  Ultraiectina  scriptum  est  pri- 
mum  e  militum  numero)  in  ea  opinione  fuerint  necesse  est,  in  qua 

permultos  esse  video ,  ut  aliquem  et  in  numero  et  numero  alicu- 
ius  rei  esse  eadem  sententia  dici  existiment.  Quod  fieri  nullo 
modo  potest.  Nam  qui  in  aliquo  numero  esse  dicitur  eum  unum 
esse  ex  his  qui  illum  numerum  efficiunt  apparet ;  ablativo  autem 
praepositione  detracta  cum  id  quod  proprium  est  alicuius  indice- 
tur,  qui  numero  alicuius  rei  esse  dicitur  eum  huius  rei  nume- 
rum  tenere,  hoc  est  ei  rei  parem  sive  pro  ea  re  esse,  intellegamus 
necesse  est.  Recte  igitur  Dat.  9,  2  legitur  cum  ei  nuntiatum  esset 
quosdam  sibi  insidiari  qui  in  amicorum  erant  numero ,  Ep.  7,  \ 
erat  enim  ibi  privatus  numero  militis,  Ag.  4,  8  praedicabat  mirari 
se  non  sacrilegorum  numero  haberi  qui  supplicibus  eorum  nocuis- 
sent;  Thrasybuli  loco  numero  nullo  modo ,  Datamis  ita  tantum 
poni  poterat  ut  militis  scriberetur,  quod  tamen  sequentia  non 
patiuntur.  Itaque  praepositionem  in ,  quae  facillimo  errore  ex- 
cidit,  priore  loco  post  qui,  altero  post  primum  adieci.  Non  ignoro 
aliorum  quoque  scriptorum  locos  eodem  vitio  laborare;  sed  eos 
attingere  neque  volo ,  quia  me  omnes  collectos  habere  non  con- 
fido ,  neque  necesse  est,  cum  tam  perspicua  et  certa  sit  ratio  a 
nobis  proposita  ut  ne  levibus  codicum  vitiis  impugnetur  veren- 
dum  non  videatur.  Maiore  studio  critici  proxima  verba  eius  loci 
quem  supra  ex  Thrasybulo  posuimus  tractarunt.  Nam  cum  Aldus 
edidisset  cum  ei  Mytilenaei  multa  milia  iugerum  agri  muneri  da- 
rent,  Bosius  non  solum  aliquid  muneri  sed  etiam  munus  et  plu- 
res  res  munera  dari  exemplis  collectis  dici  probasset,  Stavere- 
nus  et  in  duobus  codicibus  non  legi  retulisset,  Heusingerus  scrip- 
sit  cum  ei  Mytilenaei  multa  milia  iugerum  agri  munera  darent.  Sed 
ne  haec  quidem  arti  satisfacere  Klotzius  intellexit ,  qui  ex  opti- 
morum  codicorum  scriptura  haec  efficienda  putavit :  cum  Mytile- 
naei  multa  milia  iugerum  ei  agri  munera  darent.  Verum  agri 
munera,  ut  Phoc.  4,  3  munera  magnae  pecuniae ,  tum  dcmum 
recte  data  esse  dicerentur  si  antea  quae  res  muneri  data  esset 
non  significaretur ,  multis  milibus  iugerum  commemoratis  per- 
verse  agri  illa  munera  appellantur,  tamquam  alius  rei  esse  po- 
tuissent.  Quod  si  verba  multa  milia  iugerum  eo  loco  quo  in  co- 
dicibus  leguntur  retinere  volumus ,  duae  rationes  relinquuntur. 
Aut  enim ,  quod  nequaquam  probabile  est ,  et  in  codice  collegii 
Romani ,  in  quo  post  agri  ponitur ,  eo  loco  servatum  esse  quo  in 
codice  archetypo  fuerit  positum,  in  optimis  libris  nulla  perspicua 
de  causa  traiectum  csse  statucndum  cst  et  ex  ea  scriptura  haec 
efficicnda  sunt :  cum  Mytilenaei  multa  milia  iugerum  agri  ei  mu- 
nera  darent;  aut  et  deleto  prima  verba  ita  conformanda  sunt : 

cum  Mytilenaei  ei  multa  cett.  Hanc  rationem  iniit  Beneckius  (nam 
quod  scriptum  est  apud  eum  Mytilenae  ei  typothetae  deberi  anno- 
tatio  ostendit;  quod  tamen  ipsum  ne  quis  arripiat,  a  Nepotis 
scribendi  genere  alienum  est) ;  neque  in  illa  Beneckii  ratione  id 
improbabile  est  aliquem ,  cum  qua  ratione  duo  accusativi  pone- 
rentur  non  intellegeret,  his  copulam  interponendam  putasse.  Id 
vero  incredibile  est  Romanum  hominem  qui  litteras  didicisset  ita 
omni  aurium  sensu  fuisse  destitutum  ut  verba  Mytilenaei  ei  hoc 
modo  coniuncta  ferret.  Gorrectio  huic  loco  adhibenda  est  specie 
vehementior,  re  lenissima.  Scripserat  enim  Nepos  cum  Mytilenaei 
agri  munera  ei,  multa  milia  iugerum,  darent.  In  his  cum  Mytilenaei 
male  distracti  essent,  ut  scriberetur  Mytilen  ei,  alius  librarius  a 
primo  ei  ad  alterum  aberravit ,  sed  cum  verba  ei  multa  milia  iu- 
gerum  scripsisset ,  animadverso  errore  his  subiunxit  quae  prae- 
termiserat  ei  agri  munera  eaque  quo  loco  collocanda  essentsigni- 
ficavit ;  ea  signa  postea  neglecta ,  ex  Mitilen,  ut  species  nominis 
esset,  Mitileni  facti,  et  ex  altero  ei  ortum  est. 

Con.  \  ,  \  cum  haec  ex  codice  archetypo  propagata  essent 
quae  leguntur  in  Danielino  et  Guelpherbytano :  Nam  et  praetor 
pedestribus  exercitibus  praefuit  et  praefectus  classis  magnas  mari 
gessit,  intellegeretur  autem  ita  inepte  in  priore  membro  praeto- 
rem ,  in  altero  praefectum  poni ,  quasi  inter  hos  nescio  quid  dis- 
criminis  intercederet ,  neque  recte  classes  gestas  dici,  ne  ductas 
quidem  mari  quas  terra  ductas  existimare  nemini  in  mentem  ve- 
nire  posset,  recte  in  eo  codice  unde  reliqui  orti  sunt  res  ad 
magnas  adiectum  est.  Verum  prava  verborum  collocatione  scrip- 
tum  est  res  magnas,  cum  deberet  magnas  res.  Ita  enim  constan- 
ter  haec  collocantur ,  velut  Con.  5 ,  3  simulans  ad  regem  eum  se 
mittere  velle  magna  de  re,  Dion.  1,3  aderat  in  magnis  rebus,  Pel. 
2 ,  3  magnae  saepe  res  non  ita  magnis  copiis  sunt  gestae,  itemque 
Dat.  6,  6  Pisidae  nova  re  commoti,  Hann.  44,6  nova  re  perterriti. 
Alia  ratio  est  Them.  4  ,  3  nulla  res  maior  sine  eo  gerebatur,  Att. 
4,  4  si  qua  res  maior  acta  est,  Cat.  2,  3  multas  res  novas  in  edic- 
tum  addidit;  quibus  locis  pronomine  aut  adiectivo  cum  substan- 
tivo  coniuncto  alterum  adiectivum  per  appositionem  adiicitur. 

Con.  5  ,  4  desertis  optimis  codicibus  alios  secutus  scripsi 
Inde  nonnulli  eum  ad  regem  abductum  ibique  eum  perisse  scriptum 
reliquerunt  et  Ag.  8  ,  2  cum  annorum  lxxx  subsidio  Tacho  in  Ae- 
gyptum  isset  et  Timol.  5 ,  2  se  maximos  labores  summaque  adisse 
pericula,  cum  in  codice  archetypo  periisse,  iisset,  adiisse  scriptum 
fuisse  constaret.    Tam  pauca  enim  huius  formae  exempla  apud 

antiquiores  pedestris  orationis  scriptores  in  bonis  codicibus  re- 
periuntur  ut  hos  semper  contracta  usos  esse  mihi  persuadeam, 
quamquam  apud  Plautum  et  Terentium  certa  dissolutae  exempla 
sunt. 

Dion.  1,  2  haec  in  codicibus  leguntur:  Dion  autem  praeter 
nobilem  propinquitatem  generosamque  maiorum  famam  multa  alia 
ab  natura  habuit  bona,  in  his  ingenium  docile ,  come ,  aptum  ad 
artes  optimas ,  magnam  corporis  dignitatem,  quae  non  minimum 
commendatur,  magnas  praeterea  divitias  a  patre  relictas,  quas  ipse 
tyranni  muneribus  auxerat.  Hic  plerique  Lambini  emendationi 
commendat  repugnant  aut  codicum  scripturam  retinentes  aut  alia 
multo  longius  ab  ea  discedentia  nulla  probabili  ratione  adducti 
temptantes,  velut  Struchtmeierus  quae  non  minimum  commenda- 
vit,  Wopkensius  qua  non  minimum  commendabatur ,  Heusingerus 
qua  non  minimum  commendaretur ,  quamquam  hic  quidem  recte 
Lambinum  secutus  est.  Atque  haec  commenta  illis  ipsis  qui  in- 
venerunt,  nedum  aliis,  Lambini  ratione  magis  placere  potuisse 
satis  mirum  est,  mirabilius  illud  eos  qui  codicum  scripturam  ser  - 
varunt  non  vidisse  inepte  id  commendari  dici  quod  natura  tri- 
bueret  neque  suo  labore  et  studio  quisquam  consequi  posset. 

Eiusdem  c.  §  4 ,  ubi  extremo  verbo  aperte  corrupto  haec  in 
optimis  codicibus  leguntur :  Legationes  vero  omnes  quae  essent 
illustriores  per  Dionem  administrabantur ;  quas  quidem  ille  deli- 
genter  obeundo ,  fideliter  administrando  crudelissimum  nomen  ty- 
ranni  sua  humanitate  tenebat ,  eiusdem  Lambini  correctionem  le- 
niebat  cum  Heusingero  praetuli,  cum  reliqui  editores  aliam  in  de- 
terioribus  codicibus  inventam,  tegebat,  essent  secuti.  Per  se  recte 
utrumque  dici  et  res  ipsa  docetetexemplaabHeusingerocollecta. 
Sed  idein  Heusingerus  vere  monuit  fidem  excedere  Dionis  huma- 
nitate  occultatam  esse  tyranni  crudelitatem  ita  ut  ad  hominum 
aures  non  perveniret.  Et  longe  facilius  fiebat  ut  littera  t  in  / 
transiret  et  i  post  n  excideret  quam  ut  n  ex  g  nasceretur. 

Item  Dion.  5,  3  editorum  inconstantia  tollenda  est  minuen- 
dumque  studium  veris  diu  inventis  deteriora  excogitandi.  Ibi 
haec  in  codicibus  scripta  sunt :  Sed  Dion  frelus  non  tam  suis  co- 
piis  quam  odio  Ujranni  maximo  animo  duabus  onerariis  navibus 
quinquaginta  annorum  imperium  munitum  quingentis  longis  navi- 
bus,  decem  equitum  centumque  peditum  milibus  profectus  oppugna- 
tum,  quod  omnibus  gentibus  admirabile  est  visum,  adeo  facile  per- 
culit  ut  post  diem  tertium  quam  Siciliam  attigerit  Syracusas  in- 
troierit.     Vitiosum   coniunctivum    attigerit    ita  correxerat  Aldus 

ut  attigerat  scriberet.  Rothius  attigit  coniicere  quam  illud  probare 
maluit.  At  constanter  Nepos  eam  legem  secutus  est  quam  ex- 
posuit  Madvigius  artis  suae  §  338  b ,  nota  1 ,  ut  eam  rem  post 
quam  aliquid  intervallo  aliquo  interiecto  accidisset  plusquam  per- 
fecto  referret.  Exempla  haec  sunt :  Ar.  \ ,  5  postquam  Xerxes  in 
Graeciam  descendit ,  sexto  fere  anno  quam  erat  expulsus ,  populi- 
scito  in  patriam  restitutus  est;  3,  3  decessit  fere  post  annum  quar- 
tum  quam  Themistocles  Athenis  erat  expulsus;  Cim.  3,  3  post  an- 
num  quintum  quam  expulsus  erat  in  patriam  revocatus  est;  Dion. 
10;  3  diem  obiit  circiter  annos  lv  natus  quartum  post  annum  quam 
ex  Peloponneso  in  Siciliam  redierat;  Ham.  4,  2  nono  anno  post- 
quam  in  Hispaniam  venerat  in  proelio  pugnans  adversus  Vettones 
occisus  est;  Hann.  7,  4  huc  ut  rediit,  praetor  factus  est,  postquam 
rex  fuerat,  anno  secundo  et  vicesimo ;  8,  1  Hannibal  anno  tertio 
postquam  domo  profugerat,  L.  Cornelio  Q.Minucio  consulibus,  cum 
v  navibus  Africam  accessit. 

Neque  Dion.  6,  3  vitiosam  codicis  archetypi  scripturam : 
Deinde  orta  dissensio  est  inter  eum  et Heraclidem ;  qui  quidem  prin- 
cipatum  non  concedebat,  factionem  comparavit  novo  Klotzii  invento 
qui  quia  quam  vetere  qui  quod  corrigere  malui,  quamquam  per  se 
non  minus  recte  illud  quam  hoc  ponitur.  Nam  si  a  reliquis  signis 
discedimus,  iisdem  litteris  qd  et  quod  et  quidem  in  codicibus  signi- 
ficantur,  ita  ut  haec  facilius  permutentur  quam  qd  et  qa  hoc 
est  quia. 

Iph.  2,  5  ex  optimis  codicibus  nuper  haec  reducta  sunt: 
Idem  subsidio  Lacedaemoniis  profectus  Epaminondae  retardavit  in- 
ceptus.  Nam  nisi  eius  adventus  appropinquasset,  non  prius  Thebani 
Sparta  abscessissent  quam  captam  incendio  delessent,  itemque  apud 
Senecam  ep.xvin.  5  (108),  15  novissimi  editores  optimos  codices 
secuti  scripserunt  Inde  mihi  quaedam  permansere,  Lucili:  magno 
enim  in  omnia  inceptu  veneram  ;  deinde  ad  civitatis  vitam  reduc- 
tus  ex  bene  coeptis  pauca  servavi.  At  apud  Nepotem  quae  Epami- 
nondae  incepta  fuerint  sequentia  verba  ostendunt ,  nimirum  ut 
Spartam  caperet  incendioque  deleret.  Haec  vero  Iphicrates  non 
ut  tardius  procederent,  sed  ut  plane  irrita  essent  effecit.  Monuerat 
haec  Heusingerus :  et  tamen  Beneckius  retardavit  inceptus,  quid- 
quid  Heusingerus  obloqueretur ,  rei  vel  maxime  accomodatum 
esse  asseveravit.  Quam  levitatem  sane  admirarer,  nisi  tota  eius 
viri  praefatio  ostenderet  eum  de  plerisque  rebus  confidenter  as- 
severare  quam  prudenter  disputare  maluisse.  Ne  apud  Senecam 
quidem  recte  inceptus  ponitur.    Ut  enim  et  res  ipsa  per  se  et  se- 

quentia  ostendunt  ,  ea  in  quae  se  venisse  scribit  incepta  Senecae 
erant.  Inepte  igitur  in  omnia  incepta  magno  se  inceptu  venisse 
diceret.  Recte  in  deterioribus  codicibus  et  apud  Senecam  impetu 
et  apud  Nepotem  impetus  restituta  sunt.  Qui  autem  impetus  ali- 
cuius  tardiores  reddit  is  efficit  id  quod  Iphicratem  effecisse  Ncpoti 
declarandum  erat,  ne  Epaminondas  ea  quae  petisset  conse- 
queretur. 

Iph.  3 ,  4  Bruecknerus  in  Iibro  optimo  quem  de  Philippo, 
Amyntae  filio ,  rege  Macedonum ,  scripsit  p.  38  not.  30  rationem 
proposuit  qua  scriptura  optimi  codicis  Guelpherbytani,  a  quo  re- 
liqui  meliores  non  longe  discedere  videntur,  defenderetur.  Puta- 
vit  enim  ille  in  his  verbis :  Menesthea  filium  reliquit  ex  Tersa  na- 
tum,  Coti  regis  filia  nomen  matris  Menesthei  a  scriptore  esse  posi- 
tum.  At  cum  ille  Cotum  antea  non  commemorasset,  mentionem 
eius  iniicere  non  potuit  quin  cuius  populi  rex  esset  declararet, 
idque  hoc  loco  eo  minus  quod  totius  narratiunculae  quae  excipit 
acumen  in  eo  positum  est  ut  patria  filiae  Coti  legentibus  nota  sit. 
Itaque  retinendum  est  quod  editur,  ex  Thressa  natum,  idque  iam 
in  Sangallensi ,  cum  Trasa  scriptum  esset ,  correctione  effec- 
tum  est. 

Chabr.  i  refertur  fugatis  ab  Agesilao  conducticiis  catervis 
Chabriam  reliquam  phalangem  obnixo  genu  scuto,  proiecta  hasta 
impetum  hostium  excipere  iussisse  eaque  re  effecisse  ut  Agesi- 
laus  suos  iam  incurrentes  tuba  revocaret.  Deinde  haec  in  codici- 
bus  leguntur :  Hoc  usque  eo  tota  Graecia  fama  celebratum  est  ut 
illo  statu  Chabrias  sibi  statuam  fieri  voluerit  quae  publice  ei  ab 
Atheniensibus  in  foro  constituta  est.  Ex  quo  factum  est  ut  postea 
athletae  ceterique  artifices  his  stantibus  statuis  ponendis  uterentur, 
cum  victoriam  essent  adepti.  Extrema  verba  in  editione  mea  adeo 
corrupta  dixi  ut  neque  emendari  possent  neque  quamsententiam 
habuissent,  quae  quidem  recta  esset,  invenire  liceret.  In  anti- 
quissimis  editionibus  statibus  pro  stantibus  positum  ,  in  Ultraiec- 
tina  praeterea  in  ante  statuis  adiectum,  reliqua  servata  sunt. 
Haec  etsi  litterarum  similitudine  commendantur ,  tamen  ea  de 
causa  recte  rcpudiata  sunt  quod  incredibile  esset  Nepotem  athle- 
tis  et  ceteris  artificibus  quos  commemoravit,  quicumque  illi  fue- 
runt,  eo  statu  quo  milites  Chabriae  usos  esse  retulit  statuas 
positas  existimasse.  Itaque  Claudius  Puteanus  scribendum  esse 
coniecit  his  statibus  in  statuis  ponendis  uterentur  quibus  victoriam 
essent  adepti;  quae  inutili  additamento  auxit  Petrus  Faber  in  ante 
quibus  adiecto.     Sane  non  id  dici  debuit  per  illos  status  athletas 

et  alios  artifices  victoriam  adeptos  esse ;  sed  recte  aliquo  statu 
fecisse  aliquid  is  quoque  dicitur  qui  id  cum  eo  statu  esset  fecit. 
Illam  Puteani  coniecturam  recentiores  omnes  secuti  sunt ,  neque 
alia  sententia  videtur  a  Nepote  poni  potuisse  nisi  ut  artifices  a  se 
commemoratos  statuas  sibi  eodem  stalu  ponendas  curasse  diceret 
quo  vicissent.  Quod  etsi  perversum  erat,  rem  quae  facillime  ho- 
minibus  se  offerret  et  commendaretChabriaedemum  exemplo  in- 
crebruisse  iudicare,  neque  ita  factum  esse  constat,  tamen  Nepoti 
ita  visum  esse  non  est  quod  negemus.  At  verba  quae  Nepos 
posuerit  Puteani  coniectura  restituta  esse  nequaquam  credibile 
est.  Primum  enim  quem  librarium  cum  scripsisse  credemus 
cum  quibus  invenisset?  Deinde  neque  Puteanus  neque  alius  quis- 
quam  vidit  quod  apertum  est,  inepte  athletis  ceteros  artifices 
adiungi,  quasi  vero  ii  omnes  in  certaminibus  prodissent.  Itaque 
haec  verba  gravius  corrupta  sunt ,  neque  dubitari  potest  quin 
quaedam  exciderint  quibus  qui  artifices  dicerentur  fuerit  defini- 
tum.  Quod  autem  primo  loco  reprehendimus  a  Scheffero  quoque 
animadversum  est,  cui  quomodo  scribendum  videbatur.  Sed  id  ei 
vocabulo  quod  in  superiore  enuntiato  positum  fuisse  necesse  est, 
in  quo  tota  res  vertitur,  statibus  vel  statu,  non  respondet.  Id  vero 
recte  videtur  intellectum  esse  quae  forma  extremi  enuntiati  fuis- 
set.  At  ex  particula  quom  una  relativi  forma  probabiliter  effici- 
tur,  quo.  Ponam  igitur  quae  et  a  Nepote  scribi  et  a  librariis  ita 
corrumpi  potuisse  putem  ut  ea  quae  in  codicibus  leguntur  inde 
orerentur,  sedita  ponam  ut  alia  eadem  et  fortasse  maiore  proba- 
bilitate  praedita  excogitari  posse  facile  concedam.  Si  enim 
scriptum  fuerit  Ex  quo  factum  est  ut  postea  athletae  ceterique  ar- 
iifices  in  certaminibus  certantes  eo  statu  in  statuis  ponendis  uteren- 
tur  quo  victoriam  essent  adepti,  si  ex  his  verba  in  certaminibus 
certantes  una  syllaba  extrita  sic  in  codice  aliquo  scripta  fuisse 
statuimus :  in  ctamibus  ctdtes ,  et  ex  duobus  prioribus  vocabulis 
his  stantibus  effici  et  a  tertio  ad  statuis  ita  aberrari  potuit  ut  quae 
adiecimus  omitterentur.  Verum  haec,  ut  dixi,  lusisse  me  existi- 
mari  volo. 

Chabr.  2,1,  cum  in  optimis  codicibus  scriptum  esset  Nam 
Nectebenin  adiutum  profectus  regnum  ei  constituit ,  effeci  Nectene- 
bin,  quod  proxime  accedit  ad  Nectenibin,  qua  nominis  forma 
Theopompum  usum  esse  (eum  autem  per  Iphicratem,  Chabriam, 
Timotheum  maxime  secutus  videtur  Nepos)  in  editione  annotavi. 
Superiores  quidem  longius  a  codicum  vestigiis  discedentes  Nec- 
tanebum  aut  Nectanabum  aut  Nectanabin  scripserant.    Postremum 

in  editione  Ultraiectina  positum  plerisque  ideo  praeferendum  vi- 
sum  est  quod  Nepos  Ag.  8,  6  secundum  optimorum  codicum 
vestigia,  in  quibus  Notonabide  legitur,  Nectanabide  scripsit;  quae 
forma  ibi  in  eadem  editioneUltraiectina  restituta  aPlutarcho  item 
in  Agesilao  posita  est.  Sed  licuit  sine  dubio  scriptori  alio  loco  alia 
forma  uti.  Accidit  autem  hic  ut  litterae  aut  syllabae  a  librario 
male  traiicerentur.  Quo  eodem  errore  Cim.  1,  2  et  4  ex  Helpinice 
facta  est  Helpicene ,  et  Alc.  4 ,  5  et  6  ,  5  editionem  Ultraiectinam 
et  plerosque  editores  secutus  ex  Eumolpidis  natos  esse  Olympidas 
iudicavi.  Neque  enim  Nepotem  nomen  notissimi  mysteriorum  sa- 
cerdotii  ignorasse  credibile  est,  neque  quicquam  excOgitari  potest 
quod  eum  in  hunc  errorem  induxerit  ut  inauditos  illos  Olympidas 
commemoraret. 

Chabr.  3,  3  servavi  haec  quae  in  codicibus  leguntur :  Jtaque 
Chabrias  quo  ei  licebat  plurimum  aberat,  neque  perspicio  quae 
causa  superioribus  fuerit  ut  aut  quod  aut  quom  scriberent ,  quo- 
rum  posterius  in  margine  codicis  Marciani  alterius  positum 
Klotzius  recepit.  Sane  Theopompus  ,  cuius  verba  in  editione 
ascripsi,  refert  Chabriam  plurimum  in  Aegypto  vixisse.  Sed  cum 
ibi  commorari  non  posset,  ut  paulo  ante  a  Nepote  relatum  est, 
numquid  impedit  quominus  in  alia  loca  quo  licebat  abisse  videa- 
tur?  Nam  id  quidem  non  puto  abesse  in  aliquem  locum  minus 
recte  cuiquam  dici  visum  esse. 

Dat.  1  ,  2  in  codicibus  haec  leguntur:  Quo  factum  est,  cum 
in  eo  bello  cecidisset  Camisares,  paterna  ei  traderetur  provincia. 
Quibus  in  verbis  cum  particulam  ut  excidisse  appareret,  a  Lam- 
bino  post  factum  est  inserta  est.  Sed  Heusingerus,  cum  observas- 
set  Nepotis  consuetudini  accomodatum  esse  ut  enuntiatum  illud 
cum  in  eo  bello  cecidisset  Camisares  alteri  ut  paterna  ei  traderetur 
f>rot;mc?a noninteriiceretur,  sedpraeponeretur(dequa  re  dixi  edi- 
tionis  p.  13),  eundem  ordinem  hic  quoque  restituendum  esse 
suspicatus  est,  et  Klotzius  ut  ante  paterna  collocavit.  Verum  ibi 
quamobrem  particula  exciderit  non  intellegitur.  Itaque  eam  inter 
ei  et  traderetur  inserui  et  duos  Nepotis  locos  quibus  eodem  modo 
retracta  est  particula  in  editione  ascripsi.  Quorum  altero  qui  est 
Eum.  8,  2  :  Itaque  periculum  est  ne  faciant  quod  illi  fecerunt,  sua 
intemperantia  nimiaque  licentia  ut  omnia  perdant  neque  minus  eos 
cum  quibus  steterint  quam  adversus  quos  fecerint,  male  novissimi 
editores  ita  distinguunt  ut  verba  sua  intemperantia  nimiaque  li- 
centia  superioribus  quod  illi  fecerunt  adiungantur.  Perverse  enim 
Nepos  de  Romanorum  veteranis,de  quibus  hanc  orationem  insti- 

tuit,  id  tantum  referret  quid  ne  facerent  periculum  esset,  deMa- 
cedonibus ,  qui  hic  similitudinis  causa  commemorantur ,  non  so- 
lum  quid  fecissent,  sed  etiam  quibus  rebus  fecissent.  Quo  acce- 
dit  ut,  si  de  Macedonibus  tantum  retulisset  eos  sua  intemperan- 
tia  nimiaque  licentia  omnia  perdidisse ,  illa  vitia  in  Romanis  non 
fuisse,  sed  nescio  quibus  rebus  eos  idem  facturos  quod  Macedones 
existimasse  videretur. 

Dat.  6  inde  a  §  3  refertur  Metrobarzanem,  Datamis  socerum, 
cum  equitibus  ad  hostes  transfugisse ;  Datamem  re  comperta  in 
vulgus  edidisse  suo  iussu  Metrobarzanem  profectum  esse  pro  per- 
fuga  quo  facilius  receptus  hostes  interficeret:  quare  omnes  con- 
festim  sequi  debere ,  ut  adversarii  et  intra  vallum  et  foris  cae- 
derentur.  Inde  quae  excipiunt  ita  in  codicibus  scripta  sunt :  Hac 
re  probata  exercitum  educit,  Metrobarzanem  persequitur  tantum, 
qui  dum  ad  hostes  pervenerat,  Datames  signa  inferri  iubet.  Pisidae 
nova  re  commoti  in  opinionem  adducuntur  perfugas  mala  fide  com- 
positoque  fecisse ,  ut  recepti  maiori  essent  calamitati.  Primum  eos 
adoriuntur.  Illi  cum  quid  ageretur  aut  quare  fieret  ignorarent, 
coacti  sunt  cum  eis  pugnare  ad  quos  transierant  ab  hisque  stare 
quos  reliquerant ;  quibus  cum  neutri  parcerent ,  celeriter  sunt  con- 
cisi.  Nihil  dicam  de  Lambini  correctione  a  plerisque  superiorum 
recepta ,  qui  oratione  post  persequitur  distincta  scripsit  qui  tan- 
tum  quod  ad  hostes  pervenerat ;  quae  cum  longissime  a  codicum 
vestigiis  discedant ,  tamen  ne  Latina  quidem  esse  ab  Heusingero 
et  Bremio  observatum  est.  Ex  iis  verbis  quae  supra  posui  ap- 
paret  hoc  fuisse  Datamis  consilium  ut  Metrobarzanem  ad  hostes 
pervenire  pateretur  et  id  tantum  ageret  ut  fugientem  quam  pro- 
xime  sequeretur;  simulatque  autem  ille  hostibus  se  coniungeret, 
impetum  faceret  et  hac  re  Pisidas  in  eam  opinionem  adduceret 
ut  Metrobarzanem  ipsum  quoque  ad  se  oppugnandos  venisse 
putarent.  Itaque  recta  sunt  verba  Metrobarzanem  persequitur  tan- 
tum ,  quorum  haec  est  sententia  ut  Datames  Metrobarzanem  nihil 
aliud  nisi  persecutus  esse  et  consulto  tanto  spatio  antecedere 
passus  esse  dicatur  ne  eum  aggrederetur.  Verum  sequentia  ferri 
non  possunt ,  neque  Beneckius  quid  ageretur  perspexit ,  qui  se 
illa  defendisse  existimarit  ascripto  Livii  loco  xxxn.  24,5:  dum 
in  unam  partem  oculos  animosque  hostium  certamen  averterat,  plu- 
ribus  locis  scalis  capitur  murus.  Livii  enim  loco,  cum  plusquam- 
perfecto  averterat  indicetur  quod  per  aliquod  temporis  spatium 
factum  erat,  recte  particula  dum  ponitur;  apud  Nepotem  vero 
pervenerat  non  spatium,sed  momentum  temporis  significat.  Leve 

vitium  est  hoc  loco,  quod  recte  sustulit  is  cuius  coniectura  tam- 
quam  ex  commenticio  illo  Leidensi  codice  prolata  est.  Scripserat 
enim  Nepos  Metrobarzanem  persequitur  tantum ;  qui  cum  ad  hostes 
pervenerat,  Datames  signa  inferri  iubet. 

Miror  novissimos  editores  praeter  Rothium  etiam  cognita  co- 
dicum  auctoritate  in  nominibus  propriis ,  cum  deteriorum  codi- 
cum  scriptura  a  superioribus  esset  retenta  ,  hos  quam  optimos 
sequi  maluisse ,  quasi  vero  credibile  esset  cetera  omnia  in  opti- 
mis  codicibus ,  nomina  in  deterioribus  maiore  fide  servata  esse. 
Quod  contra  esse  apparet  neque  in  hoc  genere  magis  quam  in  re- 
liquis  ullam  deteriorum  codicum  scripturam  probari  posse  nisi 
quam  nos  quoque  certis  argumentis  adducti  coniectura  restituen- 
dam  putaremus.  Sed  ante  omnia  mirum  accidit  quod  Dat.  7,1, 
cum  in  Danielino  filius  Datamis  Sysinas  appellaretur,  in  Guelpher- 
bytano  dubium  esset  utrum  ita  an  Sysmas  legeretur,  ab  omnibus 
quod  in  reliquis  codicibus  scriptum  est ,  Scismas ,  servatum  est. 
At  Scismas  num  usquam  commemoretur  dubito;  Sysinam  vero 
iamBosius  notaverat  idem  nomen  esse  atque  Sisinem  \e\Sisinnem, 
cuius  nominis  homo  Perses  apud  Arrianum  anab.  i.  25,  5.  7, 
Curtium  m.  7,  11  sqq.  (in  codd.  est  Sisenes),  Iosephum  ant.  Iud. 
xi.  4,  4  sqq.,  Scytha  apud  Lucianum  Tox.  57  sqq.  commemora- 
retur.  Apud  Arrianum  Ellendtius  ascripsit  eiusdem  vn.  6 ,  7  et 
Bekkeri  anecd.  i.  173,  29;  ego  addo  Strab.  xu  p.  537:  xutf 
fjfiag  dt  [tcc  lYwga]  2ioii>ov  vmjQ££  yorniaToqjvXaxiov  tov  tm&tfib- 
vov  rrj  Kairnadoxwv  aoyfj.  Nos  vero  in  barbaris  nominibus ,  si 
quid  constantia  quadam  in  optimis  codicibus  scriptum  erat,  his 
ne  ea  quidem  praetulimus  quae  aliorum  scriptorum  testimoniis 
confirmarentur ,  cum  haec  nomina  non  ab  omnibus  eodem  modo 
pronuntiaia  et  scripta  esse  vel  maxime  probabile  videatur.  Ita- 
que  Autophrodatem  quam  Autophradatem .  Alc.  10,3  Susametrem 
et  Dat.  6,  3.5  Metrobarzancm  cjuam  Susamit/wcm  ct  Mithrobar- 
zanem  scribere  maluimus.  De  Graecis  nominibus  AIc.  7  ,  4  Bi- 
zanthen  servavimus,  cuius  scripturae  etiani  apud  Xcn.  anab.  vn. 
5,  8  in  codicibus  vestigia  sunt ;  debuimus  item  Piraeum  constan- 
ter  in  optimis  codicibus  aut  scriptum  aut  significatum,  qua  forma 
Romanos  esse  usos  Plauti  et  Terentii  exemplis  Iacobus  Fridericus 
Heusingerus  ad  Cic.  de  off.  m.  11,  46  probavit,  quamquam  hune 
in  eo  errasse  quod  Graecos  quoque  ita  dixisse  statuit  recte  mo- 
nuit  Zumptius.  Ex  aliis ,  in  quibus  ut  in  editione  ad  puerorum 
maxime  usum  accommodata  vulgarem  rationem  servavimus,  par- 
tim  rectissima  ducimus ,  ut  Helpinicen  Cim.  1,2.  4,  Calchidem 

Timoth.  3 ,  5  et  in  Latino  scriptore  Gongulum  Paus.  2 ,  2  et  Za- 
cunthios  Dion.  9  ,  3  (astu  retinui  quia  semper  ita  scribitur) ;  par- 
tim  non  improbabilia,  ut  Hagesilaum,  Alicarnasium,  Ephaestionem, 
et  quae  ad  Latinam  consuetudinem  conformata  videntur,  Gnidum 
Con.  4,  5,  Peloponnensum,  Peloponnessum  et  Chersonessum.  Timol. 
vero  5,  2  et  3,  cum  in  optimis  codicibus  scripta  esseut  Lamistius, 
Lamystio,  Lamystii,  non  dubitavimus  quin  iis  obsequeremur  qui, 
ut  apud  Piut.  Timol.  37  legitur,  hic  quoque  Laphystium  restituen- 
dum  iudicarunt.  Et  Milt.  7,  5,  cum  in  codicibus  legeretur  sago- 
ras,  Longolium  secutus  Stesagoram  quam  ut  alii  fecerant  Tisago- 
ram  ponere  malui,  quia  facilius  priores  litterae  illius  quam  huius 
nominis  a  librario  omitti  potuisse  videbantur ,  etsi  utrum  Nepos 
posuisset  in  annotatione  dubium  esse  dixi. 

Dat.  9  ,  1  haec  in  codicibus  scripta  sunt :  At  rex ,  quod  im- 
placabile  odium  in  Datamen  susceperat,  postquam  bello  eum  opprimi 
non  posse  animadvertit ,  insidiis  interficere  studuit;  quas  ille  ple- 
rasque  vitavit.  Sed  nihil  ad  rem  pertinebat  ut  Datamen  insidias 
declinasse  referretur ;  id  referendum  erat  qui  eventus  illarum  in- 
sidiarum  fuisset :  quamvis  enim  declines  insidias ,  tamen  fieri 
potest  ut  iis  capiare.  Itaque  Nepos  scripsit  evitavit;  cuius  verbi 
prima  littera ,  quia  eadem  erat  postrema  superioris  vocabuli ,  a 
librario  praetermissa  est.  Discrimen  quod  inter  vitare  et  evitare 
intercederet  duobus  exemplis  demonstratum  est  in  editione  Ger- 
manica  lexici  Forcelliniani :  Cic.  de  fin.  v.  7 ,  20  Ne  vitationem 
quidem  doloris  ipsam  per  se  quisquam  in  rebus  expetendis  putavit, 
nisi  etiam  evitare  posset  et  Sen.  ep.  xv.  2  (93)  extr.  Quid  autem 
ad  rem  pertinet  quamdiu  vites  quod  evitare  non  possis  ?  Addo  ter- 
tium,  eiusdem  Sen.  ep.  iv.  1  (30),  6  Mors  enim  admota  etiam  im- 
peritis  animum  dedit  non  vitandi  inevitabilia.  Apud  Nepotem  vero 
quo  magis  appareat  vitavit  ferri  non  posse,  illis  ipsis  verbis  quae 
supra  posuimus  subiicitur  narratio  qua  Datamen  insidias  quas- 
dam  ad  se  delatas  non  vitasse,  sed  obviam  isse  insidiatoribus  eos- 
que  vicisse  refertur.  Evitare  autem  ut  effugere  non  solum  is  di- 
citur  qui  vitando  aliquid  effugit,  sed  quicumque  non  opprimitur, 
quidquid  ipse  fecit. 

Ep.  2,  2  haec  eduntur:  At  philosophiae  praeceptorem  habuit 
Lysim  Tarentinum ,  Pythagoreum ;  cui  quidem  sic  fuit  deditus  ut 
adolescens  tristem  ac  severum  senem  omnibus  aequalibus  suis  in  fa— 
miliaritate  anteposuerit  neque  prius  eum  a  se  dimiserit  quam  in 
doctrinis  tanto  antecessit  condiscipulos  ut  facile  intellegi  posset  pari 
modo  superaturum  omnes  in  ceteris  artibus.    Eademque  in  optimis 

codicibus  leguntur,  nisi  quod  duo  horum  aperta  vitia ,  Lysiam  et 
possit,  recte  sublata  sunt.  At  nulla  ratione  pro  argumento  quo 
demonstraretur  quantopere  Epaminondas  Lysidi  fuisset  deditus 
id  poni  poterat  quod  eum  non  prius  a  se  dimisisset  quam  con- 
discipulos  in  doctrinis  antecessisset;  qua  re  suo  commodo  consu- 
lebat  Epaminondas,  amorem  praeceptoris  nullum  significabat. 
Itaque  dimisit  scribendum  est. 

Ep.  3,  4  haec  et  eduntur  et  in  codicibus  scripta  snnt :  Pau- 
pertatemadeo  facile  perpessus  est  ut  de  republica  nihil  praeter  glo- 
riam  ceperit ,  amicorum  in  se  tuendo  caruerit  facultatibm ;  fide  ad 
alios  sublevandos  saepe  sic  usus  est  ut  iudicari  possit  omnia  ei  cum 
amicis  fuisse  communia.  Hic  fidem ,  cum  facultatibus  opponatur, 
et  eorundem  quorum  facultates  eommemoratae  erant,  hocest  ami- 
corum ,  intellegendam  esse  neque ,  quacumque  sententia  positam 
interpretamur,  facultates  illas  comprehendere  apparet.  At  neque 
Epaminondas,  si  facultati'»us  amicorum  non  esset  usus,  demon- 
strare  poterat  omnia  sibi  cum  amicis  esse  communia  ,  et  quae 
deinceps  narrantur,  ut  quam  vere  ea  quae  supra  posuimus  relata 
sint  comprobetur,  ipsis  amicorum  facultatibus  usum  esse  Epami- 
nondam  ostendunt.  Nam ,  inquit  Nepos,  cum  aut  civium  suorum 
aliquis  ab  hostibus  esset  captus  aut  virgo  amici  nubilis  quae  propter 
paupertatem  collocari  non  posset,  amicorum  consilium  habcbat  et 
quantum  quisque  daret  pro  facultatibus  impcrabat.  Itaque  quin 
fide  corruptum  sit  dubitari  non  potest.  Nepos  autem  eidem  scrip- 
serat ;  quae  antiquior  scribendi  ratio  in  omnibus  codicibus  ser- 
vata  est  Phoc.  2 ,  \  eidem  cum  prope  ad  annum  octogesimum  pro- 
spera  pervenisset  fortuna,  extremis  temporibus  magmun  in  odium 
pervenit  suorum  civium  et  §  4  cum  Nicanorem  insidiari  Piraeeo 
Atheniensium  aDercylo  moneretur  eidemque  postularet  ut  provideret 
ne  cett.,  puto,  quia  utroque  loco  dativus  videbatur,  ut  priore  etiam 
recentioribus  quibusdam  grammaticis,  satis  illis  quidcm  inepte, 
visus  est.  Sed  Epaminondae  loco  cum  ex  illo  eidem  maiusculis 
litteris  scripto  facili  errore  natum  esset  fidem,  ob  verbum  usus  est 
aliquis  fide  correxit. 

Ep.  5,  2  in  optimis  codicibus  scriptum  est  Meneclidem,  §  5 
primum  Meneclides ,  tum  vocativo  casu  Meneclida,  deinde  Menc- 
clidas ,  nisi  quod  tertia  syllaba  leviter  corrupta  est.  Sane  verisi- 
mile  non  est  scriptorem  eodem  Ioco  eundem  hominem  duplicinc- 
minis  forma  appellasse.  Itaque  antiquiores  editores  ultimo  loco 
codicum  scriplura  mutata  Meneclides  scripserant;  Heusingerus  et 
rccentiores  ultimo  Meneclidas  servare  et  duobus  prioribus  Mene- 

clidam  etMeneclidas  scribere  maluerunt.  At  primum  quidem  pro~ 
babilius  uno  quam  duobus  locis  codicum  scriptura  mutatur; 
deinde ,  si  duobus  prioribus  locis  scriptum  fuisset  Meneclidam  et 
Meneclidas,  haec  mutare  nemini  in  mentem  venire  poterat,  ultimo 
autem  cum  Meneclides  legeretur,  vel  maxime  probabile  est  ali- 
quem  qui  ab  hoc  nominativo  vocativum  Meneclida  declinari  non 
posse  crederet  Meneclidas  scribendum  censuisse.  Qua  in  opinione 
si  quis  hodie  quoque  erit ,  ut  fuit  Heusingerus ,  Ciceronem  audiat 
Tusc.  iii.  12,  26  Thyesten  alloquentem  Tu  te,  Thyesta,  damnabis? 
et  Aeeten  0  stultissime  Aeeta !  Bremius  vero  Nepotem  in  Theba- 
norum  nominibus  constanter  eodem  exitu  quo  est  Meneclidas  usum 
aftirmat.  At  quot  ea  sunt?  Epaminondas  et  Pelopidas ;  quibus  in 
nominibus  exitus  ille  omnium  consuetudine  erat  receptus.  Licuit 
vero  ei,  puto,  in  tertio  alio  exitu  uti,  ut  aliis  scriptoribus  in  aliis 
Iicuit,  neque  in  Thebanis  minus  quam  in  Lacedaemoniis ;  ex  qui- 
bus  cum  Them.  3,  \  Leonidam  et  Pel.  1 , 2  Phoebidam  appehasset, 
tamen  et  Them.  4 ,  %  Eurybiadem  et  Ag.  1  ,  2  Leotychidem  dixit. 

Ep.  8,  3,  ubi  haec  leguntur:  Epaminondas  a  Thebanis  morte 
multatus  est,  quod  eos  coegit  apud  Leuctra  superare  Lacedaemonios, 
quos  ante  se  imperatorem  nemo  Boeotorum  ausus  fuit  aspicere  in 
acie,  miror  quid  Madvigio  acciderit  ut  opusc.  alt.  p.  223,  cum 
perfecta  illius  formae  cuius  est  ausus  fuit  recte  tum  poni  expo- 
suisset  cum  aliquid  per  aliquod  temporis  spatium  statu  aliquo 
fuisse  significaretur ,  hic  ausus  fuit  aptum  esse  negaret  et  aut 
ausus  fuerat  aut  ausus  est  scribendum  esse  contenderet.  Id  ipsum 
enim  scriptor  refert  Epaminondam  in  periculo  iudicum  significari 
voluisse  eo  temporis  spatio  quod  ante  se  imperatorem  fuisset  eo 
statu  rem  fuisse  ut  Lacedaemonios  nemo  Boeotorum  in  acie  aspi- 
cere  auderet. 

Ep.  10,3  consentiente  testimonio  codicis  Danielini ,  collegii 
Bomani ,  Sangallensis  haec  in  archetypo  scripta  fuisse  evincitur : 
Idem,  postquam  apud  Cadmiam  cum  Lacedaemoniis  pugnare  coepit, 
in  primis  stetit,  nisi  quod  Achademiam  scriptum  fuit.  Qui  Guel- 
pherbytanum  scripsit,  cum  sententia  animo  comprehensa  verba 
in  exemplari  posita ,  ut  fit  in  exscribendo  \  non  satis  diligenter 
aspexisset ,  cum  Lacedaemoniis  pugnatum  est  posuit ,  deinde  ani- 
madverso  errore  et  coepit  et  reliqua  ut  in  exemplari  invenit  per- 
scripsit ,  litteris  vero  tum  est  punctis  suppositis  non  re  sed  ri  su- 
prascripsit  neglecta  prima  exemplaris  scriptura  id  secutus  quod 
correctione  effectum  sententiam  requirere  animadvertisset.  Haec 
deo  paulo  pluribus  exposui  ne  quis  in  illa  Guelpherbytani  scrip- 

tura  latere  aliquid  putaret  quod  ex  codice  archetypo  servatum 
esset ;  cui  opinioni  consentiens  eorum  codicum  testimonium  quos 
supra  nominavi  refragatur.  Sed  correctionem  quam  scriptor  Guel- 
pherbytani  suscepit  iam  in  codice  B  fuisse  indicio  est  quod  eadem 
in  Sangallensi  supra  versum  est  notata.  Hanc  cum  antiquiores 
editores  secuti  essent,  quaest.  Caes.  p.  164  negavi  Latinos  certo 
subiecto  non  significato  activum  coepit  infinitivo  passivo  con- 
iunxisse,  cumque  id  quod  in  editione  Ultraiectina  legitur,  pugnari 
coeptum  est,  quod  recentiores  plerique  receperunt,  omni  probabi- 
litatis  specie  destitueretur ,  a  Nepote  pugna  coepit  scriptum  esse 
dixi.  Idem  Klotzius  coniecit  in  Iahnii  annall.  vol.  xlvi  p.  82  et 
exempla  ascripsit ;  quae  qui  desiderabunt  ab  ipso  petant.  Nunc 
id  addo  quod  iam  a  Bremio  recte  observatum  est,  ne  eam  quidem 
licentiam  qua  alios  eiusdem  aetatis  scriptores  non  abstinuisse 
quaest.  Caes.  p.  19  demonstravi,  ut  subiecto  significato  activum 
verbum  coepi  infinitivo  passivo  coniungerent,  Nepotem  admisisse  ; 
sed  eadem  forma  quae  Caesari  et  Ciceroni  legitima  est  Timoth.  3, 
1  scripsit  bello  Athenienses  undique  premi  sunt  coepti,  Ep.  7,  1  de- 
siderari  coepta  est  Epaminondae  diligentia,  Hann.  11,5  repente  in 
eas  vasa  fictilia  de  quibus  supra  mentionem  fecimus  coniici  coepta 
sunt. 

Pel.  2,  1  haec  in  codicibus  scripta  sunt :  Hi  omnes  fere  Athe- 
nas  se  contulerant ,  non  quo  sequerentur  otium  sed  ut  quemque  ex 
proximo  locum  fors  obtulisset  eo  patriam  recuperare  niterentur.  Hic 
Madvigius  ad  Cic.  de  fin.  p.  848,  cum  et  locum  occasionem  inter- 
pretari  licere  recte  negasset  nec  quemque  eodem  significatu  quo 
quemcumque  a  Latinis  dici  demonstrasset,  quem  ex  proximo  lovum 
fors  obtulisset  scribendum  esse  coniecit.  Quam  emendationem 
Beneckius  cum  recepisset,  poslea  hoc  eum  fecisse  poenituit  et 
praefationis  p.  37  Lambini  quemcumque ,  quamquam  alius  locus 
praeter  ipsas  Athenas  intellegi  non  posset,  tamen  mullo  rectius 
sibi  videri  dixit  cum  propter  huius  loci  rationem  tum  propterea 
quod  quemque  verisimilius  esset  ortum  esse  ex  quemcumque  quam 
particulam  que  adiectam  esse  a  librariis.  ItemqueKlotzius  in  cen- 
sura  editionis  Beneckianae,  quae  legitur  in  Iahnii  annall.  vol.  xlvi, 
p.  83  Madvigii  coniectura  improbata  ipse  quemquem  corrigere  non 
dubitavit.  Iam  quod  Beneckius  ex  quemque  probabilius  quem- 
cumque  quani  quem,  Klotzius  unum  omnium  maxime  probabiliter 
quemquem  effici  contendit,  de  eo  mihi  ita  videtur  ut  a  Iitterarum 
similitudine  nihil  horum  ceteris  probabiiius  putem ,  qui  et  notam 
litterae  m  et  ex  duabus  syllabis  eadem  littera  finitisalteramomitti 

et  easdem  litteras  bis  poni  a  librariis  sciain  et  hic ,  cum  ut  quem 
scriptum  esset,  ab  aliquo  qui  particula  ut  consilium  significari 
non  perspiceret  facile  frequentem  formulam  ut  quemque  poni  po- 
tuisse  intellegam.  Klotzium  vero  admiror  latuisse  disputationem 
Madvigii  ad  Cic.  de  fin.  p.  423  (neque  enim  notam  fuisse  et  re- 
futatione  indignam  esse  visam  adducor  ut  credam)  qua  ille  scrip- 
tores  Giceronianae  aetatis  pronomine  quisquis  praeter  hancformam 
et  quidquid  et  ablativum  quoquo  et  genitivum  qui  pronuntiando 
corruptus  inesset  in  cuicuimodi  usos  non  esse  exposuit,  accusativo 
quemquem  comicos  veteres  usos  esse;  cuius  ne  Klotzius  quidem 
alia  exempla  posuit  praeter  unum  Terentii  et  alterum  Plauti  quae 
eadem  cum  tertio  eiusdem  Plauti  ascripserat  Madvigius.  Itaque 
quemquem  a  Nepote  alienum  esse  statuendum  est :  quamquam 
enim  ille  complura  posuit  quae  apud  Plautum  et  Terentium  legi- 
mus,  in  aequaiium  scriptorum  libris  qui  hodie  supersunt  non  de- 
prehendimus ,  tamen  huiusmodi  res  ei  coniectura  obtrudi  ratio 
non  videtur.  Superest  igitur ,  si  recte  Klotzius  malam  esse  Mad- 
vigii  coniecturam  affirmavit,  Lambini  quemcumque.  Atque  hoc 
vocabulum  ad  huius  loci  rationem  multo  accommodatius  esse 
simplici  relativo  quem  argumentis  comprobare  Beneckius  quidem, 
ut  solet ,  neglexit ,  Klotzius  comprobare  conatus  quod  voluit  non 
eflecit.  Recte  apertum  esse  ait  Nepotem  haec  dicere  voluisse 
(ipsa  Klotzii  verba  retineo  quo  error  eius  et  facilius  agnoscatur  et 
firmius  reprehendatur) :  Diese  hatten  sich  fast  sammtlich  nach 
Athen  begeben,  nicht  um  dort,  in  welcher  absicht  wol  andere  nach 
Athen  sich  begaben ,  in  musse  zu  leben ,  sondern  der  ort  selbst  galt 
ihnen  gleich  und  sie  sahen  bei  der  wahl  ihres  aufenthalts  nur  darauf 
dass  der  ort  so  nahe  als  moglich  ihrem  vaterlande  ware,  um  von 
da  aus  ihr  vorhaben  dasselbe  wiederzugewinnen  ausfuhren  zu  kon- 
nen.  Sed  quod  haec  a  Nepote  vix  aptius  declarari  potuisse  putat 
quam  iis  verbis  quae  ipse  ab  eo  scripta  esse  coniecit  quaeque 
recte  ita  convertit:  Diese  hatten  sich  fast  sammtlich  nach  Athen 
begeben,  nicht  um  in  musse  daselbst  zu  leben  sondern  damit  sie  wel- 
chen  ort  ihnen  immer  der  zufall  in  grosstmcigUcher  nahe  der  va- 
terstadt  angewiesen  (potius  dargeboten)  sich  dort  (accuratius  an 
diesem)  bestrebten  das  vaterland  wiederzugewinnen ,  haec  igitur 
quod  eandem  sententiam  quam  supra  eius  verbis  exposui  referre 
existimavit,  immutata  orationis  coniunctionc  ipse  se  decepit.  Nam 
verbis  sed  ut  quemcumque  ex  proximo  locum  fors  obtulisset  eo  pa- 
triam  recuperare  niterentur  a  superioribus  separatis  et  eo  modo 
quo  a  Klotzio  factum  est  ex  apta  in  absolutam  orationem  conver- 

sis  demonstratur  quid  in  deligendo  loco  spectaverint  exules ,  hoc 
est  antequam  constituissent  quo  se  conferrent;  qua  in  re  nihil 
mirum  est  incertum  etiamtum  illum  locum  dici.  At  ea  coniunc- 
tione  qua  Klotzius  illa  verba  a  Nepote  posita  putat  quid  exules 
spectaverint  postquam  Athenas  se  contulissent  declaratur.  Tum 
vero  exulibus  locum  quo  patriam  recuperare  niterentur  nequa- 
quam  incertum  sed  certum  atque  constitutum  fuisse,  ipsas  Athe- 
nas,  quae  deinceps  narrantur  ostendunt.  Itaque  quem  non  solum 
non  male  a  Madvigio  inventum  esse  apparet  sed  illud  esse  unum 
quod  a  Nepote  poni  potuerit.  Nam  eum  locum  quem  ex  proximo 
fors  obtulisset  (apud  Nepotem  coniunctivus  ponitur  quia  exulum 
sententia  declaratur)  non  magis  obscurum  eratAthenas  dici  quam 
Timoth.  1  ,  2  post  verba  Samum  cepit  his  adiectis:  in  quo  oppu- 
gnando  superiori  bello  Athenienses  mille  et  cc  talenta  consumpserant 
id  ille  sine  ulla  publica  impensa  populo  restituit  dubium  erat  quin 
eadem  Samus  significaretur.  Beneckium  vero,  cui,  cum  alium 
locum  praeter  ipsas  Athenas  intellegi  non  posse  vidisset ,  tamen 
quemcumque  recte  poni  visum  est,  quid  iudicemus  nisi  quae  il- 
lius  pronominis  significatio  esset  ignorasse  ? 

Pel.  2,  5  Lambinum  secutus  edidi  Qui  cum  tempore  ipso  quo 
studuerant  pervenissent ,  domum  Char-onis  deverterunt,  a  quo  et 
tempus  et  dies  erat  datus.  Atque  Lambinus  quidem  sensu  quodam 
veri  ductus  cur  codicum  scripturam  devenerunt  corruptam  puta- 
ret  non  exposuit,  neque  mihi  ea  de  cau  a  visa  estquodpauloante 
bis  pervenire  ponitur,  de  qua  Nepotis  neglegentia  monui  p.  25  et 
hoc  loco  verba  proxima  superiora  edocere  poterant.  Tolerarem 
venerunt:  devenerunt  a  loci  sententia  abhorret.  Hoc  enim  verbo 
etsi  non  semper  venire  aliquem  ex  loco  superiore  in  inferiorem 
aut  quae  illis  respondent  ex  meliore  in  peiorem  significatur,  nus- 
quam  tamen  aliter  utuntur  scriptores  Latini ,  certe  antiquiores, 
nisi  ut  aliquom  loco  quem  tenuit  relicto  et  quasi  possessione  eius 
omissa  in  alium  venire  declaront.  At  hic,  cum  quod  ante  refertur, 
exules  pervenisse,  non  possit  aliter  intellegi  nisi  ut  Thebas  per- 
venisse  dici  existimentur  (falso,  quamquam  eadem  sententia  effi- 
citur,  plerique  interpretes  verba  quo  studuerant  pervenissent  con- 
iungunt;  quo  facto  non  tempore  ipso  scribi  poterat,  debebat  illo 
ipso  tempore)  ,  sed  ut  dicere  institueram,  cum  exules  paulo  ante 
Thebas  pervenisse  relatum  esset,  ineptum  erat  narrare  eos  ex  hoc 
oppido  Charonis  domum  venisse,  quasi  ea  in  oppido  non  fuissct. 

Pel.  3,  1,  curn  in  codicibus  scriptum  esset  /(/  illivinoepulis- 
que  dediti  usque  despexerunt  ut  ne  quaerere  quidem  de  tanta  rehx-* 

borarint,  recte  a  primis  editoribus  post  usque  additum  est  eo. 

Neque  enim  codicum  scriptura  defendi  potest  huiusmodi  exem- 

plis :  Plaut.  Men.  v.  1 ,  27  mea  quidem  hercle  causa  vidua  vivito, 

vel  usque  dum  regnum  obtinebit  Iuppiter,  Terent.  Heaut.  i.  4 ,  84 

usque  dum  ille  vitam  illam  colet  — ;  interea  usque  illi  de  me  sup- 

plicium  dabo;  Cic.  Verr.  i.   5,  42  fateatur  se  privatum  hominem 

praedonum  duces  vivos  atque  incolumes  domi  suae ,  usque  dumper 

me  licuerit,  retinuisse ;  Liv.  xxxm.   4  8;  4  7  Macedones,  usque  dum 

ordines  et  veluti  stipata  phalanx  constabat,  moveri  nequiverunt; 

Cic.  ad  Att.  xv.  23  Quousque?  inquies.     Quoad  erit   integrum: 

erit  autem  usque  dum  ad  navem,  ubi  ibimus  intellegitur;  Plaut. 

Mil.  ii.  2,  4  3  ibo  odoransquasi  canis  venaticus,  usque  donec  perse- 

cutus  vulpem  ero  vestigiis;  Ter.  Ad.  iv.  6;  6  domi  certum  obsidere 

est,  usque  donec  redierit.    Nam  particulis  dum  et  donec  non  minus 

quam  quoad  tempus  ad  fmem  aliquem  pertinens  indicatur,  ita  ut 

usque  dum  et  usque  donec  eodem  modo  dicantur  atque  nostra  bis 

solange  et  bis  solange  bis,  quorum  illud  particulis  usque  dum  quat- 

tuor  prioribus  locis ,  hoc  iisdem  quinto  et  particulis  usque  donec 

respondet.    Haec  autem  significatio  in  particula  ut  neque  inest, 

neque  si  inesset,  hic  usque  eodem  modo  explicari  posset ,  cum  a 

particula  ut  separatum  sit.    Itaque  usque  aut  interpretandum  es- 

set  omni  ex  parte,  qua  significatione  ponitur  sequenteeadempar- 

ticula  ut  apud  Terent.  Eun.  n.  4,  4  4  opus  faciam,  ut  defetiger  us- 

que,  ingratiis  ut  dormiam,  aut  per  omne  tempus,  qua  ratione  se- 

quentibus  particulis  ut,  dum,  donec,  quoad  positum  videri  de- 

bet  non  solum  a  Plauto  Most.  v.  4  (2),  4  2  pergunt  turbare  usque, 

ut  ne  quid  possit  conqiescere,  Rud.  m.  4,  4  0  est  aequum  ibi  te  us- 

que  habitare,  donec  totum  carcerem  contriveris  et  Ter.  Heaut.  v. 

4 ,  77  eum  adeo  exornatum  dabo,  usque  ut,   dum  vivat,  meminerit 

semper  mei,  2,  30  usque  id  egi  dudum,  dum  loquitur  pater,  Hec.  i. 

2,  50  usque  illud  visum  est  Pamphilo  neutiquam  grave,  donec  iam 

in  ipsis  nuptiis  cett.,  sed  etiam  a  Cic.  Brut.  22,  87  usque  illum, 

quoad   ei  nuntiatum  esset  comules  descendisse,   omnibus  exclusis 

commentatum  in  quadam  testudine  cum  servis  litteratis  fuisse,  ad 

fam.  xn.  4  9,  3  mihi  quidem  usque  curae  erit  quid  agas,  dum  quid 

egeris  sciero,  Planco  ap.  eund.  adlam.  x.  7,  2  usque  mihi  tempe- 

ravi,  dum  perducerem  eo  rem  ut  dignum  aliquid  et  consulatu  meo 

et  vestra  exspectatione  efjfcerem,  Varrone  de  ling.  Lat.  i.  4  5  p.  7 

Bip.  ubi  quidque  eonstitit,  locus;  ab  eo  praeco  dicitur  locare,  quod 

usque  demittit,  quoad  in  aliquo  consistit  pretium.   Ita  enimhicVar- 

ronis  locus  emendandus  videtur,  quo  in  codicibus  legitur  usque 


id  emit.  Quae  quod  Muellerus  Goeschenii  suasu  ita  explicat  ut 
praeconem  emere  dici  putet  quia  is  opus  certa  pecunia  praestan- 
dum  a  conductoribusreipulicaeacquirat,  non  emitille  quoad  pre- 
tium  consistit,  sed  cum  constitit.  Demittit  vero  pretium  post  ma- 
iora  pretia  minora  pronuntians,  donec  ad  minimum  pervenit.  Sed 
ut  ad  Nepotem  revertamur ,  eo  loco  quem  supra  posui  apparet 
eum  non  id  dicere  voluisse,  magistratusThebanorum  nuntium  de 
exulum  adventu  ad  se  delatum  per  omne  tempus  despexisse,  sed 
ita  despexisse  ut  statim  cogitare  de  eo  omitterent.  Neque  usque 
despexerunt  explicare  licet  omni  ex  parte  despexerunt,  cum  omni 
ex  parte  nemo  despiciat  nisi  qui  ne  quaerere  quidem  de  eo  quod 
despicit  laboret,  ita  ut,  si  illud  significare  voluisset.  sequentia  a 
scriptore  adiici  non  potuissent.  Quo  accedit  quod  hac  significa- 
tione  particula  usque  a  scriptoribus  Nepotis  aequalibus  non  est 
posita.  Recto  vero  illud  quoque  factum  est  quod  eo  insertum  est 
non  adeo7  quae  particula  proptcr  initium  sequentis  verbi  facilius 
excidisse  videri  possit.  Nusquam  enim  Nepos  usque  adeo  posuit, 
usque  eo  pluribus  locis,  ut  Dion.  4,  5  usque  eo  vitae  statum  com- 
mutatum  ferre  non  potuit  ut  se  de  superiore  parte  aedium  deiecerit ; 
Chabr.  \ ,  3  hoc  usque  eo  tota  Graecia  fama  celebratum  est  ut  illo 
statu  Chabrias  sibi  statuam  fieri  voluerit;  Ep.  9,  3  usqueeoretinuit 
quoad  renuntiatum  est  vicisse  Boeotios.  Gellium  vero  ,  qui  vii.  18 
ex  quinto  exemplorum  Nepotis  haec  refert:  eos  tamen  qui  adllan- 
nibalem  non  redissent  usque  adeo  intestabiles  invisosque  fuisse  ut  tae- 
dium  vitae  ceperint  necemque  sibi  consciverint ,  Nepotis  verba  non 
ipsa  sed  immutata  a  se  ponere  cuni  orationis  forma  docet  tum  il- 
la  taedium  vitae  ceperint,  pro  quibus  non  dubium  est  quin  Nepos 
taedio  vitae  captos  dixerit. 

Ea  verba  de  quibus  modo  disputaviinus,  Pel.  3,  2  in  optimis 
codicibus  haec  excipiunt :  Accessit  etiam  quod  magis  aperireteorum 
dementiam.  Alluta  est  enim  epistola  Athenis  ab  Archino  uno  c.r  his 
Archiae.  <ju/  tum  maximum  magistratum  Thebis  obtinebat,  in  qua 
omnia  de  profectione  eorum  perscripta  erant.  De  <\\leroeorum(hc- 
tum  est  ]).  20.  Sed  superiora  verba  nemo  aliter  intellcgct  nisi  ut 
epistolam  ab  Archino,  qui  unus  fuerit  ex  his  Archiac  sociis  de 
qnilms  scriptor  pnulo  ante  dixit,  allatam  esse  referri  putct.  At 
scriptorcm  eodein  inodo  «itque  Plutarchum  cpistolam  Archiac  al- 
latdiii  retulisse  quae  sequunturostendunt :  Quaecumiamaccubanii 
in  convivio  esset  data,  sicut  erat  signata  sub  pulvinum  subiiciens 
In  crastinum,  inquit,  dijfero  res  severas.  IIoc  vitiuni  Icni  inuta- 
tione  sustulit  Bosius,  ita  ut  pro  uno  scriberet  uni  ct  vcrbis  unien 

his  per  appositionem  dativum  Archiae  subiici  statueret ;  uno  autem 
idem  intellexit  inde  ortum  esse  quod  librarius  haec  ad  Archinum 
pertinere  putaret.  Nam  quod  ipsum  uno  retineri  et  dativum  in- 
tellegi  posse  existimavit,  neque  uno  ab  antiquioribus  pro  dativo 
ponitur,  neque,  si  positum  esset,  scriptor  ea  formahicususesset, 
ubi  omnes  ablativum  intellecturos  esse  fugere  eum  non  poterat. 
Sed  cum  Plutarchus  epistolam  non  abArchino,  sedabhierophante 
quodam  cui  ipsi  quoque  Archiae  nomen  fuisset  missam  esse  nar- 
raret,  Aldus  incredibili  illa  licentia  ab  Archia  hierophante  Archiae 
scripsit,  et  Bosius,  antequam  rectiusde  hocloco  statueret,  abAr- 
chia  uni  ex  his,  Archiae  scribendum  coniecit ,  et  utraque  inter- 
polatione  coniuncta  Heusingerus  ab  Archia  hierophante  uniex  his, 
Archiae  edidit.  Unum  ex  his  tribus  commentis  editores  omnes 
secuti  sunt  praeter  Klotzium :  nam  Rothium  hic  ut  ubique  codices 
sequi  non  est  quod  commemorem.  Klotzius  vero  probabiliter  se 
haec  ex  codicum  scriptura  effecisse  existimavit :  abArchia  cogno- 
mini  eius,  Archiae,  cum  ante  eum  Staverenus  legi  posse  dixisset 
ab  Archia  hierophante  cognomini  Archiae,  ineptissime  haccondici- 
one  adiecta ,  si  codices  addicerent.  Haec  probabilia  esse  mihi 
quidem  non  persuadetur,  et  is  est  scriptor  Nepos  qui  permulta 
narret  quae  et  ab  omnium  reliquorum  auctorum  narratione  dis- 
crepant  neque  quin  falso  narrata  sint  dubitari  potest.  Quod  ta- 
men  in  hac  re  quis  demonstrabit,  quae  praeter  Nepotem  ab  uno 
Plutarcho  narratur?  Adiectivo  autem  cognominis,  cum  Plautus 
usus  esset,  Nepotem  et  aequales  scriptores  usos  esse  nullum 
exemplum  est.  Neque  enim  eo  quod  apud  Plinium  hist.  nat.  vi. 
2,  5  haec  leguntur :  Quo  loco  Henetos  adiicit  Nepos  Cornelius ,  a 
quibus  in  Italia  ortos  cognomines  eorum  Venetos  credi  postulat ,  his 
igitur  non  adducor  ut  cognomines  a  Nepote  positos  existimem ,  id 
quod  Klotzio  visum  est.  Sed  Livium  ea  voce  usum  credo  ,  apud 
quem  v.  34,  9  haec  in  codicibus  scripta  sunt:  haud  procul  Ticino 
flumine,  cum  in  quo  consederantagrumlnsubrium  appellari  audissent, 
cognomine  Insubribus  pago  Haeduorum  ibi  omen  sequentes  loci  con- 
didere  urbem ;  quo  loco  mihi  non  cognominem  scribendum,  icj 
quod  Io,  Fridericus  Gronovius  coniecit,  sed  Insubribus  delendum 
videtur.  Sive  enim  Gronovii  coniecturam  sequimur  sive  codicum 
scripturam  ita  explicamus  ut  pagum  Haeduorum  cognominem  dici 
statuamus  Insubribus  qui  adventu  Gallorum  illum  agrum  tenue- 
rint  (quamquam  num  hoc  tradere  Livius  voluerit  admodum  du^ 
bium  videtur),  inepte  Insubribus  adiicitur,  quasi  nomine  agri  In-^ 
subrium  posito  quod  nomen  pagi  Haeduorum  fuisset  dubium  esse 

posset.  Nam  quod  alii  ita  interpretantur  ut  pago  Haeduorum 
cognomen  Insubribus  fuisse  significari  existiment,  neque  cogno- 
men  illud  sed  nomen  pago  erat  neque  unius  substantivi  ablativus 
ita  poni  potest  ut  participio  verbi  esse  intellecto  ablativi  absoluti 
vice  fungatur. 

Pel.  4,  1,  ubi  haec  leguntur:  Itaque  haec  liberandarum  The- 
barum  propria  laus  est  Pelopidae,  nescio  qui  factum  sit  ut  neque 
ipse  attenderem  neque  eorum  reminiscerer  quaeMadvigius  epist. 
ad  Orell.  p.  4  36  disputavit.  Rectissime  enim  ille  gerundivum  de 
praeterito  tempore  poni  negavit  et  hoc  Nepotis  loco  liberatarum 
scribendum  esse  monuit. 

Ag.  6,  3  cum  in  reliquis  codicibus  scriptum  esset  Sic  adu- 
lescentulos  simulata  laudatione  recuperavit  et  adiunctis  de  suis 
comitibus  locum  tutum  reliquit,  in  Guelpherbytano  adulescentulis, 
in  editione  Ultraiectina  adulescenteis,  et  Rothius  et  Beneckius 
adulescentis  scribendum  coniecerunt.  Recte  statuituterqueincre- 
dibile  esse  eum  qui  editionem  Ultraiectinam  correxit  adulescen- 
teis  positurum  fuisse,  si  in  codice  Danielino  adulescentulos  inve- 
nisset.  Sed  dubium  est  utrum  adulescentis  invenerit  (nam  hunc 
accusativi  exitum  recte  Rothius  in  Danielino  fuisse  iudicavit  ubi- 
cumque  alterum  qui  in  Ultraiectina  est,  rarissimum  illum  in  libris 
antiquis  neque  in  ullo  alio  Nepotis  codice  inventum,  enotaverat 
Daniel ;  quod  ille  fecerat  amore  quodam  huius  formae  hominibus 
aetatis  sua  communi  ductus  nonminusquam  Gifanius  cum  Thrae- 
ces  et  Thraeciam  in  codem  codice  se  legisse  simulat ,  pro  quibus 
Threces  et  Threciam  scripta  fuisse  recte  idem  Rothius  Danieli  et 
reliquis  Nepotis  codicibus  credidit :  nam  ne  in  aliorum  quidem 
scriptorum  libris  nisi  perpaucis  Iocis  illae  formae  inveniuntur), 
sed  ut  dicere  institueram,  dubium  est  utrum  adulescentis  in  Da- 
nielino  scriptum  fuerit  an  idem  quod  in  Guclphcrbytano  indcque 
adulescenteis  illud  coniectura  effectum  sit.  Utrum  vcrum  sit  certo 
discerni  nequit;  ratio  quidem  suadet  neGuelpherbytani  fidei  nisi 
certis  argumentis  coacti  derogemus.  Quod  si  inDanielinoquoque 
adulescentulis  scriptum  fucrit,  equidem  adulescentulos  recte  in  re- 
liquis  codicibus  positos  puto.  Eadcm  dubitatio  c.  7,  1  nascitur, 
quo  loco  neque  Rothius  neque  Reneckius  se  quicquam  suspicatos 
esse  significMrunt.  Ibi  cnim  in  Guelpherbytano  vitiose  scriplum 
est  cum  interim  Agesilaus  destitit,  in  reliquis  codicibus  cum  interim 
Agesilaus  non  destitit,  in  editione  Ultraiectina  cum  interim  num- 
quam  Agesilaus  destitit. 

Eum.  \ ,  5  Lambinum  secutus  edidi  Namque  apud  ?ios  re  vera, 

sicut  sunt,  mercenarii  scribae  existimantur ;  at  apud  illos  e  con- 
trario  nemo  ad  id  ofpcium  admittitur  nisi  honesto  loco  et  fide  et  in- 
dustria  cognita.  Nam  quod  in  eodicibus  scriptum  est  contrario 
omissa  praepositione  id  recte  plerique  non  solum  a  Nepote,  apud 
quem  Iph.  1,  4.  Ham.  4 , 2.  Att.  9,  3  in  omnibus  codicibus  econ- 
trario  legitur,  sed  ab  omnibus  antiquis  scriptoribus  alienum  iu- 
dicarunt.  Neque  tamen  recte  fit  quod  apud  Cic.  Tim.  12,  quo 
loco  nonnulli  contrario  a  Cicerone  scriptum  putarant,  in  codici- 
bus  haec  leguntur:  iram  et  metum  et  reliquos  motus  animi ,  comi- 
tes  superiorum  et  iis  etiam  contrarios  dissidentes,  Stephani  coniec- 
turam  secuti  contrarie  edunt ,  quod  nulla  probilitate  efficitur ; 
neque  rectius  Goerenzio  dissidentes  delendum  videbatur.  Ipsaco- 
dicum  scriptura  servanda  est.  Nam  ut  apud  Caes.  b.  Gall.  n. 
24,  4  Numidae  diversi  dissipatique  fugere  dicuntur  (plura  colle- 
gerunt  Dukerus  et  Drakenborchius  ad  Liv.  x.  33,  10)  et  apud 
Ovidium  Metam.  n.  74  Phoebus  Rapido,  inquit,  contrarius  evehor 
orbi,  ita  rectissime  eadem  adiectiva  participiis  coniunguntur.  Et 
coniunxit  alio  loco  utrumqueCicero,  proCael.  5,  \%Nequeegoum- 
quam  fuisse  tale  monstrum  in  terris  ullum  puto ,  tam  ex  contrariis 
diversisque  inter  se  pugnantibusnaturaestudiiscupiditatibusquecon- 
flatum,  quo  loco  ego  quaest.  Caes.  p.  151  male  aut  verba  interse 
pugnantibus  delenda  aut  ante  haec,  ut  Lambinus  fecerat,  atque 
inserendum  dixi.  Hoc  Cicero  dicitCatilinae  studia  cupiditatesque 
et  adversa  inter  se  pugnasse,  quae  a  quibus  superarentur,  etcum 
in  eodem  animo  colligata  essent,  in  diversas  partesnitentia,  quae 
a  quibus  traherentur.  Superest  Vitruvii  locus  viii.  1 ,  7,  ubi  in 
codicibus  haec  scripta  sunt :  Campestribus  autem  locis  contrario 
non  possunt  habere  copias  ,  nam  quaecumque  sant  non  possunt  ha- 
bere  salubritatem.  Quae  cum  corrupta  esse  appareret,  neque  a 
superioribus  nequea  Scheideroprobabilitercorrecta  sunt,  quorum 
illi  scripserunt  Campestribus  autem  locis  contrario  non  possunt  ha- 
beri  copiae,  quae  etsi  sint,  non  possunt  cett.,  hic  Campestres  autem 
loci  e  contrario  non  possunt  habere  copias,  et  quaecumque  sunt  non 
possunt  cett.  Scribendum  est ,  ni  fallor ,  Campestribus  autem  locis 
contraria :  non  possunt  habere  copias,  neque,  cum  quae  sunt,  pos- 
sunt  habere  salubritatem.  Campestribus  locis  contraria  esse  vel 
accidere  ait  atque  in  montibus  de  quibus  ante  dixit :  non  posse 
haec  campestria  loca  copias  habere,  neque,  cum  quae  copiae  sint, 
salubritatem  has  copias  habere  posse. 

Eum.  3 ,  5  in  optimis  et   plurimis   codicibus    haec    scripta 
sunt :  Itaque  hoc  eius  fuit  prudentissimum  ut  deviis  itineribus  mili- 

tes  duceret  in  quibus  vera  audire  non  possent  et  his  persuaderet  se 
contra  quosdam  barbaros'proficisci.  Quae  cum  Bosius  probasset, 
recte  Heusingerus  monuit  in  hac  oratione  non  ut  duceret,  sed  quod 
duxit  scribendum  fuisse.  Etenim  verba  hoc  eius  fuit  prudentissi- 
mum  rem  quae  prudentissima  dicitur  factam  esse  indicant ,  quae 
qualis  fuisset  alio  enuntiato  explicari  non  poterat  nisi  quod  par- 
ticulam  quod  et  perfectum  indicativi  haberet :  particulae  ut  ad- 
iuncto  coniunctivo  ea  est  natura  ut  quid  futurum  sit  declaret. 
Atque  ita  de  hac  reNepotem  retulisse  ut  non  quid  fecissetEume- 
nes  sed  quid  facere  voluisset  traderet  demonstrant  quae  subie- 
cit:  Itaque  tenuit  hoc  propositum.  Haec  cum  antiquitus  animad- 
versa  essent,  in  codice  collegii  Romani  et  affinibus  ante  ut  inser- 
tum  est  consilium;  quam  interpolationem  quod  superiores  editores 
secuti  sunt  nondum  cognita  codicum  ratione  ignoscendum  est, 
nobis  quin  repudianda  sit  dubium  esse  nequit.  Quae  in  optimis 
codicibus  leguntur  ex  hac  scriptura  orta  sunt :  Itaque  hoc  ei  uifu 
st  prudentissimum.  In  quibus  litterae  quas  mutavimus  quam  fa- 
cili  errore  nasci  potuerint  apparet ;  gravissima  autem  codicis  ar- 
chetypi  vitia  antiquiore  orthographia  non  intellecta  etlitterismale 
separatis  aut  coniunctis  nata  esse  demonstrant  quae  Milt.  5,  3  et 
Att.  20,  4  scripta  sunt,  priore  loco  acie  e  regionc  instructa  nona 
partis  summa,  altero  exul  tum  his  terris ,  cum  scribi  deberet  illo 
acie  regione  instructa  non  apertissuma ,  ut  restituit  Rothius ,  hoc 
quod  Paulus  Manutius  invenit ,  ex  ultumis  terris.  Eadem  de  hoc 
loco  in  Philologi  vol.  i  p.  667  disputavi. 

Eum.  7 ,  1  haec  in  codicibus  scripta  et  ab  omnibus  editori- 
bus  servata  sunt:  invidiam  verens ,  quam  tamen  effugere  non 
potuit,  si  potius  ipse  alienigena  summi  imperii  potiretur  quam  alii 
Macedonum,  quorum  ibi  erat  midtitudo ,  in  principiis  Alexandri 
nomine  tabernaculum  statuit  in  eoque  sellam  auream  cum  scepfro 
ac  diademate  iussit  poni  eoque  omnes  quotidie  convenire ,  ut  ibi  de 
summis  rebus  consilia  caperentur ,  credens  minore  se  invidia  fore, 
si  specie  imperii  nominisque  simulatione  Alexandri  bellum  videretur 
administrare.  At  nequaqam  Eumenes  sperare  poterat  minore  se 
invidia  fore  quamdiu  ipse  bellum  ndmistrare  videbatur,  quamvis 
hoc  se  Alexandri  auspiciis  facere  diceret.  Nam  id  nobiles  illi  Ma- 
cedones  neque  Eumenem  affectare  putabant  neque  ipsi  aflecta- 
bant  ut  suis  auspiciis  bellum  administrarent ,  sed  cum  id  auspi- 
ciis  liberorum  Alexandri  administraretur,  his  auspiciis  ipsos  po~ 
tius  quam  Eumenem  administrare  aequum  censebant.  In  eadem 
igitur  sententia  mansissent,  si  Eumenes  se  Alexandri  auspiciis 

bellum  administrare  simulasset.  Et  res  ipsa  et  reliquorum  sripto- 
rum  narratio  docet  contentionem  de  imperio  ita  tollere  studuisse 
Eumenem  ut  id  eorum  ducum  qui  aderant  nemini  concederetur, 
sed  ab  ipso  Alexandro  teneri  simularetur.  Atque  ita  Nepotem 
quoque  de  Eumenis  consilio  retulisse  demonstrant  verba  §  3  : 
Nam  cum  non  ad  Eumenis  principia,  sed  ad  regia  conveniretur  at- 
que  ibi  de  rebus  deliberaretur ,  quodammodo  latebat,  cum  tamen 
per  eum  unum  gererentur  omnia.  Itaque  non  administrare ,  sed 
administrari  scripsit. 

Inter  haec  verba  quae  modo  emendavimus  et  ea  quae  ad 
emendationem  nostram  confirmandam  ascripsimus  in  codicibus 
haec  interiiciuntur  :  Quod  et  fecit.  Hic  cum  Heusingerus  fecit  ea- 
dem  significatione  atque  effecit  poni  posse  negasset  et  Quod  effe- 
cit  scribendum  dixisset,  alii  oblocuti  sunt  alii  assenserunt,  non 
ita  tamen  ut  iis  qui  Heusingero  repugnaverant  satis  firmiter 
responderent.  Atque  Bremius  quidem  nihil  attulit  refutatione 
dignum  ascriptis  locis  Paus.  2 ,  5  et  Eum.  2,5,  quorum  priore 
in  omnibus  fere  codicibus,  certe  in  optimis  non  fecerit,  sed  per- 
fecerit  legitur  ,  altero  ,  ubi  haec  leguntur :  interficere  conatus  est . 
et  fecisset,  nisi  ille  clam  noctu  ex  praesidiis  eius  effugisset,  iam 
Heusingerus  monuerat  verbum  facere  ut  saepe  vicibus  verbi  an- 
tea  positi  fungi,  ita  ut  fecisset  idem  esset  atque  interfecisset.  Bar- 
dilius  vero  ascripsit  ex  Nepotis  Ep.  3 ,  6  eamque  summam  cum 
fecerat,  ex  Gatull.  5 ,  10  cum  multa  milia  fecerimus  et  quibus 
praecipue  nititur  ex  eiusdem  74 :  Gellius  audierat  patruum  obiur- 
gare  solere,  si  quis  delicias  diceret  aut  faceret.  Hoc  ne  ipsi  accide- 
ret,  patrui  perdepsuit  ipsam  uxorem  et  patruum  reddidit  Harpo- 
cratem.  Quod  voluit  fecit:  nam  quamvis  irrumet  ipsum  nunc  pa- 
truum,  verbum  non  faciet  patruus.  Poterat  permulta,  qualia  ex 
pluribus  generibus  collecta  sunt  in  lexico  Forcelliniano.  At  his 
non  demonstratur  verbo  quod  est  facere  praeter  actionem  even- 
tum  actionis  significari ,  id  probatur  quod  exemplis  probari  non 
est  necesse ,  cum  aliquem  efficere  aliquid  aliis  indiciis  intellega- 
tur,  saepe  hunc  eam  rem  quam  efficiat  facere  dici.  Neque  hoc 
magis  in  illo  verbo  accidit  quam  in  aliis  quae  actionem  signifi- 
cant.  Velut  cum  me  viam  munire  dico ,  et  facere  me  quae  viae 
muniendae  sint  et  hac  actione  ut  via  munialur  efficere  significare 
possum ,  sed  alterum  ita  tantum  si  eventus  aliis  indiciis  cogno- 
scatur.  Ita  et  Epaminondae  loco  et  apud  Catull.  5,  10  summam 
et  multa  milia  effecta  esse  ex  totius  loci  sententia  perspicimus  et 
apud  eundem  74,5  quod  voluerat  effecisse  Gellium  intellegimus  : 

nam  id  unum  voluisse  eum  poeta  dixerat ,  hoc  ne  ipsi  accideret, 
quod  inepte  fecisse  diceretur,  nisi  effecisset.  Eumenis  vero  loco 
a  quo  disputatio  nostra  nata  est  in  relativo  quod,  cum  id  adiuncto 
verbo  fecit  non  minus  ad  credens  quam  ad  reliqua  quaesuperiore 
enuntiato  continentur  referri  possit ,  nullum  indicium  inest  unde 
effecisse  Eumenem  intellegamus  quod  fecisse  dicatur.  Itaque  hic 
necessario  Quod  effecit  scribendum  erat. 

Eum.  c.  8  refertur  Antigonum ,  cum  duae  essent  viae  qua 
ad  hostium  hiberna  pervenire  posset,  altera  longior  et  copiosa, 
brevior  allera,sed  per  loca  deserta  et  inopia  aquae  laborantia,  ut 
imprudentes  adversarios  opprimeret,  breviore  ad  eos  contendere 
constituisse.  Deinde  §  7  haec  in  codicibus  leguntur:  Ad  hanc 
rem  conficiendam  imperavit  quam  plurimos  utris  atque  etiam  cul- 
leos  comparari,  post  haec  pabulum,  praeterea  cibaria  cocta  dierum 
decem,  ut  quam  minime  fieret  ignis  in  castris.  Ttem  quod  habebat 
omnis  celat.  Sic  paratus  qua  constituerat  proficiscitur.  Hic  recte 
in  primis  editionibus  pro  particula  item  positum  est  iter.  Nam 
quod  Rothius  praeoptavit  ut  scriberetur  item  iter ,  neque  proba- 
bilius  efficitur  et  insuavem  affert  similium  syllabarum  repetitio- 
nem.  Neque  tamen  illa  correctione  locus  persanatus  est.  Num- 
quam  enim  poetae  comici  aut  pedestris  orationis  scriploresLatini 
aliquem  iter  habere  dixerunt  nisi  ita  ut  aut  quo  aut  qua  iter  ha- 
beret  significarent.  Sic  Plautus  Asin.  n.  3 ,  6  huc  quia  habebas 
iter,  Terent.  Eun.  v.  8,  35  iter  hac  habui,  Cic.  ad  fam.  n.  42,  2 
iter  habebant  ad  Adiatorigem ,  ad  Q.  fr.  n.  6,  2  ille  in  Sardiniam 
iter  habebat,  ad  Att.  vm.  41  D,  2  Caesarem  iter  habere  Capuam, 
Caes.  b.  civ.  i.  14,  3  iter  ad  legiones  habebat,  51,  1  iter  habebant 
ad  Caesarem ,  m.  11 ,  2  iter  ex  Macedonia  in  hiberna  Apolloniam 
Dgrrhachiumque  habebat ,  106,  1  eum  Aegyptum  iter  habere.  Lu- 
cano  scribere  licuit  n.  439  nullas  nisi  sanguine  fuso  gaudet  habere 
vias.  Itaque  apud  Nepotem  scribendum  est  Iter  quo  habeat  omnis 
celat. 

Eum.  9,  3  non  servavi  quae  in  codice  archetypo  scripta 
fuerunt :  Certos  mittit  homines  ad  infimos  montes  qui  obvii  erant 
itineri  adversariorum  hisque  praecepit  ut  prima  nocte  quam  latis- 
sime  posjint  ignis  faciant  quam  maorimos.  neque  Hann.  10,  5  clas- 
siarios  convocat  hisque  praecepit  omnes  ut  in  unam  Eumenis  regis 
concurrant  navem ,  sed  priore  Lambinum  ,  altero  Sangallensem? 
codicem  collegii  Romani ,  affines  secutus  praecipit  scripsi  motus 
non  tam  eo  quod  utroque  loco  altera  res  praesenti  tcmporeenun- 
tiata  erat,   quamquam  et  praemisso  et  sequente  perfecto  Milt.  4, 

\  optimo  codici  Danielino  non  tantum  tribui  ut  inter  haec  prae- 
senti  interiecto  scriberem  classem  quingentarum  navium  compara- 
vit  eique  Datim  praeficit  et  Artaphernem  hisque  ducenta  peditum, 
decem  milia  equitum  dedit,  sed  praefecit  reliquorum  codicum  te- 
nui ;  verum,  utdixi,  non  tam  hac  de  causa  illos  locos  mutavi  quam 
quia  praeter  hos  nullum  inveni  quo  in  narratione  Nepos  perfecto 
primarii  enuntiati  in  apto  praesens  coniunctivi  subiecisset.  Apud 
Caesarem  quidem  b.  civ.  m.  40 ,  5 ,  ubi  in  codicibus  scriptum 
est  D.  Laelium  ab  Asiatica  classe  abductum  reliquit  qui  commeatus 
Bullide  atque  Amantia  importari  in  oppidum  prohibebat ,  non  me 
poenitet  de  coniectura  prohibeat  posuisse,  cum  et  sententia  ut  ita 
facerem  flagitaret  neque  deesset  alterum  eiusdem  scriptoris 
exemplum,  b.  civ.  m.  20  extr.  legem  promulgavit  ut  sexenni  die 
sine  usuris  creditae  pecuniae  solvantur.  Ne  Cicero  quidem  hac 
coniunctione  abstinuit  de  off.  i.  11,  36:  Cato  ad  Popillium  scripsit 
ut,  si  eum  patiatur  in  exercitu  remanere ,  secundo  eum  obliget  mi- 
litiae  sacramento.  Nam  obliget  scriptum  est  in  diversae  originis 
codicibus  a  c  d  e  apud  Orellium ,  Gudiano  primo  et  secundo 
aliisque  apud  Heusingerum  ;  obligaret,  quod  in  uno  bono  b  et  de- 
terioribus  f  et  Guelpherbytano  quarto  legitur,  correctioni  deberi 
demonstrat  quod  in  eodem  b,  ut  in  a  d  Gudiano  secundo,  scriptum 
estpatitur,  unde  non  pateretur ,  quod  deteriores  codices  secuti 
edunt,  etsi  id  poni  potuisse  in  addendis  ad  Caesaris  mei  p.  85, 
3  monui,  sed  ut  in  c  factum  est  patiatur  scribendum  esse  effici- 
tur.  Iis  non  utor  quae  apud  SalJ.  Cat.  34  scripta  sunt:  Ad  haec 
Q.  Marcius  respondit:  si  quid  ab  senatu  petere  vellent,  ab  armis 
discedant,  Romam  supplices  proficiscantur,  quia  respondit  et  vellent 
facili  librariorum  errore  pro  respondet  et  velint  scribi  potuerunt ; 
multo  minus  his  apud  eund.  lug.  4.8  :  legatos  Romam  mittit,  quis 
praecepit  primum  uti  veteres  amicos  muneribus  expleant  cett.  et 
28  :  legatos  mittit  hisque  —  praecepit  omnes  mortales  pecunia  ag- 
grediantur ,  quae  simillima  iis  quae  supra  ex  Nepotis  codicibus 
proposuimus  servaverunt  editores,  cum  utroque  loco  praecipit  ne 
auctoritate  quidem  codicum  destitueretur.  Adeo  enim  fere  sem- 
per  in  his  et  similibus  litteraeeet  i  a  librariis  permutatae  sunt  ut 
apud  Nepotem  certe,  cum  auctoritas  codicum  per  se  ipsa^infirma 
aliis  etiam  rationibus  elevetur ,  committendum  non  videatur  ut 
errore  librariorum  decipiamur. 

Eodem  Eumenis  loco  de  quo  modo  diximus  non  recepi  quae 
paulo  inferius  in  Guelpherbytano,  Sangallensi,  editione  Ultraiec- 
tina  ,  hoc  est  codice  archetypo,  scripta  nuper  commendata  sunt : 

itemque  postera  nocte  faciant.  Neque  enim  item  est  auf  dieselbe 
weise,  sed  ebenfalls. 

Eum.  \\ ,  5  haec  in  codicibus  scripta  sunt :  Huic  Eumenes 
Utinam  quidem  istud  evenisset!  sed  eo  non  accidit  quod  numquam 
cum  fortiore  sum  congressus.  Non  enim  cum  quoquam  arma  con- 
tuli  quin  is  mihi  succubuerit ;  non  enim  virtute  hostiion,  sed  amico- 
rum  perfidia  decidi.  Neque  id  falsum.  Nam  et  dignitate  fuit  ho- 
nesta  et  viribus  ad  laborem  ferendum  firmis  neque  tam  magno  cor- 
pore  quam  figura  venusta.  Hic  cum  omnes  intelJexissent  inepte 
extrema  superioribus  adiungi,  de  ratione  qua  vitium  tolleretur  in 
diversas  sententias  discessum  est.'Buchnero  enim  excidisse  quae- 
dam  visa  sunt,  Hensingerus  omnia  quae  post  decidi  leguntur 
spuria  iudicavit  eique  recentiores  plerique  assenserunt.  Sed  hi 
neque  qui  factum  esset  ut  aliquis  haec  ascribenda  putaret  expli- 
care  potuerunt  (nam  quod  Heusingerus  c.  10,  4  post  verba  parvi 
futuros  collocata  fuisse  existimavit ,  ne  ibi  quidem  quare  ascripta 
sint  ullam  causam  video)  neque  alium  locum  afferre  quo  in  codi- 
cibus  Cornelii  Nepotis  aut  tam  multa  interpolata  essent  aut  quae 
ad  res  a  scriptore  narratas  pertinerent  aut  tantam  harum  rerum 
scientiam  proderent  quantam  haec  produnt.  Yerissime  enim  hic 
Eumenis  formam  describi  ostendunt  quae  de  eadem  re  Plutarchus 
tradidit  Eum.  11:  -r)v  dt  v.ul  to  tidog  r)Svg ,  ov  7Tolf^ux(o  xai  re- 
Tyiiiutvo) di  ott/.wv  ioixcDj,  u'/.).u  y).aqu<joj  v.ul  vtortQtn)^  xal  ttuv  to 
dojuu  diii(j&(jajii£vog  wg  vjto  Ttyv)]g  uy.yt(jajg  To7g  (.itkedi  &uviiuo~T)}v 
(ivuu6TQiuv  fyovmv.  Itaque  recte  Buchnerum  statuisse  iudiea\i 
post  \erhzNeque  id  falsum  item  ut  Lys.  2,  3  complura  excidisse, 
cumque  Bremius  se  videre  negasset  quae  excidere  potuisscnt 
quibus  aptc  verba  illa  de  forma  Eumenis  subiicerentur,  in  edi- 
tione  mea  locum  ita  supplevi  ut  et  hoc  apparere  putem  et  unde 
lacuna  orta  sit  et  quod  non  recte  tradi  eidem  Bremio  visum  est, 
quomodo  dignitas  et  venuslas  in  Eumenis  corpore  coniuncta  fue- 
rint  eaque  dignitas  qua  ratione  honcsta  dici  potueril,  quod  nemi- 
nem  docuisse  Heusingerus  questus  est. 

Phoc.  i  de  adventu  Phocionis ,  cum  is  in  vincula  coniectus 
Athenas  deductus  esset,  ut  ibi  de  eo  legibus  iudicium  fierct,haec 
narrantur:  Magni  concursus  sunt  facti ,  cum  alii  reminiscentes  ve- 
teris  famae  aetatis  miscrerentur ,  plurimi  vero  ira  exacucrentur 
propter  proditionis  susjticioncm  Piraeei  maximeque  quod  advcrsus 
populi  commoda  in  scncctute  steterat.  Dcinde  omnes  liaec  a  Nepote 
scripta  existimant :  Qua  de  re  ne  perorundi  quidem  ci  data  est  fa- 
rultas  et  dicendi  causam.    Inde  iudicio  legitimis  quibusdam  confec- 

iis  damnatus  traditus  est  undecimviris.  Sed  inepte  commemoratur 
Phocioni  ne  perorandi  quidem  et  causam  dicendi  facultatem  esse 
datam  antequam  iudicium  haberetur,  quam  facultatem  si  ille  eo 
tempore  petisset,  iure  esset  negata.  Et  res  ipsa  et  quae  ab  aliis 
scriptoribus  traduntur  ostendunt  Nepotem  in  iudicio  Phocioni  eam 
facultatem  ademptam  retulisse.  Quod  si  quis  hoc  quidem  sponte 
ab  omnibus  qui  haec  legant  intellegi  neque  fuisse  cur  a  scriptore 
declararetur ,  iudicio  autem  sententiam  iudicum  significari  putet, 
neque  ita  aliquem  iudicio  damnari  dici  existimo  reliquis  quae  in 
iudicio  fiunt  exclusis  neque  hic  certe  id  fieri  poterat.  Nam  legi- 
tima  illa  quibus  confectis  iudicio  damnatus  dicitur  Phocion,  cum 
proxima  ante  sententiam  iudicum  esset  peroratio  rei ,  antequam 
perorandi  facultas  adimeretur  confecta  sint  necesse  est.  Itaque 
recipiendum  erat  quod  in  codice  Axeniano  sive  casu  sive  consi- 
lio  scriptum  est ,  in  iudicio ,  et  haec  verba  sic  distinguenda  :  Qua 
de  re  ne  perorandi  quidem  ei  data  est  facultas  et  dicendi  causam  in 
iudicio ;  legitimis  quibusdam  confectis  damnatus  traditus  est  unde- 
cimviris.  Nam  ne  ita  quidem ,  si  in  iudicio  scribitur ,  haec  verba 
a  superioribus  separari  possunt,  ne  quae  sequuntur  ideo  dici  vi- 
deantur  in  iudicio  facta  esse  ut  quae  antea  commemorantur  non 
in  iudicio,  sed  nescio  quando  facta  esse  demonstretur.  Vocabulis 
in  et  inde,  quae  eadem  nota  %  significantur,  nulla  in  codicibus  aut 
facilius  aut  saepius  permutantur. 

Timol.  3 ,  4  Freinshemius  vidit  inepte  haec  in  codicibus 
scribi :  Cum  tantis  esset  opibus  ut  etiam  invitis  imperare  posset,  tan- 
tum  autem  amorem  haberet  omnium  Siculorum  ut  nullo  recusante 
regnum  obtineret,  maluit  se  diligi  quam  metui,  idemque  una  littera 
abiecta,  ita  ut  pro  obtineret  scriberet  obtinere,  corruptam  senten- 
tiam  emendavit.  Secutus  est  nemo;  tres  omnino  quod  sciam  re- 
futare  Freinshemium  conati  sunt.  Atque  horum  Bosius  quidem 
nimis  nugatorie  re  vera  Timoleontem  imperium  obtinuisse  narrat, 
qui  id  proximis  verbis  deposuisse  dicatur.  Quasi  vero  idem  esset 
imperinm  atque  regnum.  Id  ipsum  ineptecliceretur  tantum  amo- 
rem  omnium  Siculorum  habuisse  Timoleontem  ut  nullo  recusante 
imperium  obtineret :  neque  enim  hoc  quidem  permagnum  erat. 
Heusingerus  vero  et  Tzschuckius  certe  quae  sententia  requirere- 
tur  viderunt,  sed  in  eo  errarunt  quod  obtineret  eadem  sententia 
atque  obtinere  posset  poni  putarunt.  Numquam  enim  in  apta  enun- 
tiatione  coniunctivo  posse  aliquid  fieri  indicatur:  id  saepe  fit  ut 
quae  et  fieri  et  posse  fieri  dicere  licet  ea  fieri  dicantur ,  velut  in 
his  Cic.  ad  fam.  i.  7,  6  eam  esse  naturam provinciae  tuae  ut  illius 

reditum  vel  adiuvando  confirmares  vel  neglegendo  impedires  et  o. 
19,4  nec  is  qui  attulerat  a  te  acceperat ,  ut  ex  eo  scirem  quo  ex 
loco  aut  quo  tempore  essent  datae.  Ex  iis  autem  exemplis  quae 
Tzschuckius  ascripsit  (nam  Heusingerus  nihil  quo  explicationem 
suam  confirmaret  adiecit)  alterum,  Eum.  6,  1  considtum  utrum 
repetitum  in  Macedoniam  veniret,  vix  ab  homine  vigilanti  ascrip- 
tum  putes,  alterum ,  Timol.  5,  3  hoc  a  diis  immortalibus  semper 
precatum  ut  talem  libertatem  restitueret  Syracusanis  in  qua  cuivis 
liceret  de  quo  vellet  impune  dicere ,  rationem  quidem  habere  a 
nostra  consuetudine  abhorrentem  neque  vero  eam  in  coniunctivo 
esse  positam  ad  Ep.  4,  4  edit.  p.  102  ostendi. 

De  regg.  1  ,  3  cum  teslimonio  omnium  codicum  praeter  tres 
deteriores  haec  in  archetypo  scripta  fuisse  evinceretur:  Tres  sunt 
praeterea  eiusdem  generis :  Xerxes  et  duo  Artaxerxes ,  Macrochir 
quoque  etMnemon,  et  quoque  recte  quidem  omnibus  inepte  hic 
poni  visum  esset  neque  tamen  cur  interpolatum  esset  ulla  causa 
appareret,  ita  ut  deleri  posset,  .quod  omnes  recentiores  editionem 
Ultraiectinam,  Lambinum ,  tres  illos  deteriores  codices  secuti  fe- 
cerant,  in  Philologi  vol.  i  p.  667  vocabulum  illud  ex  cognomine 
quod  in  codicibus  gnomie  scriptum  fuisset  ortum  iudicavi.  Quod 
autem  in  Guelpherbytano  et  quattuor  deterioribus  codicibus  scrip- 
lum  est  Artaxerxe,  error  horum  codicum  existimandus  est  neque 
inde  Artaxerxae  efficiendum ,  ut  Iacobo  Friderico  Heusingero  ad 
Cic.  de  off.  iii.  11,  48  visum  est.  Neque  enim  ideo  quod  Latini 
accusativo  huiusmodi  nominum  ad  primam  declinationem  confor- 
mato  usi  sunt  reliquis  casibus  eos  eandem  formam  tribuisse  sta- 
luere  licet. 

Ham.  1  ,  2  Guelpherbytanus  et  deteriores  codices  cum  illo 
consentientes  haec  in  archetypo  scripta  fuisse  demonstrant :  Cum 
autem  eius  adventum  et  mari  et  terra  male  res  gererentur  Cartha- 
giniensium ,  ipse  ubi  affuit  numquam  hosti  cessit  neque  locum  no- 
cendi  dedit  saepeque  e  contrario  occasione  data  lacessivit  semperque 
superior  discessit.  Haec  cum  corrupta  esse  appareret ,  iam  in  co- 
dicibus  emendandi  pericula  facta  sunt,  in  Sangallcnsi,  codice 
collcgii  Romani ,  aliis  ut  cum  ante  eius  adventum  scriberetur ,  in 
quattuor  deterioribus  cum  autem  eius  adventu.  Editores  omnes 
prius  secuti  sunt.  Sed  ante  adventum  Ilamilcaris  res  Carthagi- 
niensium  male  gestae  esse  tum  demum  recte  dicerentur,  si  post 
adventum  eius  fortuna  commutata  bene  essent  gestae.  Atsummae 
rei  nullam  mutationem  esse  factam  et  ab  ipso  tantum  Hamilcare 
eo  loco  ubi  affuisset  rem  bene  gestam  scriptorem  significare  vo- 

luisse  ea  declarant  quae  deinceps  tradidit.  Nam  cum  Carthagi- 
nienses  ante  adventum  Hamilcaris  paene  omnia  in  Sicilia  ami- 
sisse  retulisset,  neque  quicquam  ab  eo  recuperatum,  sed  aliquid 
tantum  eorum  quae  superfuerant  defensum  ,  et  ubi  ille  non  af- 
fuerit,  apud  Aegates  insulas  ita  Carthaginienses  esse  victos  ut 
finem  facere  belli  statuerent  narravit.  Vidi  qui  verbis  ubi  affuit 
tempus  significari  putaret;  quod  quamquam  male  fieri  sequentia 
ostendunt,  tamen  ne  admissa  quidem  hac  explicatione  argumenta 
nostra  infirmari  apparet.  Itaque  probandum  est  quod  in  quattuor 
deterioribus  codicibus  scriptum  esse  retuli ,  cum  autem  eius  ad- 
ventu.  Verba  eius  adventu  pervagata  ratione  hac  sententia  poni : 
eo  tempore  quo  adveniebat,  non  estquod  moneam.  IHudnon  prae- 
termittam  hac  ratione  et  pauciora  in  scriptura  codicis  archetypi 
mutari  et  aptius  haec  verba  superioribus  adiungi. 

Paulo  post  in  Guelpherbytano  haec  leguntur :  Ille  etsi  flagra- 
bat  bellandicupiditate,  lamen  paci  serviundum  putavit,  quod  patriam 
exhaustam  sumptibus  diutius  calamitates  belli  ferre  non  posse  intel- 
legebat,  sed  ita  ut  statim  mente  agitaret,  si  paulum  modo  res  essent 
refectae,  bellum  renovare  Romanosque  armis  persequi,  donicum  aut 
ut  rte  vicissent  autvictimanus  dedissent.  Neque  in  Danielino  dubium 
est  quin  eadem  scripta  fuerint,  in  quo  Gifanius  suam  se  coniectu- 
ram  aut  virtute  invenisse  retulit.  Reliquorum  codicum  alii  aut  ut 
certe,  alii  aut  certe  exhibent.  Apertum  est  finem  illum  quoad  Ha- 
milcar  renovato  bello  cum  Romanis  contendere  voluerit  itaxom- 
paratum  fuisse  ut  neque  omnium  bellorum  communis  esset  neque 
idem  atque  superioris  belli :  nam  nisi  ita  fuisset,  quid  novo  bello 
opus  erat?  Iam  cum  superiore  bello  Carthaginienses  victi  manus 
dedissent,  omnium  autem  bellorum  is  exitus  sit  ut  qui  contendant 
aut  vincant  aut  victi  manus  dent ,  adiectum  esse  aliquid  a  scrip- 
tore  quo  exitus  huius  belli  quod  animo  agitabat  Hamilcar  accura- 
tius  definiretur  idque  in  illis  ut  rte  latere  necesse  est.  Itaque  pro- 
bare  non  possumus  quae  Reinholdus  Klotzius  inlahnii  annall.  xlvi 
p.  89  coniecit,  aut  donicum  aut  ipsi  vicissent  aut  donicum  autpo- 
pulum  Romanum  vicissent  scribendum  esse ;  ex  quibus  in  praefa- 
tione  editionis  suae  prius  tantum  commemoravit,  nos  neutrum  ne 
a  litterarum  quidem  similitudine  probabile  iudicamus.  Neque 
Handius  ,  qui  Tursell.  n  p.  18  donec  vi  aut  arte  vicissent  scriben- 
dum  coniecit  (nam  donicum  ille  a  Nepote  alienum  putabat  imme- 
mor  quam  multa  is  ex  antiquiore  sermone  a  Caesare  et  Cicerone 
spreta  ascivisset),  neque  qui  scripturam  codicum  quorundam  aut 
certe  tenuerunt  aut  aliorum  aut  ut  certe  ita  correxerunt  ut  aut  vi 

certe  efficerent  quid  sententia  requireret  perspexerunt.  Nemo 
enim  nisi  aut  vi  aut  arte  vincit ;  certe  autem  vincere  Latine  non 
dicitur,  et  superiore  bello  Romani  et  vi  vicerant  et  certam  victo- 
riam  reportarant.  Aliorum  commenta  ita  omni  verisimilitudinis 
specie  destituta  sunt  ut  ne  commemoranda  quidem  videantur. 
Unum  enim  inventum  est  quo  nihil  magis  codicum  vestigia  pre- 
mat,  Gifanii  aut  virtute,  idemque  sententiae  satisfacere  edit.  p.  1  48 
demonstravi. 

Eiusdem  c.  §  5  vehementer  miror  ab  omnibus  fere  haec  re- 
tineri :  Hoc  consilio  pacem  conciliavit;  in  qua  tanta  fuit  ferocia, 
cum  Catulus  negaret  bellum  compositurum  ,  nisi  ille  cum  suis~qui 
Erycem  tenuerunt  armis  relictis  Sicilia  decederent,  ut  succumbente 
patria  ipse  periturum  se  potius  dixerit  quam  cum  tanto  flagitio  do- 
mum  rediret.  In  quibus  in  qua  ita  explicant  ut  idem  atque  in  qua 
concilianda  esse  dicant.  Sed  gerundivum  omitti  non  posse  appa- 
ret ,  quippe  quo  adiecto  quod  vocabulo  significatur  nondum  esse 
indicetur  et  num  futurum  sit  dubium  relinquatur.  Plane  alienum 
est  quod  Bremius  ascripsit  ex  Herod.  i.  65  fieTtGT^ae  tcc  vofiifia 
■jiavra  xal  iqjvka^e  TavTa  fiij  naQa^aiveiv :  neque  enim  tcc  vofiifia 
postquam  a  Lycurgo  mutata  erant  minus  vouifia  erant.  Cortius 
autem  ad  Sall.  Cat.  12,  4  et  27,  4,  ad  quem  Heusingerus  nos  re- 
legat,  nihil  affert  quod  ad  rem  de  qua  agitur  pertineat.  Recte  in 
editione  Ultraiectina  scriptum  est  in  quo. 

Ham.  2,  3  perversam  sententiam  habent  haec  verba :  Quibus 
rnalis  adeo  sunt  Poeni  perterriti  ut  etiam  auxilia  a  Romanis  petierint 
eaqueimpetrarint.  NequeenimeoquodperterritierantPoeniefficere 
poterant  ut  Romani  auxilia  mitterent.    Neposscripsit  impetrarunt. 

Hann.  5,  2  non  toleravi  quae  in  codicibus  scripta  sunt:  Quo 
repentino  obiectu  viso  tantum  terrorem  iniecit  exercitui  Romanorum 
ut  egredi  extra  vallum  nemo  sit  ausus.  Nam  nomine  quod  est  ob- 
iectus  antiquiores  pedestris  orationis  scriptores  omnino  non  sunt 
usi,  ab  omnibus  autem  ita  positum  est  ut  actio  significaretur.  Hic 
vero  id  quod  obiiciebatur  intellegendum  esset.  Deinde  iure  Bre- 
mius  miratus  est  non  eiusmodi  participium  hic  esse  positum  quo 
quid  ab  Hannibale  esset  factum  indicaretur.  Haec  omnia  remo- 
ventur  lenissima  mutatione  quae  in  editione  Ultraiectina  adhibila 
est.  Scribendum  est  enim  Quo  repentino  obiecto  viso ;  in  quibus 
viso  nomen  esse,  obiecto  participium  neminem  fugere  potest. 

Hann.  8, 1  haec  in  codice  archetypo  scripta  fuerunt:  AtHan- 
nibal  anno  tertio  postquam  domo  profugerat,  L.  Cornelio  Q.  Minucio 
consulibus,  cum  v  navibus  Africam  accessit  in  finibus  Cyrenaeorum, 

si  forte  Carthaginienses  ad  bellum  Antiochi  spe  fiduciaque ,  cui  iam 
persuaserat  ut  cum  exercitibus  in  Italiam  proficisceretur.  Quae  cum 
vitiosa  esse  appareret,  Rothius  deleta  particula  ut  deinceps  profi- 
ciscerentur  scribendum  coniecit  idque  Klotzius  probavit.  Idem 
ego  facere  non  dubitarem ,  si  quod  Klotzius  existimavit  in  arche- 
typo  scriptum  fuisset  proficiscerentur ,  id  quod  in  uno  deteriore 
codice  et  editione  Argentoratensi  legitur.  At  non  solum  interpo- 
latum  aliquid  statuere ,  sed  etiam  alterum  ita  corruptum  ut  tum 
demum  si  hoc  corruptum  fuerit  causa  interpolationis  perspieiatur 
quid  est  aliud  nisi  dubia  dubiis  probare?  Superest  igitur  ut  ex- 
cidisse  quaedam  iudicemus  ;  quod  idem  ante  aliquotsaecula  com- 
plures  iudicasse  indicio  sunt  quae  in  codice  Urbinate  in  margine 
sunt  ascripta,  excitare  posset ,  in  codice  collegii  Romani  aliisque 
post  fiduciaque  inserta,  inducere  posset,  in  Monacensi  post  Antiochi 
adiecta ,  incitare  posset.  Verum  horum  nihil  probabiliter  supple- 
tum  est ,  in  Monacensi  etiam  quae  coniungenda  erant  male  sepa- 
rata  sunt.  Ego  ut  quid  et  a  Nepote  scribi  et  a  librariis  facili  er- 
rore  omitti  potuisset  demonstrarem,  post  fiduciaque  adieci  possent 
induci,  ita  ut  haec  ob  eas  litteras  quae  verbis  fiducia  et  iduci com- 
munes  sunt  excidisse  statuerem.  Eadem  ratione  alium  locum 
supplevi,  sed  ita  ut  quin  id  ipsum  restituerim  quod  Nepos  scrip- 
serit  non  dubitem.  Att.  enim  12,  3  haec  in  archetypo  scripta 
fuisse  codices  nostri  demonstrant:  Nam  cum  L.  Saufeii,  equitis 
Romani,  aequalis  sui ,  qui  complures  annos  studio  ductus  philoso- 
phiae  habitabat  habebatque  in  Italia  pretiosas  possessiones ,  trium- 
viri  bona  vendidissent  consuetudine  ea  qua  tum  res  gerebantur,  At- 
tici  labore  atque  industria  factum  est  ut  eodem  nuntio  Saufeius  fie- 
ret  certior  se  patrimonium  amisisse  et  recuperasse.  Ipsa  verba  stu- 
dio  ductus  philosophiae  docere  poterant  Athenis  Saufeium  habi- 
tasse ,  nisi  id  ex  Ciceronis  epistolis  ad  Att.  vi.  9,  4.  vn.  4,1. 
xvi.  3 ,  %  constaret.  Itaque  recte  in  codice  collegii  Romani  aliis- 
que  Athenis  additum  est ,  sed  male  ante  habitabat  positum  ,  quo 
loco  qua  de  causa  exciderit  non  apparet.  Collocandum  erat  post 
habitabat:  ideo  enim  omissum  est  quia  duae  extremae  litterae 
huius  verbi  et  prima  sequentis,  habebat,  eaedem  erant  atque  tres 
primae  Athenarum.  Accedit  quod  haec  verborum  collocatio  Ne- 
potis  consuetudini  accommodatior  est. 

Hann.  8,  3  cum  haec  in  codicibus  legerentur:  Antiochus  au- 
tem,  si  tam  in  agendo  bella  consiliis  eius  parere  voluisset  quam 
in  suscipiendo  instituerat,  propius  Tiberi  quam  Thermopylis  de  summa 
imperii  dimicasset7  Lambinus  eos  qui  gererent  bellum  id  agere 

dici  insolens  sibi  videri  monuit  et  in  gerendo  bello  scribendum 
esse  supicatus  est.  Quem  reprehenderunt  multi,  neque  tamen 
ullum  antiquiorem  pedestris  orationis  scriptorem  praeter  Sal- 
lustium  hac  ratione  illa  verba  posuisse  demonstrare  potuerunt. 
Nam  apud  Caesarem  de  b.  Gall.  m.  28,  1  in  interpolatis  tantum 
codicibus  scriptum  est  longe  alia  ratione  ac  reliqui  Galli  bellum 
agere  instituerunt ,  in  integris  bellum  gerere  coeperunt.  Sed  certa 
haec  videntur :  Sall.  Iug.  109,  2  se  rnissum  a  consule  venisse  quae- 
situm  ab  eo  pacem  an  bellum  agitaturus  foret,  orat.  Cottae  §  11 
talem  honorem  bonus  nemo  volet ,  cum  fortunae  et  maris  et  belli  ab 
aliis  acti  ratio  reddenda  aut  turpiter  moriendum  sit,  Grat.  Cyn.  334 
nisi  et  accessus  et  agendi  tempora  belli  noverit,  Ovid.  art.  am.  i. 
182  bellaque  non  puero  tractat  agendapuer,  Trist.  n.  230  bellaque 
pro  magno  Caesare  Caesar  agit,  Curt.  iv.  42  ,  29  finge  iusticm  in- 
tulisse  te  bellum ,  cum  feminis  ergo  agere  debueras?  Mel.  i.  16,  1 
genus  usque  eo  quondam  armorum  pugnaeque  amans  ut  aliena  etiam 
bella  mercedibus  agerent,  Lucan.  iv.  2  at  procul  extremis  terrarum 
Caesar  in  oris  Martem  saevus  agit  non  multa  caede  nocentem, 
maxima  sed  fati  ducibus  momenta  daturum.  Non  negabo  tamen 
praeterSallustium  ab  aliis  quoque  antiquioribus  agere  bellum  eos 
dici  potuisse  qui  bellum  gererent;  id  nego  ab  ullo  scriptore  aut 
agere  bellum  eadem  sententia  qua  gerere  bellum  aut  agere  et 
suscipere  bellum  contraria  inter  se  poni  potuisse.  Nam  cum  quis 
agere  bellum  aut  aliam  rem  dicitur,  omnis  motus  et  animi  et  cor- 
poris  indicatur  eius  hominis  qui  in  ea  re  est  occupatus.  ltaque 
non  minus  qui  suscipit  quam  qui  gerit  bellum  agit.  Neque  apud 
Sallustium  Cotta  bclli  ab  aliis  imperatoribus  gesti  rationem  sibi 
reddendam  queritur,  sed  in  quo  et  movendo  et  gerendo  aliorum 
hominum,  et  hostium  et  Romanorum,  nullae  suae  partes  fuissent. 
Tam  late  autem  illorum  verborum  significatio  patet  ut  Livius  vel 
eum  qui  bella  scriberet  agere  bella  dicere  potuerit  x.  31,  10:  su- 
persunt  etdam  nunc  Samnitium  bella,  quae  continua  per  quartum 
iam  volumen  agimus;  quod  vernacule  vertas  mit  dencn  wir  zu  tliun 
haben,  uns  besckUftigen.  Recte  igitur  apud  Nepotcm  Lambinus  in 
gerendo  bello  scribendum  coniecit.  Nam  qui  suscepit  is  proprie 
gerere  dicitur,  hoc  est  sustinere,  nisi  quod  in  gerendo  simul  mo- 
tus  significalio  inest.  Vitium  inde  ortum  cst  quod  omissa  lineola 
qua  syllaba  re  notatur  gendo  scriptum  erat;  id  quod  perverse 
correctum  est. 

Ilann.  9  ,  3  consilium  Hannibalis  refertur  quo  is  pecuniam 
quam  secum  portabat  avaritiae  Gortyniorum  eripucrit.    Ibi  et  in 

codicibus  et  in  editionibus  haec  leguntur:  Amphoras  complures 
complet  plumbo,  summas  operit  auro  et  argento.  Has  praesentibus 
principibus  deponit  in  templo  Dianae  simulans  se  suas  fortunas  illo- 
rum  fidei  credere.  His  in.  errorem  inductis  statuas  aeneas  quas  se- 
cum  portabat  omnes  sua  pecunia  complet  easque  in  propatulo  domi 
abiicit.  At  inepte  commemoratur  omnes  statuas  quas  habuerit 
Hannibalem  pecunia  complesse,  quasi  ille  hoc  egisset  ne  qua 
statua  inanis  relinqueretur.  Apparet  tot  statuas  esse  completas 
quot  pecuniam  quam  Hannibal  secum  portabat  caperent :  utrum 
omnibus  ad  hanc  rem  opus  fuerit  necne  plane  ad  rem  de  qua 
agitur  non  pertinet.  Id  vero  agebatur  ut  pecunia  omnis  conser- 
varetur.  Itaque  Nepos  omni  scripsit ;  unde  repetita  proxima  lit- 
tera  omnis  et  deinceps  omnes  a  librariis  factum  est.  Quid  ab 
auctore  scriptum  esset  perspexit  qui  epitomas  harum  vitarum 
confecit  a  Rothio  ex  codice  Patavino  editas,  qui  p.  491,  21  apud 
Rothium  haec  posuit :  pecuniam  vero  omnem  statuis  aeneis  quas 
secum  habebat  inclusam  secum  ad  Prusiam  detulit. 

Hann.  11,6  recte  Lambino  vitiosa  visa  sunt  haec  verba : 
Postquam  autem  naves  completas  conspexerunt  serpentibus,  nova  re 
perterriti ,  cum  quid  potissimum  vitarent  non  viderent,  puppes 
averterunt  seque  ad  sua  castra  nautica  retulerunt.  Pergamenos 
enim  qui  cumBithyniis  proeliarentur  proras  ad  hostes  conversas, 
puppes  aversas  habuisse  apparet.  Non  poterant  igitur  avertere 
quod  aversum  erat.  His  contradici  non  posse  putes ;  et  tamen 
Lambinus  nemini  praeterBuchnerumpersuasit.  Plerique  codicum 
scripturam  satis  defensam  iudicant  a  Gronovio  observatt.  iv.  26 
p.  827  ed.  Lips. ,  qui  puppes  avertere  idem  esse  contendit  atque 
TTQVfipav  xqov£(j{>cu.  Id  quod  fieri  nullo  modo  potest.  Notum  est 
enim  hoc  Graecos  illis  verbis  significare :  navem  ita  remis  pro- 
moveri  ut  puppis  antecedat.  Qua  ratione  cum  quis  ab  hoste  re- 
cedere  vult ,  ei ,  si  puppem  ad  hostem  conversam  habet ,  sane 
est  avertenda;  si  aversam ,  qui  fiet  ut  avertat?  Non  magis  verba 
puppes  averterunt  defensa  sunt  a  Bremio  et  Daehnio,  quorum  ille 
nihil  his  verbis  indicari  putavit  nisi  Pergamenos  navibus  abisse, 
Daehnius  puppibus  naves  significari  existimavit.  Harum  explica- 
tionum  prior  adeo  est  nugatoria  ut  refutari  non  debeat ;  pro  navi 
autem  puppis  a  nullo  scriptore  pedestris  orationis  paulo  anti- 
quiore  posita  est  (de  qua  re  dixit  Quintil.  viu.  6,  20).  ne  a  poeta 
quidem  ita  ,  puto  ,  ut  sententia  periclitaretur.  Assentiendum  est 
igitur  Lambino  hactenus  quod  codicum  scripturam  vitiosam  esse 
dixit ;  sed  quae  ei  substituenda  esse  coniecit ,  proras  averterunt 

aut  puppes  adverterunt,  eorum  prius  omni  probabilitate  destitui- 
tur,  alterum  non  ita  esset  a  Nepote  scriptum,  sed  puppes  ad  ho- 
stes  verterunt.  Melius  Buchnerus  puppes  converterunt  scribendum 
suspicatus  est.  Mihi  tamen  omnium  maxime  probabile  visum  est 
puppes  verterunX  a  Nepote  scriplum  idque  ut  insolentius  a  librariis 
mutatum  esse.     Puppes  eadem  ratione  qua  terga  verti  dicuntur- 

Cat.  2,  2  ne  quis  miretur  me  corruptam  codicum  scripturain 
Qua  ex  re  iratus  senatu  peracto  privatus  in  urbe  mansit  ita  cor- 
rexisse  ut  Bosium  secutus  post  senatu  adiicerem  consultatu,  cum 
idem  demonstraverim  Nepotem ,  si  ita  scripsisset ,  non  recte  de 
hac  re  tradidisse,  exponendum  est  qua  ratione  adductus  tamen  id 
faciendum  putarim.  Nam  quae  ab  aliis  proposita  sunt,  ut  aut  pro 
senatu  poneretur  consulatu ,  quae  Pighii  coniectura  fuit ,  aut  pro 
peracto  substitueretur  post  consulatum ,  ea  neque  ullam  probabi- 
litatem  habent  neque  id  quod  reprehendi  removent.  Neque  om- 
nino  quicquam  mutatis  iis  verbis  quae  in  codicibus  leguntur  vi- 
detur  effici  posse.  Quod  si  haec  quidem  ipsa  sana  esse,  sed  exci- 
disse  aliquid  statuimus ,  lenissima  est  Bosiana  ratio;  quaecum- 
que  autem  excidisse  statuimus ,  quo  peracto  Scipio  privatus  in 
urbe  mansisse  dici  potuerit  nihil  praeter  consulatum  reperio. 
Eandem  rationem  secutus  sum  Thras.  4,  4.  Quo  loco  cum  in  co- 
dicibus  haec  legerentur :  Hic  sequenti  tempore,  cum  praetor  clas- 
sem  ad  Siciliam  appulisset  neque  satis  diligenter  m  castris  eius 
agerentur  viyiliae ,  a  barbaris  ex  oppido  noctu  eruptione  facta  in 
tabernaculo  interfectus  est,  incredibile  autem  esset  ita  errasse  Ne- 
potem  qui  a  nullo  auctore  relatum  invenire  potuisset  in  Sicilia 
perisse  Thrasybulum ,  quem  omnes  ad  Aspendum  interfectum 
esse  tradunt,  item  ut  superiores  Longolii  correctionem  adCiliciam 
probavi;  qua  errori  substituitur  error  ille  quidem ,  sed  talis  in 
quem  incidisse  Nepotem  verisimile  sit. 

Att.  2,  i  cum  haec  in  codicibus  scripta  essent  deAttici  erga 
Athenienses  officiis  :  Xam  praeter  gratiam,  quae  iam  in  adolescen- 
tulo  magna  erat,  saepe  suis  opibus  inopiam  eorum  publicam  levavit. 
Cum  enim  versuram  facere  publice  necesse  esset  neque  eius  condi- 
cionem  aequam  haberent ,  semper  se  interposuit  atque  ita  ut  neque 
usuram  umquam  ab  his  acceperit  neque  longius  quam  dictum  esset 
debere  passus  sit,  sequentia  autem  verba  :  Quod  utrumque  erat  his 
salutare.  Xam  neque  indulgendo  inveterascere  eorum  aes  alienum 
patiebatur  neque  multiplicandis  usuris  crescere ,  haec  igitur  cum 
Atticum  accepisse  usuras  ab  Atheniensibus  demonstrarent,  Gott- 
schalchius  in  superioribus  Nepotem  non  neque  usuram  umquam, 

sed  neque  usuram  iniquam  scripsisse  iudicavit.  Gui  cum  alii  as- 
sensi  essent  alii  effugia  temptassent ,  Holtzmannus  in  Zimmer- 
manni  diurnis  antiquariis  anni  1836  p.  867  haec  quidem  abii- 
cienda  esse  demonstravit ,  ipse  autem  rectam  rationem  invenisse 
sibi  visus  est  qua  codicum  scriptura  defenderetur.  Putavit  enim 
Atticum  ita  se  interposuisse  ut  ab  iis  hominibus  a  quibus  Athe- 
nienses  pecuniam  aequa  condicione  mutuam  sumere  nonpotuis- 
sent  ipse  sumeret,  et  cum  ei  aequa  condicione  sumere  liceret, 
eadem  daret  Atheniensibus ;  verbis  autem  neque  usuram  umquam 
ab  his  acceperit  Atticum  pro  opera  sua  quam  in  comparanda  pe- 
cunia  collocasset  mercedem  non  accepisse  significari  statuit.  Iam 
quod  Holtzmannus  alia  ratione  nisi  ea  quam  ipse  demonstravit 
Atticum  se  interposuisse  negavit ,  quia  ita  tantum  verbum  illud 
quod  est  interponere  proprio  significatu  poneretur,  verum  non 
est.  Nam  qui  alterum  difficultate  liberat  is  quocumque  modo  id 
facit  interponere  se  recte  dicitur ,  nimirum  inter  difficultatem  et 
eum  qui  difficultate  premitur.  Non  repugno  tamen  quo  minus 
hoc  modo  quem  Holtzmannus  exposuit  Atticus  se  interposuisse 
videatur,  modo  ne  hoc  uno,  sed  sua  quoque  pecunia  credita,  et 
cum  illo  modo  subveniret,  aliena  tamquam  sua.  Ita  enim  sta- 
tuendum  esse  et  quae  sequuntur  et  superiora  suis  opibus  inopiam 
eorum  publicam  levavit  ostendunt.  Quae  vero  Holtzmannus  ver- 
bis  ut  neque  usuram  umquam  ab  his  acceperit  significari  opinatus 
est  fieri  non  potest  ut  a  Nepote  significata  sint.  Nam  ut  omittam 
tam  tenuem  ac  nullam  potius  laudem  Attici,  quod  is  sordidissimo 
quaestu  abstinuisset ,  non  credibile  videri  a  scriptore  esse  com- 
memoratam ,  neque  usura  ullo  alio  loco  ita  ponitur  ut  merces 
eius  qui  pecuniam  compararit  significetur  neque  hic  eo  signifi- 
catu  positam  esse  sequentia  demonstrant.  Nam  verbis  Quod 
utrumque  nullae  res  indicari  possunt  nisi  quae  proximis  superio- 
ribus  inde  ab  his  ut  neque  usuram  declarata  sunt.  Itaque  cum  ex 
inferioribus  priora  Nam  neque  indulgendo  inveterascere  eorum  aes 
alienum  patiebatur  ad  illa  neque  longius  quam  dictum  esset  debere 
passus  sit  referri  appareat ,  altera  neque  multiplicandis  usuris  cre- 
scere  et  ad  haec  neque  usuram  umquam  ab  his  acceperit  referri  et 
verbis  usuram  umquam  idem  significari  atque  multiplicandis  usu- 
ris  necesse  est.  Quod  cum  servata  codicum  scriptura  fieri  non 
possit,  probanda  est  lenissima  Gottschalchii  correctio  ut  neque 
usuram  iniquam  ab  his  acceperit. 

Att.  3,3,  cum  relatum  esset  Atticum  Athenis  ita  esse  ver- 
satum  ut  summum  Atheniensium  amorem  consequeretur,  haec  in 

codicibus  adiiciuntur :  Igitur  primum  illud  munus  fortunae  quod  in 
ea  potissimum  urbe  natus  est  in  qua  domicilium  orbis  terrarum  esset 
imperii ,  ut  eandem  et  patriam  haberet  et  domum;  hoc  specimen 
prudentiae  quod,  cum  in  eam  se  civitatem  contulisset  quae  antiqui- 
tate  humanitate  doctrinaque  praestaret  omnes ,  unus  ei  fuerit  ca- 
rissimus.  Hic  leve  vitium  extremorum  verborum  recte  ab  Heu- 
singero  sublatum  est,  qui  unus  ei  fuit  carissimus  scribendum  mo- 
nuit.  Gravius  superiora  verba  occupasse  ut  eandem  et patriam 
haberet  et  domum  exposui  in  Philologi  Schneidewiniani  vol.  i  p. 
668.  Negavi  enim  eo  quod  Atticus  Romae  esset  natus  effectum 
esse  ut  is  in  eadem  urbe  domicilium  haberet ,  quod  non  casu 
nascendi,  sed  eligendi  iudicio  constitueretur.  Quo  nomine  repre- 
hensus  sum  a  Fleckeisenio  ,  qui  eiusdem  Philologi  vol.  iv  p.  339 
nota  29  Xepotem  domum  hoc  loco  non  dixisse  ubi  habitaret  Atti- 
cus,  sed  ubi  natus  esset  contendit  idemque  discrimen  significasse 
quod  a  Cicerone  de  legg.  n.  2  ,  5  indicaretur  his  verbis :  ego  om- 
nibus  municipibus  duas  esse  ccnseo  patrias.  unam  naturae,  alteram 
civitatis  et  paulo  post  alteram  loci  patriam  ,  alteram  iuris.  Ego 
vero  vehementer  miror  haec  ipsa  Ciceronis  verba  Fleckeisenium 
non  edocuisse  illa  quae  apud  Xepotem  leguntur  non  ita  ut  voluit 
explicari  posse.  Quid  enim '?  cum  patria  et  loci  ubi  natus  est  ali- 
quis  et  civitatis  significationem  comprehendat ,  recte  aliquis  et 
patriam  habere  urbem  et  in  eadem  natus  esse  dicetur?  Recte 
igitur  eum  loqui  putabit  Fleckeisenius  qui  se  et  corpus  et  caput 
habere  dicat.  Sed  confugiet  fortasse  eo  ut  Romanos  communi 
loquendi  consuetudine  eam  tantum  patriam  dixisse  contendat 
quae  iuris  esset  idque  ipso  illo  Ciceronis  loco  probari  cxistima- 
bit,  quo  cum  Cicero  villam  prope  Arpinum  germanam  suam  et 
fratris  patriam  dixisset,  Atticus  paulo  posKScc/  illud  tamen,\nf\w\% 
quale  est  quod  paulo  ante  d/.risti ,  hunc  locum  germanam  patriam 
esse  vestram?  numquid  duas  habetis  patrias?  an  est  una  illu  pa- 
tria  communis?  nisi  forte  sapienti  illi  Catoni  fuit  patria  non  Roma, 
sed  Tuscutum.  Quod  non  est  ita ,  neque  umquam  adeo  Romani 
apertam  vocabuli  illius  originem  oblivisci  potuerunt  ut  eo 
nascendi  locum  non  significarent.  Scd  Atticus  cum  duas  uni  ho- 
mini  patrias  esse  non  posse  putaret  (quod  re  vera  fieri  non 
potest  cum  accurate  Ioquimur;  potest  patria  inter  duas  urbcs  di- 
visa  esse) ,  sed  cum  ita  statuerct  Atticus  ,  cum  quis  in  alia  urbe 
natus  alius  civis  esset,  quia  iuris  longe  maior  in  vita  hominum 
vis  ernt  quam  naturae  eam  tantum  cuius  civis  esset  patriam  recte 
dici  existimabat.    Itaque  cum  hac   artiore   significatione  patria 

nulla  re  adiecta  dici  non  possit  nisi  de  certae  condicionis  homi- 
nibus  et  ne  de  his  quidem  nisi  minus  accurate ,  nequaquam  vero 
neque  de  his  neque  de  aliis  ita  ut  alteri  vocabulo  opponatur  quod 
alteram  patriae  partem  significet,  quia  cum  duo  vocabula  inter  se 
opponuntur  plena  significatione  utrumque  accipiendum  est,  ne- 
que  illa  ut  eandem  et  patriam  haberet  et  domum  aliter  intellegi 
posse  atque  a  me  factum  est  et  recte  mihi  corrupta  visa  esse  exi- 
stimo.  Neque  coniecturae  me  poenilet  eodem  Philologi  loco  quem 
supra  indicavi  propositae :  ut  eandem  propriam  haberet  domum ; 
quorum  verborum  haec  est  sententia,  Attico,  in  quamcumque  se 
civitatem  commorandi  causa  conferret,  et  ius  fuisse  Romae  habi- 
tandi  et  ut  ibi  habitaret  convenisse.  Particulae  et  quas  delevi  vel 
exitu  superiorum  verborum  male  repetito  nasci  vel  cum  patriam 
scriptum  esset  interpolari  potuerunt;  pfia  autem  ei  cppria,  quo 
modo  patria  et  propria  in  codicibus  scribuntur,  quam  facile  per- 
mutari  potuerint  apparet.  Neque  tamen  ita  certa  esse  puto  quae 
conieci  ut  id  ipsum  quod  Nepos  scripserit  me  restituisse  conten- 
dam,  neque  illa  recepissem  si  editio  mea  doctis  hominibus  pa- 
rata  esset.  Tractavit  haec  eadem  verba  Bergkius  in  Mus.  Rhen. 
vol.  vn  p.  159.  Qui  quae  disputavit  me  non  satis  intellexisse 
fateor ;  quod  autem  verba  ut  eandem  et  patriam  haberet  et  do- 
mum  post  fuit  carissimus  collocanda  censet,  id  fieri  non  posse  vi- 
deo.  Nam  domus  Attico  Athenae  per  tempus  aliquod  fuerunt, 
patria  numquam ,  quippe  qui  neque  natus  esset  Athenis  neque 
civis  factus. 

Extrema  verba  eius  loci  de  quo  modo  disputavimus,  unus  ei 
fuerit  carissimus ,  et  vitiosa  dixi  et  recte  ita  a  Heusingero  cor- 
recta  ut  fuit  ponendum  moneret.  Neque  enim  minus  his  verbis 
quam  superioribus  quod  in  ea  potissimum  urbe  natus  est  ipse 
scriptor  quid  factum  sit ,  non  quid  ab  aliis  aut  traditum  aut  exi- 
stimatum  refert;  qua  una  ratione  coniunctivus  poni  poterat.  Quo 
magis  miror  eundem  Heusingerum  c.  16,  \  non  animadvertisse 
vitiose  haec  in  codicibus  esse  scripta :  Humanitatis  vero  nullum 
afferre  maius  testimonium  possum  quam  quod  adolescens  idem  seni 
Sullae  fuerit  iucundissimus ,  senex  adolescenti  M.  Bruto,  cum  ae- 
qualibus  autem  suis  Q.  Hortensio  et  M.  Cicerone  sic  vixerit  ut  iu- 
dicare  difficile  sit  cui  aetati  fuerit  aptissimus.  Quorum  verborum 
cum  plane  eadem  causa  esset ,  ne  hic  quidem  fuit  iucundissimus 
et  vixit  scribere  dubitavi. 

Att.  8,  \,  ubi  haec  in  codibus  leguntur:  Secutum  est  illud  oc- 
ciso  Caesare,  quo  res  publica  penes  Brutos  videretur  esse  et  Cassium 

ac  tota  civitas  se  ad  eos  convertisse  videretur,  leni  correctione  con- 
tentus  fui  adhibita  iam  in  editione  Veneta  ut  quom  res  publica 
scriberem,  cum  quo  vitiosum  esse  praeteralia  coniunctivi  qui  se- 
quuntur  demonstrarent.  Recte  dicitur  illud  et  nominativo  et  ac- 
cusativo  casu  non  minus  quam  plurali  numero  illa;  qui  numerus 
hic  positus  non  est  quia  non  plures  res  quae  actae  sint,  sed  uni- 
versa  reipublicae  condicio  quae  fuerit  indicatur.  Eandem  editio- 
nis  Venetae  correctionem  permulli  secuti  sunt,  sedpleriqueita  ut 
verba  perverse  distinguerent.  Nam  partim  post  illud  partim  post 
verba  occiso  Caesare  punetopositosequentia  adiunxerunt  inferiori- 
bus  verbis  sicM.  Bruto  ususestutnullo  ille  adolescens  aequali  familia- 
rius  quam  hoc  sene  neque  solum  eumprincipem  consiliihaberet,  sed  etiam 
in  convictu.  Iam  cum  priorem  rationem  sequimur,  eorum  qui 
punctum  post  illud  ponunt,  hoc  vocabulo  significatur  id  quod  se- 
quitur,  hoc  est  quod  Attico  accidit.  Al  cum  Nopos  superiorem 
locum  de  ratione  qua  Atticus  tempore  belli  Caesariani  in  re  pu- 
blica  versatus  esset  et  inferiorem  quomodobelloMutinensi  se  ges- 
sisset  his  verbis  inceperit :  Incidit  Caesarianum  civile  bellum  (c.  7) 
et  Secutum  est  bellum  gestum  apud  Mutinam  (c.  9),  huius  quoque 
loci  initio  qui  inter  illos  interiectus  est  simili  modo  de  rei  publicae 
tempore  dixerit  necesse  est.  Quo  eodem  argumento,  uthocinter- 
ponam,  Nepotem  non  ea  scripsisse  demonstratur  quaeRothio  po- 
nenda  visa  sunt:  Secutus  est  illud  (institutum  ex  superioribusin- 
tellegi  voluit)  occiso  Caesare  quoque,  cwn  respuhlica  cett.  Hoc  vi- 
tium  evitant  ii  qui  punctum  post  verba  occiso  Caesare  ponunt,  sed 
in  aliud  incidunt.  Nam  particula  cum,  quaeadiunctisverbisocc/so 
Caesare  ad  haec  referri  potest,  his  a  sequentibus  separatisnescio 
quam  rationem  inter  Rrutorum  et  Cassii  potentiam  et  Attici  cum 
M.  Rruto  familiaritatem  intercessise  significatur,  qualisneque  in- 
tercessit  ulla  neque  ut  intercessisse  existimaretur  scriptoris  con- 
silio  accommodatum  erat. 

Eiusdem  c.  §  5  frustra  defenduntur  haecverba  :  Nequemulto 
post  superior  esse  coepit  Antonius,  ita  ut  Brutm  et  Cassius  provin- 
ciarum  quae  his  necis  causa  datae  erant  a  consule  desperatis  rebus 
in  exilium  proficiscerentur.  Hic  verbis  necis  causa  significari  in- 
terpretantur  ob  necem  ab  iis  Caesari  illatam,  provincias  autem  eas 
dici  quae  Rruto  et  Cassio  Macedonia  et  Syria  ad  Antonium  et 
Dolabellnm  translatis  essent  datae;  quarum  provinciarum  eam 
quae  Rruto  decreta  est  Cretam  fuisse  ex  Cic.  Phil.  n.  38,  97  con- 
stat,  de  Cassii  provincia  nihil  Cicero  refert,  reliqui  dissentiunt: 
Appianus  (m.  8.  12.  16.  36.  iv.  57)  Cyrenas,   Plutarchus  (Rrut. 

19)  Africarn,  Cassius  Dio  (xlvii.  21)  Bithyniam  nominat.  Atque 
horum  Plutarchum  quidem  errare  certum  est,  cum  Cicero  Phil. 
iii.  10,  26  Africam  in  annum  43  C.  Calvisio  decretam  esse  refe- 
rat;  Cassium  Dionem  eo  argumento  quo  Drumannus  usus  est 
hist.  Rom.  i  p.  4  40,  quod  in  Bithyniam  Tillius  Cimber  profectus 
esset,  erroris  convincere  non  possumus  :  nam  Tillius  Cimber  hanc 
provinciam  anno  44  obtinuit,  Cassio  autem  etBrutoqui  hoc  anno 
praetores  essent  in  sequentem  annum  provinciae  decernebantur : 
sed  videtur  tamen  maiore  fide  dignus  Appianus,  qui  omnium  ac- 
curatissime  has  res  persecutus  est  et  cuius  narrationem  Plutarchi 
error  videtur  confirmare.  Sed  ut  ad  Nepotis  locum  revertamur, 
reliquis  uti  diximus  explicatis  ii  qui  codicum  scripluram  defen- 
dunt  genitivum  provinciarum  aptum  esse  narrant  ab  inferioribus 
desperatis  rebus  et  his  significari  putant  Brutum  et  Cassium  de- 
sperasse  fore  ut  provincias  decretas  a  senatu  obtinere  sibi  liceret. 
Ex  his  omnibus  plane  nihil  probari  potest.  Nam  primum  in  vo- 
cabulo  quod  est  nex  nulla  inest  eius  qui  necem  infert  significatio 
sed  eius  tantum  qui  patitur.  Deinde  nullae  omnino  provinciae 
Cassio  et  Bruto  ea  de  causa  decretae  sunt  quia  Caesarem  interfe- 
cerant.  Syriam  enim  et  Macedoniam  Caesar  dederat ;  quas  post 
mortemCaesarisretinuerunt  non  quod  euminterfecerant,  sedquia 
acta  Caesaris  confirmata  sunt;  Creta  et  Cyrenae  datae  sunt  ut 
iniuria  quam  ademptis  prioribus  provinciis  passi  erant  aliqua  ex 
parte  leniretur  ;  eae  vero  provinciae  quas  hic  a  Nepote  significa- 
tas  esse  docebimus  decretae  sunt  ut  honesta  specie  Roma  abes- 
sent ,  ubi  se  tuto  versari  non  putabant.  Denique  cur  Brutus  et 
Cassius  Cretam  et  Cyrenas  se  obtinere  posse  desperarent  nulla 
causa  erat,  neque  res  provinciarum  desperare  eos  dici  posse  qui 
se  provincias  obtinere  posse  desperent  apertum  est.  Itaque  cum 
duplex  mendum  haec  verba  occupasse  appareat,  alterum  a  Cuia- 
cio  correctum  existimaviqui dicis  causa scribendum  coniecit ;  quod 
lenissima  mutatione  efficitur,  si,  ut  fit  in  antiquis  codicibus,  nicis 
scriptum  fuisse  statuimus ;  alterum  ita  removi  ut  ante  verba  de- 
Speratis  rebus  excidissenonnullaiudicarem,  eamquelacunam  ver- 
bis  destituta  administratione  explendam  videri  dixi  ut  et  senten- 
tia  et  origo  mendi  appareret.  Provincias  autem  eas  significari 
monui  quas  Cicero  iis  locis  quos  ascripsi  a  senatu  decretas  esse 
refert,  Bruto  ut  ex  Asia,  Cassio  ut  ex  Sicilia  frumentum  Romam 
deportandum  curarent;  nequeDrumannum  secutus  sum  quihist. 
Rom.  i  p.  4  40  et  4  64  Bruto  ex  Creta,  Cassio  Cyrenis  frumenti 
deportandi  curam  mandatam  esse  contendit,   Ciceroni  autem  ea 

quae  ad  Att.  xv.  9  et  1  1  scriberet  falso  relata  esse  et  de  Bruto  ab 
ipso  Cicerone  Phil.  n.  38,  97  veriora  tradita  iudicavit.  Neque 
enim  recte  iudicasse  Drumanuum  ostendit  quod  Cicero  in  eadem 
epistola  1  I  libri  xv  ad  Atticum  in  qua  Asiam  et  Siciliam  nominat 
§  2  Serviliam  pollicitam  esse  scribit  se  euraturam  ut  illafrumenti 
curatio  de  senatus  consulto  tolleretur  (intellegimus  autem  eam 
aliam  curationem  substitui  voluisse),  quae  repetit  ep.  12,  1.  At 
tolli  de  senatus  consulto  nihil  poterat  nisi  fncto  senatus  consulto; 
facto  autem  senatus  consulto  quid  contineretur  Ciceronem,  Bru- 
tum,  Cassium,  Serviliam  ignorasse  incredibile  est.  Namidomitto 
omnia  quae  ep.  11  narrantur  et  quod  Cicero  ep.  12,  2  scribit, 
Brutum  sibi  dixisse  se  statim  in  Asiam  iturum  eumque  navigia 
collegisse,  non  videri  fieri  potuisse  nisi  quid  decresset  senatus 
compertum  fuisset.  Sed  in  hunc  errorem  Drumannus  alio  errore 
inductus  est .  quod  has  provincias  frumenti  Romam  deportandi 
confudit  cum  illis  de  quibus  supra  dixi,  quae  Bruto  et  Cassio 
adempta  Syria  et  Macedonia  in  annum  43  decretae  erant.  Ita 
faclum  est  ut  Ciceronem  Phil.  n.  38,  97  alia  de  Bruti  provincia 
tradereputaret  atquein  epistolisadAtticum,  cumilloJocoprovincia 
in  annum  43  decreta  significetur.  in  his  curatio  frumenti  in  an- 
num  44  mandata. 

Att.  11,2  praemissis  his :  Quibus  ex  ?nalis  ut  se  emersit,  ni- 
hil  aliud  egit  quam  ut  plurimis  quibus  rebus  posset  esset  uuxilio. 
Cum  proscriptos  praemiis  imperatorum  rulgus  conquireret.  nemo  in 
Epirum  venit  cui  res  ulla  defuerit.  nemini  non  ibiperpetuomanendi 
potestas  facta  est.  haec  in  codicibus  subiiciuntur :  quin  etiam  post 
proelium  Philippense  interitumque ]C.  Cassii  et  M.  Bruti  L.  Iulium 
Mocillam  praetorium  et  filium  eius  Aulumque  Torquatum  ceterosque 
pari  fortuna  perculsos  instituerit  tucri  utque  e.r  Epiro  his  omnia 
Samothraciam  supportari  iusserit.  Quae  cum  corrupta  csseappa- 
reret,  duabus  propositis  emendandi  rationibus  Simeonis  Bosii  et 
Lambini,  quorum  ille  qui  etiam  liic  instituit  et  iussit  scribendum 
putavit.  plorique  priorem  secuti  sunt :  quod  non  videntur  facluri 
fuisse  nisi  falso  qui  in  codicibus  legi  existimassent  aut  si,  ad 
quam  rem  nemo  praeterPauhmiM;inutium  ctTzschuckium  atten- 
dit,  quam  dure  pronomen  relalivumponcrcturintellexissent.  Ta- 
men  ego  quoque  Bosianam  rationem  praetuli.  Nam  duram  illam 
orationis  conformationem  quam  in  editionc  reprehendi  idem  a 
Nepote  non  alienam  esse  demonstravi.  Quin  etiam  autem  maiorem 
vim  habet  quam  quae  ei  rei  de  qua  refertur  accommodata  sit. 
Neque  enim  hoc  ab  Attico  factum  esse  nescio  quam  admirabile 

videri  poterat,  sed  cum  maius  esset  quamreliqua,  illis  generatim 
significatis  praeterea  hoc  factum  esse  separatim  commemorandum 
videbatur.  Pro  Mocilla  autem  non  posui  Motacillam ,  quod  Glan- 
dorpius  faciendum  existimabat,  quia  illud  nomen  a  movendo  non 
minus  recte  quam  momentum  declinatum  esse  videbatur.  Sed  in 
iis  quae  verba  de  quibus  diximus  excipiunt  miror  a  permultis  re- 
tineri  quod  in  codicibus  scriptum  est :  Difficile  est  omnia  persequi 
et  non  necessaria,  cum  iam  Longolius  necessarium  scribendum  esse 
dixisset.  Quid  enim?  hoc  difficile  est  non  necessaria  persequi? 
an  haec  sibi  quisquam  qui  quidem  satis  sanus  sit  persequenda  putat ? 

Aegre  fero  me  nihil  in  editione  annotasse  de  compositione 
verborum  veteris  poetae  quae  Nepos  Att.  11,6  posuit : 
Sui  cuique  mores  fingunt  fortunam  hominibus. 
Significavit  enim  mihi  vir  primarius  ,  Carolus  Lachmannus  ,  non 
recte  sibi  post  cuique  adiectum  videri  hominibus,  idemque  suiqui- 
que  mores  scribendum  coniecit;  de  qua  compositione  dixit  Mad- 
vigius  ad  Cic.  de  fin.  p.  699.  Eadem  de  his  verbis  disputavit 
Fleckeisenius  Philol.  vol.  iv  p.  340.  Mihi  tamen  cuique  recte  de- 
fensum  videtur  a  Klotzio.  Persaepe  enim  fit  ut  praemisso  voca- 
bulo  quo  multitudo  aliqua  significatur  deinde  per  appositionem 
subiiciatur  quisque.  Nihil  igitur  impedit  quo  minus  inversa  ra- 
tione  singulis  significatis  deinde  quo  ex  genere  illi  sint  adiiciatur. 
Itaque  in  ipsa  compositione  non  est  quod  vituperes ;  id  reprehendi 
potest ,  cum  pronomine  cuique  posito  nemini  dubium  esse  possit 
quin  homines  significentur ,  tamen  id  deinceps  declarari.  Verum 
hanc  abundantiam  equidem  ferendam  puto ,  cum  veteres  poetas 
Latinos  paulo  pinguiore  orationis  genere  usos  esse  constet.  Itaque 
apud  Nonium  quoque  p.  526  Merc. ,  quem  locum  commemoravit 
Fleckeisenius,  ubi  mutilatis  verbis  haec  leguntur:  sui  cuique  mo- 
res  fingunt ,  recte  Rothium  adiecisse  arbitror  fortunam  hominibus, 
neque  Fleckeisenio  assentior  qui  aut  nihil  nisi  fortunam  supplen- 
dum  aut  hoc  quoque  loco  quique  scribendum  iudicavit. 

Att.  14,3,  ubi  haec  in  codicibus  leguntur:  Nullos  habuit 
hortos ,  nullam  suburbanam  aut  maritimum  sumptuosam  villam  ne- 
que  in  ltalia  praeter  Arretinum  et  Nomentanum  rusticum  praedium, 
Rothius  Reatinum  proArretino  ponendum  significavit  idqueKlotzio 
tam  certum  visum  est  ut ,  cum  reliqua  nomina  pleraque  ita  ut  in 
editione  Billerbeckiana  invenerat  scripta  reliquisset,  hoc  tamen 
reciperet.  Itaque  ab  utroque  petendum  videtur  ut  causas  expo- 
nant  quibus  adducti  Attico  non  Arretinum,  sedReatinumpraedium 
fuisse  iudicarint.    Nam  mihi  quamvis  sedulo  anquirenti  ut  inve- 

nirem  quo  hoc  probaretur  non  contigit.  Quod  autem  in  annota- 
tione  ad  hunc  locum  editionis  p.  183  errore  factum  esse  dixi  ut  a 
Cieerone  ad  Att.  vn.  11,1  haec  scripta  existimarentur :  Unam 
mehercule  tecum  apricationem  in  illo  Lucretino  tuo  sole  malim  quam 
omnia  istiusmodi  regna  et  his  significari  putaretur  Attico  praedium 
prope  Lucretilem  montem  fuisse ,  neque  ita  in  optimis  codicibus 
legi,  sed  lucrativo  Mediceus  demonstrat,  neque  aLucretili  adiecti- 
vum  Lucretinus  declinari  potest;  quamobrem  Faernus  Lucretilino 
scribendum  iudicabat.  Ego  vero  lucrativum  solem  probare  non 
dubito.  Nam  etiamsi  Ciceronem  alio  loco  hoc  adiectivum  posuisse 
non  constaret  fquod  mihi  quidem  constat  qui  apud  Quintil.  x.  7, 
27  nihil  aliud  optimos  codices  significare  putem  quam  quod  in 
mediocribus  est  et  editur:  Keque  enim  fere  tam  est  ullus  dies  oc- 
cupatus  ut  nihil  lucrativae,  ut  Cicero  Brutum  facere  tradit ,  operae 
ad  scribendum  aut  legendum  aut  dicendum  rapi  aliquo  momento 
temporis  possit) ,  sed  etiamsi  hoc  uno  Ciceronis  loco  adiectivum 
lucrativus  inventum  esset,tamen  ob  eam  causam  de  codicum  fide 
dubitandum  non  existimarem.  Quem  vero  Cicero  lucrativum  so- 
lem  dixerit  hoc  loco,  id  ignoramus  nos  quidem  .  scilicetut  alia 
multa  in  his  ad  Atticum  epistolis ;  quem  potuerit  dicere  non  dif- 
ficulter  invenitur.  Nam  lucrativus  sol  et  is  dici  potuit  quem  At- 
ticus  negotiis  surripuisset  et  is  quo  ut  frueretur  aliquo  loci  impe- 
dimento  amoto  effecisset. 

Att.  15,1  haec  in  optimis  codicibus  scripta  sunt :  Quidquid 
rogabatur,  religiose  promittebat ,  quod  non  liberalis  sed  levis  arbi- 
trabatur  polliceri  quod  praestare  non  posset.  Idem  in  nitendo  quod 
semel  annuisset  tanta  erat  cura  ut  non  mandatam  scd  suam  rem  vi- 
deretur  agere.  Recte  dicitur  annuere  adiuncto  accusativo  prono- 
minis  neutri  generis ,  ut  Cic.  de  orat.  n.  70 ,  285  dixit  id  quoque 
toto  capite  annuit.  Item  niti  toleraremus  eodem  illius  pronominis 
casu  adiecto,  quamquam  eius  rei  nullum  apud  pedestris  orationis 
scriptorem  exemplum  inveniri  arbitror :  diversa  enim  sunt  quae 
Cicero  scripsit  de  sen.  10,  33:  moderatio  modo  virium  adsit  et 
tantum  quantum  potest  quisque  nitatur ,  ubi  accusativo  modus  ni- 
tendi  significatur.  Verum  id  ferri  non  potest  ut  ablativus  gerun- 
divi  ponatur  intellecto  eo ,  non  magis  quam  niti  aliquis  rem  recte 
dici  potest.  Gerundium  autem  in  tali  oratione  positum,  ut  in  ni- 
tendo  intellecto  accusativo  id  dictum  videri  posset ,  et  a  Nepotis 
et  ab  omnium  bonorum  scriptorum  consuetudine  abhorret.  Non 
magis  fieri  potest  quod  interpretes  plerique  nos  facere  iubent,  ut 
post  verba  in  nitendo  intellegamus  id  perficere  aut  ut  id  perficere- 

tur,  quorum  prius  ne  poni  quidem  recte  poterat  infinitivo  gerun- 
dio  subiecto;  alterum  poni  poterat,  omitti  nullo  modo.  Nam  quae 
comparant  ex  Cic.  Acad.  prior.  24  extr.  nitamur  igitur  nihil  posse 
percipi  ea  eandem  habent  orationis  brevitatem  de  qua  ego  dixi  ad 
Att.  24  ,  5  editionis  p.  4  88  et  Madvigius  ad  Cic.  de  fin.  p.  32, 
quae  non  admittitur  nisi  accusativo  cum  infinitivo  subiecto.  Ita- 
que  quin  verba  in  nitendo  quod  semel  annuisset  corrupta  sint  du- 
bitari  non  potest ;  corrigere  unus  Rutgersius  temptavit ,  cui  in 
tuendo  scribendum  visum  est.  Verum  multo  leniore  mutatione 
efficitur  in  nitendo,  quom  semel  annuisset. 

C.  4  6,  3  Beneckius  servavit  quod  in  optimis  codicibus  scrip- 
tum  est :  quae  qui  legat  non  multum  desiderat  historiam  contextam 
eorum  temporum ,  cum  superiores  recte  desideret  edidissent,  quod 
legitur  in  codice  collegii  Romani.  Inepte  enim  fieri  aliquid  dicitur 
ea  condicione  adiecta  ut  id  fiat  quod  non  fit.  Indicativus  futuri 
recte  poneretur.  Desiderat  librarius  scripsit  soni  similitudine 
verbi  legat  in  errorem  inductus. 

C.  47,  4  haec  in  codice  archetypo  scripta  fuerunt :  De  pie- 
tate  autem  Attici  quid  plura  commemorem?  cum  hoc  ipsum  vere 
gloriantem  audierim  in  funere  matris  suae ,  quam  extulit  annorum 
xc,  cum  vn  et  lx  se  numquam  cum  matre  in  gratiam  redisse,  num- 
quam  cum  sorore  fuisse  in  simultate,  quam  prope  aequalem  habebat. 
Quae  cum  vitio  laborare  perspectum  esset,  in  plerisque  codicibus 
esset  ante  vn  et  lx,  in  Ottoboniano  haberet  post  ea  verba  adiectum 
est ,  in  afiis  aut  cum  aut  et  hoc  et  sequentia  vn  et  lx  deleta  sunt. 
Horum  neque  quicquam  probabiliter  fit,  neque  cum  esset  vn  et  lx, 
quod  editores  receperunt,  sed  cum  ipse  esset  vn  et  lx,  ut  accurate 
oratio  conformaretur,  scribi  debebat;  qua  in  re  etsi  Nepotem  ne- 
glegentius  versatum  esse  constat,  tamen  coniectura  per  se  impro- 
babili  talia  ei  obtrudi  ratio  non  videtur.  Equidem  nihil  hic  ex- 
cidisse  iudico,  sed  cum  particulam  ortam  esse  ex  litteris  ann,  quo 
compendio  annis  significatum  erat. 

C.  48,  4  recentiores  plerique  defendunt  haec  quae  in  codi- 
cibus  leguntur :  Moris  etiam  maiorum  summus  imitator  fuit  anti- 
quitatisque  amator ;  quam  adeo  diligenter  habuit  cognitam  ut  eam 
totam  in  eo  volumine  exposuerit  quo  magistratus  ornavit.  Hic  ver- 
bis  magistratus  ornavit  significari  putant  Atticum  magistratus  re- 
latis  eorum  rebus  gestis  celebrasse.  Sed  primum  ornare ,  quod 
est  instruere,  saepe  significat  speciosum  aliquid  reddere,  celebrare 
non  magis  quam  nostrum  zieren ,  nisi  laudibus  vel  simile  quid 
adiiciatur.    Deinde  quis  tandem  sibi  persuadebit  Atticum  libro  in 

quo  omnem  populi  Romani  antiquitatem  exposuisset  magistratus 
potius  quam  universum  populum  Romanum  sibi  celebrare  visum 
esse;  in  quo  quidem,  cum  omnes  res  illustres  populi  Romani  es- 
sent  notatae,  permulta  relata  fuisse  apparet  quae  nihil  facerent 
ad  laudem  magistratuum.  Relinquitur  ergo  ut  Atticum  hoc  libro 
magistratus  instruxisse  interpretemur  quo  illi  in  re  publica  admi- 
nistranda  adiuvarentur.  At  hoc  quoque  ineptum  est.  Nihil  enim 
praeter  historiam  hoc  libro  comprehensum  erat,  qua  exposita  non 
magistratus  magis  quam  omnes  qui  aut  in  re  publica  versarentur 
aut  antiquitatis  studiosi  essent  adiuvabantur;  nihil  de  iis  rebus 
quae  ad  ipsam  honorum  administrationem  pertinerent.  Huc  ac- 
cedit  ut  eius  rei  commemorationem  desideremus  quam  nisi  per- 
secutus  esset  Atticus  non  poterat  hic  liber  annalis  appellari :  nam 
non  ea  solum  quae  deinceps  enumeratNepos,  sed  ante  omnia  ma- 
gistratus  suo  quosque  tempore  notatos  fuisse  certum  est.  Itaque 
recte  Ioannes  Gerardus  Yossius  quo  magistratus  ordinav it  scriben- 
dum  dixit.  Quod  Heusingerum  minus  recte  hoc  loco  poni  iudi- 
casse  miror.  Scripsit  enim  eodem  modo  Livius  n.  21  ,  4:  tanti 
errores  implicant  temporum  aliter  apud  alios  ordinatis  magistrati- 
bus.  Iis  quae  ad  §  2  huius  capitis  editionis  p.  184  de  propagini- 
bus  annotavi  addi  potest  Varronem  quoque  de  ling.  Lat.  vin.  24 
p.  109  Bip.  translate  hoc  vocabulo  usum  esse  :  De  quibus  utrius- 
que  generis  declinationibus  libros  faciam  bis  ternos :  priores  tres  de 
earum  declinationum  disciplina,  posteriores  ex  eius  disciplinae  pro- 
puyinibus. 

Att.  18,3  optimos  codices  secutus  haec  restitui  :  Fecit  hoc 
idem  separatim  in  aliis  libris ,  ut  M.  Bruti  rogatu  Iuniam  familiam 
a  stirpe  ad  hanc  aetatem  ordine  enumeraverit  notans  qui  a  quoque 
ortus  quos  honores  quibusque  temporibus  cepisset,  pari  modo  Mar- 
celli  Claudii  de  Marcellorum ,  Scipionis  Cornelii  et  Fabii  Ma.rimi 
Fabiorum  et  Aemiliorum.  Ac  de  extremis  quidem  verbis  dictum 
est  in  editione ;  in  superioribus  Boeclerus  et  recentiores  plerique 
eniimeravit  scripserunt.  Quod  scire  velim  quibus  argumentis  de- 
monstrari  possit  Nepoti  declarare  non  licuisse  quid  inde  quod  At- 
ticus  aliis  libris  separatim  de  familiarum  origine  exposuisset  ef- 
fectum  esset.  Equidem  facile  evincam  hoc  longe  aptius  ab  eo 
factum  esse  quam  si  eos  Attici  libros  quos  deinceps  enumerat  ila 
commemorasset  ut  se  exempli  causa  commemorare  significaret. 
Nam  qui  nonnulla  exempli  causa  commemorat,  eum  nequaquam 
certum  est  omnia  commemorare  quibus  pro  exemplo  uti  possit. 
At  qui  Attici  vitam  in  libro  de  historicis  Latinis  enarraret ,  eum 

efficere  oportebat  ut  qui  hanc  vitam  legerent  de  omnibus  Attici 
libris  ad  historiam  pertinentibus  sibi  referri  scirent. 

Non  facile  quod  quidem  plane  certum  sit  constituitur  de  iis 
quae  Att.  4  9,3  leguntur.    Ibi  haec  in  codice  archetypo  scripta 
fuerunt:  Namque  hic  (Atticum  dicitNepos)  contentus  ordine  equestri 
quo  erat  ortus  in  affinitatem  pervenit  imperatoris  divi  filii,  cum  iam 
ante  familiaritatem  eius  esset  consecutus  nulla  alia  re  quam  elegan- 
tia  vitae  qua  ceteros  ceperat  principes  civitatis  dignitate  pari,  for- 
tuna  humiliores.    Tanta  enim  prosperitas  Caesarum  eum  est  conse- 
cuta  ut  nihil  ei  non  tribuerit  fortuna  quod  cuiquam  ante  detulerit  et 
conciliarit  quod  nemo  adhuc  civis  Romanus  quivit  consequi.    Nihil 
hic  impedimur  mirificis  Heusingeri  erroribus ;  qui  primum  humi- 
liore  scripsit ,  quod  in  nullo  codice  legitur ,  et  Atticum  dignitate 
pari ,  fortuna  humiliore  dici  interpretatus  est  quam  ceteros  prin- 
cipes  quos  elegantia  vitae  cepisset.    Itane  vero?   Pari  dignitate 
fuit  Atticus  atque  Sulla,  Pompeius,  divus  Iulius?  Deinde  non  sa- 
tis  apparere  ait  qui  factum  sit  ut  scriptor  hic  Octaviani  prosperi- 
tatem  celebrandam  putaret.    Nimirum  ne  appareret  ipse  effecerat 
ineptissime   superioribus   verbis  immutatis.    Denique  postremis 
verbis   improbitatem   impietatemque  Augusto  exprobrari  narrat 
qui  patriam  per  vim  oppressisset ,  neque  ei  fortunam  tribuisse 
quae  aliis  ante  detulisset,  sed  his  longe  maiora  ,  honores  regales 
ac  prope  divinos.    Itaque  haec  omnia  ad  Atticum  referenda  pu- 
tavit  ita  mutata  codicum  scriptura  ut  Caesarum  vel  et  hoc  et  eum 
et  infra  nemo  adhuc  delerentur.  Scilicet  haec  recte  praedicarentur 
de  homine  equestrem  dignitatem  non  egresso !  At  verbis  et  con- 
ciliarit  quod  nemo  adhuc  civis  Romanus  quivit  consequi  nullum  cri- 
men  in  Augustum  coniicitur ,   cum  nulla  re  signifieetur  eum  haec 
improbe  esse  consecutum ;  eadem  autem  quae  Augusto   quidni 
antea  tribuisse  dicatur  fortuna,    cum  multi  ante  eum  et  reges 
fuerint  et  pro  diis  culti  sint ,  ita  ut  Nepos  auxisse  potius  quam 
minuisse  videatur  Augusti  felicitatem,  qui  quidem  cuiquamplura 
detulisse  fortunara  negarit.    Et  tamen  Beneckius  de  illis  quidem 
dignitate  pari,fortuna  humiliores  errasse  Heusingerum,  rectissime 
vero  eundem  iudicasse  de   sequentibus   affirmat.    Verum    baec 
omittamus;  id  quaeramus  quid  faciendum  sit  verbis  quae  cor- 
Tupta  esse  apparet  Tanta  enim  prosperitas  Caesarum  eum  est  con- 
secuta*    Duas  rationes  esse  video  quae  quidem  probabiles  sint 
quibus  haec  corrigi  possint ,  ut  aut  Caesarum  deleatur  aut  deleto 
eum  scribatur  Caesarem.    Priorem  si  sequimur,  explicandi  causa 
ascriptum  esse  Caesarem  et  cum  id  in  ipsa  scriptoris  verba  ir- 

repsisset,  ut  species  aliqua  sententiae  nasceretur,  Caesarum  cor- 
rectum  esse  statuendum  est.  Sed  ita  eum  neglegenter  ponitur, 
cum  proxima  superiora  non  de  Caesare  sed  de  Attico  dicantur. 
Quam  neglegentiam  etsi  a  Nepote  non  alienam  esse  confitendum 
est,  de  quae  re  dixi  ad  Paus.  3,  5  editionis  p.  38,  tamen ,  cum 
inter  duas  scripturas  pari  auctoritate  commendatas  optio  datur, 
ratio  postulat  ut  eam  eligamus  qua  recepta  rectius  auctorem 
scripsisse  iudicandum  est.  Quod  si  Nepotem  Tanta  enim  prospe- 
ritas  Caesarem  est  consecuta  scripsisse  putamus ,  neque  ulla  ex 
parte  haec  reprehendi  possunt  neque  quomodo  a  librariis  Caesa- 
rum  eum  poni  potuerit  difficilius  explicatur.  Aut  enim,  cum  er- 
rore  scriptum  esset  Caesarum ,  ab  aliquo  qui  accusativum  desi- 
derabat  eum  interpolatum  est,  aut  cum  aliquis  prosperitati 
genitivum  adiungendum  putasset  et  ut  Caesarum  scribendum  esse 
significaret  litteram  u  supra  extremam  syllabam  posuisset,  pri- 
mum  Caesar  eum,  deinde ,  ut  aliqua  esset  orationis  forma ,  Cae- 
sarum  eum  positum  est.  Itaque  ut  alii  complures  item  ego  hanc 
rationem  praetuli,  qua  iam  is  usus  est  qui  codicem  z/  aut  scripsit 
aut  emendavit. 

Att.  20  ,  \  nonnulli  haec  probarunt  quae  scripta  fuerunt  in 
codice  archetypo :  Quamvis  ante  haec  sponsalia  non  solum  cum  ab 
urbe  abesset,  numquam  ad  suorum  quemquam  litteras  misit  quin 
Attico  mitteret  quid  ageret,  in  primis  quid  legeret  quibusque  in  lo- 
cis  et  quamdiu  esset  moraturus,  sed  etiam  cum  esset  in  urbe  et 
propter  infinitas  suas  occupationes  minus  saepe  quam  vellet  Attico 
frueretur,  nullus  dies  temere  intercesserit  quo  non  ad  eum  scriberet 
cett.  Hic  Heusingerus  intercesserit  probabat,  quia  particulae 
quamvis  rectius  coniunctivus  adiungeretur ;  quo  fiebat  ut  hoc  re- 
cepto  ne  supra  quidem  misit  sed  miserit  scribendum  existimaret. 
Verum  cum  quamvis  pro  quamquam  positum  sit,  coniunctivus  ei 
particulae  adiungi  nequit.  Aliam  raticnem  inierunt  Tzschuckius 
et  Beneckius,  qui  coniunctivo  intercesserit  modeste  affirmari  in- 
terpretati  sunt;  et  poterat  hac  ratione  et  hic  coniunctivus  recte  a 
scriptore  poni  et  supra  indicativus,  siquidem  superiora  non  mo- 
deste  affirmanda,  sed  pro  certis  narranda  putaret.  Sed  si  Nepos 
scripsisset  nullus  dies  temere  intercesserit .  non  potcrat  subiicere 
(jiio  non  ad  eum  scriberet,  debebat  quo  non  ad  eum  scripserit.  Ita- 
que  recte  Larnbinus  correxit  intercessit,  quod  in  Schotti  codice 
scriptum  fuit. 


cS4 


H. 

Ex  eodem  codice  unde  omnes  libri  originem  ducunt  in  qui- 
bus  GorneliiNepotis  liber  de  excellentibus  ducibus  exterarum  gen- 
tium  et  ex  libro  de  historicis  Latinis  vitae  Attici  et  Catonis  le- 
guntur  duo  fragmenta  ad  nos  propagata  sunt  quae  et  verba  esse 
ex  epistola  Corneliae  Gracchorum  matris  et  ex  Cornelio  Nepote 
excerpta  in  eo  codice  traditum  fuit.  Haec  fragmenta  quingenuina 
essent  cum  antiquiorum  nemo  praeter  Schottum  dubitasset,  pri- 
mus  Heerenius  opusc.  hist.  p.91,  deinde  Langius  in  silvulisPor- 
tensibus ,  quae  et  in  actis  seminarii  regii  et  societatis  philologi- 
cae  Lipsiensis  a  Beckio  editis  vol.  i  part.  n  p.  174  sqq.  et  in 
Langii  opusculis  leguntur,  novissime  Mercklinus  in  libro  quem 
de  Corneliae  Gracchorum  matris  vita,  moribus,  epistolis  scripsit, 
edito  Dorpati  anno  mdcccxliv,  argumenta  protulerunt  quibus  illa 
non  a  Cornelia  sed  a  falsario  composita  esse  comprobaretur.  At- 
que  horum  sententiam  recentiorum  alii  secuti  sunt ,  alii  reiece- 
runt ,  alii  utrum  probarent  an  improbarent  dubitarunt ;  qui  ar- 
gumenta  ab  illis  prolata  refelleret  nemo  inventus  est.  Itaque  cum 
de  excellentibus  ducibus  exterarum  gentiura,  Catone,  Attico  frag- 
mentisque  a  Iacobo  Friderico  Heusingero  primum  editis  ita  a 
superioribus  disputatum  sit  ut,  quamquam  non  omnia  argumenta 
probem  quibus  haec  a  Cornelio  Nepote  scripta  esse  defensum 
est,  tamen  quid  de  summa  quaestione  iudicandum  sit  nemo  du- 
bitare  posse  neque ,  si  qui  dubitent,  operae  pretium  facturus  vi- 
deatur  qui  retractata  quaestione  horum  dubitationes  tollere  stu- 
deat,  his  omissis  causae  a  superioribus  desertae  patrocinium 
suscipiendum  visum  est,  ut  duo  illa  epistolarum  fragmenta  et  a 
Cornelia  scripta  et  a  Nepote  relata  existimari  debere  demonstra- 
rem.  Quamquam  unus  ex  adversariis  nostris,  Mercklinus,  neque 
illam  quaestionem  quam  nos  satis  pertractatam  iudicavimus  ab- 
solutam  putavit  et  hanc  de  epistolis  Corneliae  ita  cum  illa  con- 
iunctam  ut  donec  illa  ad  certum  exitum  perducta  esset  de  hac 
iudieium  suspendendum  videretur.  Quod  cum  ita  ille  existima- 
ret,  miramursane  eum  de  epistolis  Corneliae  scribere  sustinuisse, 
priusquam  quid  de  excellentibus  ducibus  exterarum  gentium, 
Catone ,  Attico  iudicandum  esset  teneret.  Nos  vero,  etiamsi  hos 
tres  libros  a  Nepote  non  scriptos  esse  constaret,  nihil  tamen  inde 
effici  putaremus  quominus  epistolarum  fragmenta  et  a  Cornelia 

scripta  et  a.Nepote  relata  viderentur.  Quid  enim?  si  codicum  te- 
stimonium  in  compluribus  rebus  falsum  esse  convincitur,  inde 
tu  efficias  nihil  his  omnino  esse  credendum?  Nova  vero  artis  prae- 
cepta !  At  ea  quae  ratio  comprobat  in  nulla  re  codicum  auctori- 
tati  non  credi  iubent  nisi  in  qua  non  posse  credi  fuerit  evictum. 
Itaque  id  unum  nobis  dispiciendum  est  utrum  ea  quae  codices  a 
Cornelia  scripta  esse  tradunt  ab  ea  potuerint  scribi  an  non  po- 
tuerint.  Si  non  potuisse  ab  illa  scribi  non  fuerit  demonstratum, 
codicum  auctoritati  credendum  est;  si  fuerit  demonstratum,  tum 
ne  id  quidem  codicibus  credemus  apud  Nepotem  haec  fuisse  po- 
sita.  Nam  si  non  essent  a  Cornelia  scripta ,  ut  tamen  possent 
apud  Nepotem  posita  fuisse,  aut  ab  ipso  Nepote  historicorum 
more  composita  aut  fraudulenter  ab  alio  conficta  ab  illo  pro  ge- 
nuinis  relata  videri  deberent.  Prius  verum  non  esse  ipsa  frag- 
menta  evincunt ,  quae  oratione  a  Nepotis  genere  longe  diversa  et 
antiquioris  temporis  propria  scripta  sunt ;  de  altero  quid  statuen- 
dum  sit  apparebit  cum  quae  ab  aliis  scriptoribus  de  Corneliae 
epistolis  tradantur  exposuerimus. 

Nepotis  enim  aetate  genuianas  Corneliae  epistolas  et  super- 
fuisse  et  lectas  esse  Cicero  ostendit,  qui  Brut.  58,  211  haec 
scribit:  Legimus  epistolas  Corneliae  matris  Gracchorum:  apparet 
filios  non  tam  in  gremio  educatos  quam  in  sermone  matris.  Sed  in  - 
feriore  tempore  qui  eas  legerit  de  nullo  sane  certo  testimonio 
relatum  est.  Quintilianus  enim  cum  i.  1,  6  haec  scriberet:  Grac- 
chorum  eloquentiae  multum  contulisse  accepimus  Corneliam  matrem, 
cuius  doctissimus  sermo  in  posteros  quoque  est  epistolis  traditus,  Ci- 
ceronemauctorem  videtursecutus,  nequesi  ipse  epistolas  legisset, 
accepisse  se  diceret  quod  apparere  ex  epistolis  poterat.  Plutar- 
chus  vero  se  his  non  esse  usum  ipse  docet  C.  Gracch.  c.  13  his 
verbis :  ^Evtuv&u  xur  ti)v  iirjTtQu  \tyov(Uv  avTo)  ovaraatadai,  [al- 
(jd-ov(.u'vi]v  anb  rijg  'gtvqg  xgvqja  xal  n^nrovQav  eig  'P(0}-U]v  avdyag 
ojg  di]  &£Qi(rrug.  TavTa  yaQ  tv  xoig  inio~To\loig  amrjg  yviyfitvu  yt- 
y<ju(f,{>u(,  TTQog  tov  vlov.  JEt(qoc  Se  xul  izuvv  Trjg  KofjvqXiug  dva%6- 
Qaivov(jt]g  tuvtu  nQUTTtoxruL  Ityovaiv.  Superest  Charisii  locus  p. 
76  P.,  quo  nunc  quidem  nihil  de  Corneliae  epistolis  traditur,  sed 
traditum  oliin  fuisse  Lindemannus  suspicatus  est.  Is  est  huius- 
modi :  Heres ,  parens ,  homo ,  etsi  in  communi  sexu  intellegantur, 
tamen  masculino  genere  sempcr  dicuntur.  Nemo  enim  aut  secun- 
dam  heredem  dicit  aut  bonam  parentem  aut  malam  hominem  sed 
masculine ,  tametsi  de  femina  sermo  habeatur.  Nam,  Marcus  ait 
Heredes  ipsus  secundus ,   et  Pacuvius  in  Medo ,  cum  ostenderet  a 


86     - 

Medo  matrem  quaeri,  ait  Te  Sol  invoco  ut  mihi  potestatem  duis  in- 

quirendi  mei  parentis.  Sed  Gracchus  Suos  parentes  amat,  cum  di- 

cit  in  significatione  matris ,  et  in  alia  epistola  Tuus  parens  sum  ait, 

cum  de  se  loqueretur.    Et  apud  Vergilium  sic  legimus  Ecqua  tamen 

puero  est  amissae  cura  parentis  ?  Hic  Lindemannus  utrumque  lo- 

eum   qui  Graecho   tribuatur   ex   epistolis  matris  Corneliae  de- 

sumptum  affirmat.  Cuius  rei  neque  in  ipsis  verbis  ulla  significa- 

tio  est,  neque  perspicio  quemadmodum  ita  emendari  possint  ut 

id  quod  Lindemannus  suspicatus  est  significent.    Nam  quin  cor- 

rupta  sint  non  dubito  neque  Mercklino  assentior,   qui  ita  defen- 

dit  ut  priore  loco  Gracchum  matrem  nescio  cuius  significasse,  al- 

tero  se  ipsum  matris  parentem  dixisse  putet;  scite  autem  haec 

exempla  a  Charisio  delecta  existimat  quibus  eundem  hominem  et 

de  mare  et  de  femina  masculino  genere  usum  esse  demonstraret : 

neque  Meyerus  ad  fragm.  orat.  p.  127  ed.  pr.  recte  priorem  lo- 

cum  eodem  modo  atque  Mercklinus  interpretatus  est,  alterum  a 

femina  scriptum  putavit,  quod  fieri  non  potest  nisi  ante  verba 

et  in  alia  epistola  excidisse  nonnulla  statuimus.  Sed  plurali  nu- 

mero  non  potest  una  mater  significari,  et  inepte  exemplis  com- 

probatur  parentem  masculino  genere  poni  cum  de  patre  dicatur, 

de  qua  re  nemo  dubitabat.  Deinde  particula  sed  ita  demum  recte 

poneretur  si  id  exemplum  quod  ex  Graccho  affertur  alius  generis 

esset  atque  superiora ,  hoc  est  si  Gracchus  parentem  de  muliere 

feminino  genere  posuisset,  nequealiter  particula  et  tolerari  potest 

qua  Vergilii  exemplum  adiungitur.   Postremo  ne  illa  quidem  cum 

dicit  in  significatione  matris  recta  sunt :  neque  enim  quid  dixisset 

omitti  poterat.  Verum  quomodo  illa  verba  corrigenda  sint  eo  dif- 

ficilius  definitur  quod  ipse  Charisius  minus  recte  haec  tractasse 

videtur ,  si  quidem ,   cum  supra  parentem  umquam  feminino  ge- 

nere  poni  negasset,  in  fine  eius  rei  exemplum  ex  Vergilio  attulit. 

Sed  testimonia  a  nobis  proposita  quamquam  non  refragan- 

tur  quominus  genuinae  Corneliae  epistolae  mature  intercidisse  et 

cum  intercidissent  suppositiciae  compositae  esse  videantur,  haec 

tamen  post  Nepotis  demum  tempora  fieri  potuisse  evincunt.  Ita- 

que  si  Nepos  verba  de  quibus  agimus  Corneliae  esse  retulit,  quin 

ea  ex  ipsius  Corneliae  epistolis  petita  fuerint  dubitari  non  potest. 

Non  abhorruisse  autem  ab  historicorumRomanorumconsuetudine 

ut  ipsas  aliorum  hominum  epistolas ,  non  a  se  illorum  nomine 

compositas  referrent  demonstrandum  non  existimarem,  nisi  mi- 

nus  recte  a  Mercklino  (p.  30)  de  hac  re   disputatum   viderem. 

Nullum  ille  huius  rei  exemplum  protulit.  Nam  Lentuli  htteras  ad 

Catilinam  a  Sallustio  Cat.  44  non  iisdem  verbis  esse  relatas  qui- 
bus  a  Lentulo  erant  scriptae  Cic.  Cat.  in.  5,  12  demonstrat,  ne- 
que  reliquae  epistolae  a  Mercklino  commemoratae,  C.  Fabricii  et 
Q.  Aemilii  ad  Pyrrhum  ex  Claudio  Quadrigario  apud  Gell.  iii.  8, 
Pompeii  ad  senatum  et  Mithridatis  ad  Arsacen  ex  Sallustii  histo- 
riis ,  quibus  addere  poterat  Catilinae  ad  Q.  Catulum  Cat.  35, 
Scipionis  ad  Micipsam  Iug.  9 ,  Adherbalis  ad  senatum  Iug.  24  ab 
eodem  Sallustio  positas  et  Themistoclis  ad  Artaxerxen,  Pausaniae 
ad  Xerxen  a  Cornelio  Nepote  Them.  9,  2.  Paus.  2,  3  ex  Thucy- 
dide  versas ,  ne  hae  quidem  igitur  quin  ab  historicis  compositae 
sint  dubium  est.  Neque  ego  me  apud  eos  qui  perpetuas  historias 
composuerunt  ullas  litteras  eorum  verbis  a  quibus  scriptae  di- 
cuntur  relatas  legere  memini  (nisi  quod  de  iis  quae  apud  rudem 
scriptorem  b.  Hisp.  19,  4  et  26,  4  inveniuntur  nihil  affirmo) ,  ita 
ut  qui  in  hoc  genere  artem  sequerentur  ab  hac  alienum  existi- 
masse  videantur  ut  huiusmodi  epistolas  interponerent.  At  ex  iis 
qui  vitas  scripserunt  qui  unus  praeter  Nepotem  ex  flore  littera- 
rum  Latinarum  aetatem  tulit,  Suetonius  Tranquillus,  et  ex  alio- 
rum  et  ex  permultisAugustiepistolis  ipsorum  verba  posuit.  Idem 
igitur  Nepotem  sibi  licere  existimasse  non  mirabimur. 

Magis  vero  ad  nostram  quaestionem  pertinet  ut,  si  genuina 
sint  illa  Corneliae  fragmenta ,  quo  loco  a  Nepote  fuerint  posita 
definiatur ,  cum  quae  in  codicibus  de  hac  re  traduntur  probari 
non  possint.  Nam  in  codice  Danielino  fragmentis  illis  hic  index 
praemissus  fuit :  Verba  ex  epistola  Corneliae  Gracchorum  matris 
ex  libro  Cornelii  Nepotis  de  Latinis  historicis  excerpta,  neque  ali- 
ter  interpretari  licet  quae  in  Guelpherbytano  leguntur:  Yerba  ex 
epistola  Corneliae  Gracchorum  matris  ex  eoclem  libro  Cornelii  Ne- 
potis  excerpta,  cum  quae  ante  haec  fragmenta  legitur  vita  Catonis 
ex  libro  de  historicis  Latinis  excerpta  dicatur.  Reliqui  codices 
quorum  aliqua  auctoritas  est ,  Ottobonianus ,  Faesulanus,  Urbi- 
nas,  Savaronis,  collegii  Romani,  etCorneliae  haec  fragmenta  esse 
et  ex  Cornelio  Nepote  excerpta  referunt,  librum  Nepotis  unde 
desumpta  sint  non  significant.  Alque  fuisse  librum  Cornelii  Ne- 
potis  de  Lalinis  historicis,  unum  ex  corpore  de  viris  illuslribus, 
miror  Mercklino  (p.  37)  non  satis  certo  constare  visum  esse, 
quippe  de  quo  non  a  vetere  scriptore  sed  codicum  tantum  aucto- 
ritate  traditum  esset.  Quid  onim  ?  quae  apud  vetcres  scriptores 
Ieguntur  quorum  testimoniuni  desiderat  Mercklinus  qua  tandem 
auctoritate  praeter  perpauca  nisi  codicum  tradita  sunt?  Nos  vero 
non  aeris  aut  Iapidis  auctorilatem  exspcctabimus ,  sed  cum  et  in 

indicibus  Attici  et  Catonis  et  initio  fragmentorum  ab  Iacobo  Fri- 

derico  Heusingero  inventorum  hic  liber  commemoretur  et  Dion. 

3,  2  alter  de  Graecis  historicis  cui  illum  subiectum  fuisse  necesse 

est  et  Gellius  xi.  8  ex  Nepotis  opere  de  viris  illustribus  nonnulla 

referat  quae  alio  loco  nisi  in  alteroutro  volumine  de  historicis  po- 

sita  fuisse  non  verisimile  est,  his  testimoniis  omnem  dubitatio- 

nem  exclusam  esse  iudicabimus.     Sed  recte  Bardilius  vol.  i  p. 

cvi  ed.  Stutg.  negavit  in  libro  de  historicis  Latinis  haec  Gorne- 

Jiae  fragmenta  de  quibus  agimus    a  Nepote  collocari   potuisse. 

Nam  mulieri  Corneliae  nullus  omnino  locus  erat  in  opere  de  vi- 

ris  illustribus.  Itaque  fragmenta  illa  ,  si  a  Nepote  sunt  relata  ,  in 

C.  Gracchi  vita  posita  fuisse  necesse  est,  de  quo  Nepotem  scrip- 

sisse  Plutarchus  Ti.   Gracch.  2!   testatur.    Atque  hunc  quidem 

librum  argumenti  historici,  commentarium  quendum,ut  arbitror, 

de  Tiberio  fratre  et  fortasse  de  se  ipso,  composuisse  recteMerck- 

linus  (p.  37)  Plutarchi  testimonio  demonstrari  monuit ,  qui  Ti. 

Gracch.  c.  8  haec  refert :  cO  d: 'adelq.bg  amov  FaVog  IV  xivi  §i@li(o 

yeyqaqjev  eig  No^avxiav  noQevofievov  dia  rrjg  TvQQtjviag  xbv  Tifie- 

Qt,ov  xal  tt)v  egwfiiav  Trjg  %MQag  OQwvTa  %al   Tovg  yewQyovvrag  rj 

ve\iovTag  olxeTag  enecaaKTOvg  xal  (jayfiaQOvg  TOTe  tiqwtov  eni  vovv 

fialeG&at,  tt\v  fivQicov  xcmiSv  aQ^aoav  avToTg  noXiTeiav.  Et  ad  eundem 

librum  refero  quae  apud  Ciceronem  de  div.  i.  18,  36  leguntur: 

Ti.  Gracchus  —  nonne,  ut  C.  Gracchus,  filius  eius ,  scriptum  reli- 

quit,  duobus  anguibus  domi  comprehensis  haruspices  convocavit? 

qui  cum  respondissent,  si  marem  emisisset,  uxori  brevi  tempore  esse 

moriendum ,  si  feminam,  ipsi,  aequius  censuit  se  maturam  oppetere 

mortem  quam  P.  Africani  filiam  adolescentem :  feminam  emisit; 

ipse  paucis  post  diebus  est  mortuus  et  eiusd.  op.  n.  29 ,  62 :  C. 

Gracchus  ad  M.  Pomponium  scripsit  duobus  anguibus  domi  com- 

prehensis  haruspices  a  patre  convocatos,  postquae  interiectis  non- 

nullis  haec  adduntur :  Nihil  scribit  respondisse  haruspices,  si  neu- 

ter  anguis  emissus  esset,  quid  esset  futurum.  Haec  Meyerus  (fragm. 

orat.  p.  249  ed  alt.)  in  epistolis  C.  Gracchi  posita  fuisse  iudica- 

vit :  epistoJae  autem  Gracchi ,  incertum  utrius ,  nusquam  nisi  illo 

Charisii  loco  commemorantur  quem  supra  gravissimis  dubitatio- 

nibus  obnoxium  esse  vidimus.  At  hanc  rem  Pomponio,  familia- 

rissimo  C.  Gracchi ,  cuius  fugam  tegens  interfectus  est,  tam  diu 

ignotam  fuisse  ut  amico  in  epistola  ad  eum  perscribenda  videre- 

tur  nequaquam  verisimile  est.   Sed  quamquam  Jibrum  argumenti 

historici  a  C.  Graccho  scriptum  esse  constat,  tamen  incredibile 

est  quod  Mercklino  videtur  fieri  potuisse ,  ut  vita  eius  a  Nepote 

in  libro  de  historicis  Latinis  poneretur.  Nemo  enim  umquam 
C.  Gracchum  in  historicorum  numero  posuit,  omnes,  ut  par  erat, 
in  oratorum.  Itaque  ne  de  Nepote  quidem  dubitari  potest  quin 
eius  vitam  in  libro  de  oratoribus  Romanis  retulerit.  Quod  si 
quaerimus  qui  factum  sit  ut  fragmenta  Corneliae  in  codicibus  non 
ex  hoc,  sed  ex  libro  de  historicis  Latinis  excerpta  dicerentur, 
equidem  existimo  antiquitus  ante  illa  aut  unum  aut  plura  ex- 
cerpta  ex  Iibro  de  oratoribus  Romanis  posita  et  fragmentis  Cor- 
neliae  eundem  indicem  praefixum  fuisse  qui  in  Guelpherbytano 
codice  legitur;  qui  index  utrum  in  hoc  codice  ex  archetypo  ser- 
vatus  an  brevitatis  studio  ei  qui  in  Danielino  est  substitutus  sit 
non  definio.  Atque  si  vera  sunt  quae  editionis  meae  p.  xvm  de 
ordine  librorum  de  viris  illustribus  scripsi ,  excerpta  ex  oratori- 
bus  Romanis  olim  ante  excerpta  ex  historicis  Latinis  posita  fue- 
runt ;  et  in  codice  archetypo  ordinem  excerptorum  perturbatum 
fuisse  demonstrat  quod  in  omnibus  fere  codicibus  de  quibus  con- 
stat  Atticus  ante  Catonem  positus  est.  Sed  cum  reliqua  excerpta 
ex  oratoribus  Romanis  perissent,  fragmenta  Corneliae  autem  post 
Catonem  collocata  essent ,  idem  liber  Cornelii  Nepotis  ex  quo 
haec  desumpta  dicebantur  Jiber  de  historicis  Latinis  visus  et  hic 
aut  in  Danielino  aut  in  archetypo  pro  illo  positus  est.  Quod  si  in 
hac  re  codicibus  fides  neganda  est,  propterea  de  reliquis  quae  in 
indice  supra  relato  leguntur  dubitare  non  licere  non  est  quod 
moneam.  Haec  ulrum  vera  sint  necne  ea  docebunt  quae  iam  de 
ipsis  fragmentis  disputabimus.  Quam  disputationem  priusquam 
aggrederemur  ipsa  verba  de  quibus  agitur  subiicere  visum  est. 
Nam  post  indicem  de  quo  diximus  haec  incodicibusscriptasunt : 

Dices  pulchrum  esse  inimicos  ulcisci.  Id  neque  maius  neque 
pulchrius  cuiquam  atque  mihi  esse  videtur ,  sed  si  liceat  re  pu~ 
blica  salva  ea  persequi.  Sed  quatinus  id  fieri  non  potest ,  multo 
tempore  multisque  partibus  inimici  nostri  non  peribunt  atque  uti 
nunc  sunt  erunt  potius  quam  respublica  profligetur  \atque  pereat. 

Eaclem  alio  loco. 

2  Verbis  conceptis   deierare   ausim  praeterquam    qui  Tibe- 

rium  Gracchum  necarunt  neminem  inimicum  tantum  molestiae 
tantumque  laboris  quantum  te  ob  has  res  mihi  tradidisse;  quem 
oporlrbd/  omnium  eorum  quos  antehac  habui  liberos  partiseorum 
tolerare  atque  curare  ut  quam  minimum  sollicitudinis  in  senecta 
haberem  utique  quaecumque  ageres  ea  veJles  maxime  mihi  pla- 
cwe  atque  uti  nefas  haberes  rerum  maiorum  adversum  meam 

sententiam  quicquam  facere,  praesertim  mihi  cui  parva  pars  vi- 

3  tae  superest.  Ne  id  quidem  tam  breve  spatium  potest  opitulari 
quin  et  mihi  adversere  et  rem  publicam  profliges  ?  Denique  quae 
pausa  erit  ?  Ecquando  desinet  familia  nostra  insanire  ?  ecquando 
modus  ei  rei  haberi  poterit  ?  ecquando  desinemus  et  habentes  et 
praebentes  molestiis  insistere?  ecquando  perpudescet  miscenda 

4  atque  perturbanda  re  publica?  Sed  si  omnino  id  fieri  non  potest, 
ubi  ego  mortua  ero  petito  tribunatum ;  per  me  facito  quod  lubebit 
cum  ego  non  sentiam.  Ubi  mortua  ero  parentabis  mihi  etinvoca- 
bis  deum  parentem.  In  eo  tempore  non  pudet  te  eorum  deumpre- 
ces  expetere  quos  vivos  atque  praesentes  relictos  atque  desertos 
habueris.  Ne  ille  sirit  Iuppiter  te  ea  perseverare  nec  tibi  tantam 
dementiam  venire  in  animum!  Etsiperseveras,  vereor  nein  om- 
nem  vitam  tantum  laboris  culpa  tua  recipias  uti  in  nullo  tempore 
tute  tibi  placere  possis. 

In  his  uno  loco  codicis  archetypi  scripturam  mutavimus,  §3, 
ubi  molestiis  insistere  posuimus  ?  cum  in  codicibus  scriptum  esset 
molestiis  desistere.  Hoc  vero  non  desinendum  sed  incipiendum 
Corneliae  videbatur.  Propius  ad  codicum  scripturam  accedit 
Rutgersii  desipere  aut  quod  alicui  in  mentem  venia t  resistere ;  sed 
neutrum  sententiae  accommodatum  esse  apparet.  Insistere  autem 
molestiis  est  molestias  persequi,  non  omittere;  eamque  coniecturam 
ita  tueor  ut  primam  syllabam  verbi  insistere  propter  ultimam  su- 
perioris  vocabuli  excidisse  et  perverse  suppletam  esse  putem. 

Iam  ea  quae  §§1.2.  4  leguntur  demonstrant  haec  aut  scripta 
esse  aut  scripta  fingi  ad  G.  Gracchum  cum  is  primum  tribuna- 
tum  peteret,  id  quod  factum  est  a.  u.  630,  a.  Ch.  124.  Quo  ma- 
gis  miror  Mercklinum  (p.  43)  epistolam  ita  comparatam  dixisse 
ut  ad  alterum  quoque  tribunatum  et  fortasse  meJius  referri  pos- 
set,  neque  tamen  id  fieri  posse ,  cum  Plut.  C.  Gracch.  8  traderet 
alterum  tribunatum  C.  Gracchi  non  petenti  a  populo  delatum 
esse;  qua  ambiguitate  fidem  epistolae  labefactari  neminem  non 
videre.  Quibus  nihil  equidem  perversius  me  legere  memini.  Qui 
enim  Mercklino  ambiguum  videri  potuit  ad  quod  tempus  epistola 
esset  referenda,  cum  quare  ad  alterum  tribunatum  referenda 
videretur  nullam  causam  neque  attulisset  neque  afferre  posset, 
quare  non  posset  referri  ipse  argumentum  poneret?  Quamquam 
mihi  quidem  non  eo  argumento  quod  Mercklinus  attulit  sed  iis 
quae  in  ipsa  epistola  leguntur  eam  ante  primum  C.  Gracchi  tri- 
bunatum  scriptam  esse  comprobatur.  Nam  et  quae  §  1  scripta 
sunt  C.  Gracchum  inimicos  ulcisci  velle,    nondum   ultum   esse 

quemquam  ostendunt,  neque  quae  §  4  leguntur  postprimum  tri- 
bunatum  scribi  potuerunt  nulla  mentione  illata  filium  iam  antea 
fecisse  quod  ne  faciat  tantopere  mater  dissuadet.  Verum  ut  ma- 
xime  ambiguum  esset  quo  tempore  epistola  esset  scripta ,  quam 
inepte  Merklinus  ea  re  fidem  epistolae  labefactari  dixit!  Quot 
Ciceronis,  PJinii,  Frontonis  epistolae  quo  tempore  scriptae  sint 
dubium  est!  De  his  igitur  omnibus  num  genuinae  sint  dubitabit 
Merklinus?  Non  faciet  profecto ,  et  recte  quidem ,  nisi  forte  iis 
qui  epistolas  scribunt  non  id  solum  agendum  putat  ut  is  ad  quem 
mittuntur,  sed  omnes  in  quorum  manus  casu  aliquo  pervenire 
possunt  quo  tempore  scriptae  sint  sciant. 

Quod  si  certum  est  verba  de  quibus  agimus  non  potuisse  a 
Cornelia  scribi  nisi  anno  630,  iam  primum  occurrit  Heerenii  ar- 
gumentum,  qui  verisimile  esse  negavit  Corneliam  eo  tempore  lit- 
teras  ad  filium  misisse,  quippe  quae  Romae  una  fuisset.  AtCor- 
neliam  eo  tempore  Romae  affuisse  non  solum  demonstrari  non 
posse,  sed  longe  verisimilius  videri  eam  non  affuisse  iam  Merck- 
linus  (pp.  13  et  38)  monuit  allatis  iis  quae  Orosius  scripsit  v.  12: 
Caput  Gracchi  excisum  co?isuli  allatum  est,  corpus  ad  Corneliam 
matrem  Misenum  oppidum  devectum  cst.  Haec  autem  Cornelia, 
Africani  maioris  filia,  Misenum  post  prioris  plii  mortem  secesserat. 
Neque  his  refragari  quae  apud  Ciceronem  de  orat.  m.  56,  214 
legantur  recte  idem  Mercklinus  statuit.  Ibi  Cicero  Crassum  haec 
loquentem  facit:  Quid  fuitinGraccho,  quem  tumelius,  Catule,  me- 
ministi,  quod  me  puero  tantopere  ferretur?  Quo  me  miser  confe- 
ram?  quo  vertam?  in  Capitoliumne?  at  fratris  sanguine  redundat. 
An  domu.m?  matrcmne  ut  miseramlamentantemvideamctabiectam? 
Quae  sic  ab  illo  acta  esse  constabat  oculis ,  voce,  gestu.  inimici  ut 
lacrimas  tenere  non  possent.  Recte  haec  a'C.  Graccho  dici  potuisse 
negnnt  nisi  mater  Romae  affuissot :  sed  de  tempore  quodicta  sint 
nihil  constat.  Itaque  sive  Mereklinum  sequimur,  qui  admodum 
probabiliter  ipsis  verbis  demonstrari  dixit  haecstatim  postTiberii 
Gracchi  caedem  recenti  matris  dolore  esscdicta,  cumillanondum 
Misenum  discessisset,  sive  alio  tempore  dicta  existimamus  quo 
mater  incertum  qua  de  causa  Romam  venerit,  nequaquam  inde 
effici  potestCorneliam  per  totum  annum  630Romae  commoralam 
esse  neque  per  litteras  filium  a  petitione  tribunatus  dehortari 
potuisse. 

Sed  ipse  Mercklinus  huic  Heerenii  argumento,  quod  rectc 
refutavit,  aliud  eiusdem  generis  substituit,  quod  si  veruni  esset, 
statim    tota   causa  quam  suscepimus  esset  abiicienda.     Iactavit 

enim  (p.  46),  si  genuina  essent  fragmenta,  non  dubium  esse  quin 
ea  quae  ab  aliis  de  rebus  Gracchorum  traderentur  insigniter  es- 
sent  auctura ;  sed  ita  esse  comparata  ut  ad  ea  concinnanda  Plu- 
tarchi  vitae  Gracchorum  sufficerent.  Haec  recte  disputata  essent, 
si  integrum  volumen  epistolarum  quae  Corneliae  esse  dicerentur 
ad  nos  pervenisset.  At  paucis  his  verbis  nihil  magni  momenti 
de  iliis  temporibus  nos  doceri  is  tantum  mirari  potest  qui  ignorat 
quot  sint  inter  Ciceronis  epistolas  ex  quibus  nihil  quod  ad  histo- 
riam  pertineat  cognoscamus.  QuamquamnequePIutarchus  neque 
quisquam  eorum  scriptorum  qui  supersunt  narratCorneHamcon- 
silia  filiorum  improbasse ;  quod  mihi  quidem  satis  cognitione  di- 
gnum  videtur. 

At  hoc  ipsum  verum  esse  Heerenius  et  Langius  negaverunt. 
Quorum  ille  exPlut.  C.  Gracch.  4  appareredixitmatrem  C.  Gracchi 
conatus  non  ita  improbasse  ut  faceret  is  qui  epistolarum  frag- 
menta  scripsisset,  sed  id  unum  egisse  ut  vehementem  impetum 
filii  leniret,  ipsam  vero  populi  gratiam  retinuisse;  Langiusadiecit 
eundem  Plutarchum  C.  Gracch.  13  docere  Corneliam  a  Gaii  con- 
siliis  aut  non  fuisse  alienam  aut  non  omnibus  esse  visam.  Haec 
recte  iam  Mercklinus  p.  38  sq.  reiecit.  Nam  cum  duo  scriptores 
supersint  qui  et  res  Gracchorum  uberius  persecuti  sint  et,  si  ab 
his  fragmentis  de  quibus  agimus  discesseris,  soli  aliqua  ex  parte 
significent  quid  de  illis  rebus  Cornelia  senserit,  PlutarchusetAp- 
pianus,  cum  neuter  horum  ea  fide  sitatqueauctoritateut,  si  quae 
apud  alios  tradantur  ab  eorumnarratione  discrepantia,  falsa  exi- 
stimaridebeant,  eoargumentoquod  ab  illisscriptoribus  de  iisdem 
rebus  alia  atque  in  his  fragmentis  referantur  haec  commenticia 
esse  omnino  comprobari  non  potest.  Sed  mihi  de  hac  re  ita  sta- 
tuendum  videtur  :  Corneliam  causam  quidem  quam  filii  suscepis- 
sent  et  ipsam  optimam  et  optima  mente  ab  illis  susceptam  iudi- 
casse,  in  qua  sententia  et  matrem  fuisse  consentaneum  estetho- 
die  omnes  fere  esse  arbitror;  consilia  autem  filiorum  quod  illam 
causam  et  suscepissent  et  agerent  adeo  improbasse  ut  vehemen- 
tius  commotae  insanire  filii  viderentur  (fr.  §  3),  quippe  quibus 
consiliis  et  rem  publicam  misceri  atque  perturbari  et  ipsos  filios 
ad  perniciem  trahi  intellegeret.  Huic  sententiae  non  refragantur 
quae  a  Plutarcho  et  Appiano  relata  sunt  nisi  quae  per  se  ipsa 
omni  veritatis  specie  sunt  destituta.  Et  Appianus  quidem  b.  civ. 
i.  20  ubi  de  morte  P.  Scipionis  Aemiliani  refert  haec  scribit: 
vev.Qog  avtu  TQau^uTog  euged-q  eixs  XoQV?]?aag  auiw,  xrtg  Fqa'A%ou 
urjTQog,   ijiL&ei-itvfig,   Xva  firj  o  vojLiog  6  JTQaKyou  hu&sl?],   xul  (JuX~ 

kafiovGqg  ig  tovto  ^ffXTTQOviug  rrjg  ftvyuTQog  —  eke  cett.  Quo  loco 
nemo  eorum  usus  est  qui  fragmenta  impugnarunt.  Quod  si  con- 
silio  fecerunt,  laudo.  Pessimo  enim  auctore  de  Cornelia  usum 
esse  apparet  qui  foedissimi  facinoris  crimen  vel  dubitanterineam 
coniicere  potuerit  quam  reliqui  omnes  scriptores  summislaudibus 
virtutis  prosecuti  sunt.  Quamquam  id  quidem  quod  Corneliam 
Ti.  Gracchi  legem  tolli  noluisse  tradit,  si  meliore  auctore  eum 
tradidisse  constaret,  neque  per  se  ipsum  reiiciendum  esset  neque 
a  nostra  sententia  abhorreret,  cum  quae  illam  legem  ferrinoluis- 
set,  ne  respublica  perturbaretur,  eandem  republica  iterum  per- 
turbata  tolli  et  filii  sanguinem  nequiquam  esse  profusumnoluisse 
veri  non  sit  dissimile.  Ex  Plularcho  autem  miror  adversarios 
nostros  non  protulisse  quae  ille  C.  Gracch.  19scribit:  r)  KoQvr]Xia 
XiytTui,  tu  t  u).).u  rijg  cjVficpOQug  tvyevojg  xal  fieyaloijjvyojg  ivtyxeiv 
ycal  7i6Qi  t6)v  uqwv  iv  olg  uvrjQt&rjCjuv  eineiv  ojg  agiovg  ol  vexQoi 
Tayovg  iyovcjiv.  Sed  haec  recteCorneliam  dicere  potuisseapparet 
cum  in  ea  sententia  essetinquanoseamfuisseiudicavimus.  Idem 
Plutarchus  de  Tiberii  conatibus  quid  mater  sensisset  nihilretulit, 
nisi  forte  Ti.  Grach.  8  referri  aliquid  putamus  ubi  nonnullosCor- 
neliam  accusasse  narrat  in  causa  fuisse  cur  Tiberius  ea  quae  in 
tribunatu  gessit  aggrederetur  7zoV.ay.1g  Tovg  viovg  bveidl^ovouv  oti> 
' jPojfiuioc  Hv,i]niojvog  uvrt)v  tri  nevftbQUV,  ovncu  di  fnjTtQu  Pqu-a^ojv 
nQocjuyootvovoiv,  quibus  illa  verbis  ut  generosamfeminam  decuit 
claros  filios  se  habere  velle,  quibus  rebus  inclarescerent  nihil  si- 
gnificavit.  DeGaii  autem  inceptisquidCornelia  iudicasset  duobus 
locis  significavit.  Plutarchus  quibus  HeereniusetLangiususisunt. 
Quorum  priore ,  C.  Gracch.  4.  cum  narrasset  in  primo  tribunatu 
Gaium  duas  leges  promulgasse,  quarum  altera  sanciebatur  ne  cui 
honores  capere  liceret  cui  populus  magistralum  ademisset,  qua 
perlata  M.  Octavius  a  petitione  honorum  esset  remotus,  de  hac 
lege  haec  adiecit :  tov  fitTiqov  vbfiov  /'aibg  uvrbg  inuveikero  tyiqcjug 
Trj  fit]TQt  KoQvrt).lu  derj&ilar]  yuQi&cjlrui  tov  "Oy.tuoviov.  Kai  6 
drjfiog  tjyuo&r}  xui  avveyojQtjCjev  Tificov  Tr)v  Koqvi]).i'uv  ovdev  tjttov 
dnb  tc7jv  nuidojv  r]  tov  nuTQog,  r)g  ye  xul %u\y.i] v  eixovu  OTrjcjugvcrreQOV 
iniyQuxpe  KoQvriliuv  fit]TtQu  Fqux"/ojv.  Quo  Ioco  mire  Heerenius 
demonstrari  putavit  non  ipsosGaii  conatus,  sed  vehementemeius 
impetum  a  matre  esse  improbatum.  Qui  enim  inde  quodPIutar- 
chus  legem  illam  Corneliae  displicuisse  refert  eflici  potest  reli- 
quaruin  rerum  quae  filius  agebat  quicquam  matri  placuisse?  Ni- 
si  forte  quae  Plutarchus  facta  esse  non  tradit  ea  non  facta  esse 
statuendum  est.    Neque  eo  quod  Corneliam  apud  populum  grati- 

osam  fuisse  Plutarchus  refert  demonstratur  eam  filiorum  consi- 
lia  non  improbasse.  Gratiosam  fuisse  Plutarchus  dicit  per  patrem 
et  filios,  quorum  eonsiliis  eam  adversari  sive  sciebat  populus  sive 
nesciebat ,  causa  non  erat  quo  minus  eam  gratam  haberet  quam 
neque  odio  populi  ita  sentire  neque  ob  eam  rem  minus  caram 
esse  filiis  intellegeret.  Altero  loco,  C.  Gracch.  13,  Plutarchus 
postquam  retulit  Gaium  se  comparasse,  ut  Opimio  consuli  resi- 
steret,  haecscribit:  ^EvTav&a  xal  rrju  fir]TeQa  Xeyovouv  avTca 
ovoTaoiaoai  fiio&ovfievriv  dno  rfjg  'gevrjg  y.QVcpa  xai  nefinovoav  eig 
cPa)fi?]v  avd()ag  cog  dr)  xreQiOTag'  TavTa  yaQ  iv  To7g  eniOTolioig  amrjg 
r\viyyiiva  yeyQacpxrai  nQog  tov  vlov.  [Et£qoi  de  xai  ndvv  Tyjg  KoQvrr 
liag  dvo%€QaLvovor]g  Tama  nQaTTeo&ai  leyovotv.  Hic  ut  conceda- 
mus  eos  qui  Gaium  adiutum  esse  a  Cornelia  tradebantepistolis  Cor- 
neliae  usosesse,  id  quod  nequaquam  certum  est,  qui  demonstra- 
bitur  recte  eos  illa  quae  yviyfieva erant  scripta  interpretatos  esse? 
In  tam  dubia  re  quis  neget  iis  potius  fidem  esse  habendam  qui 
invitissima  Cornelia  ea  quae  Gaius  tum  agebat  acta  esse  affirma- 
bant?  Sed  nos  ut  faciles  simus  causae  quam  suscepimus  boni- 
tas  facit.  Non  repugnabimus  quominus  recte  illi  retulerint  qui  se 
epistolas  Corneliae  sequi  contendebant.  Quid  tum?  num  inde 
Corneliam  Gaii  consilia  probasse  efficitur?  Minime  id  quidem. 
Poterat  enim  illa  omnia  quae  Gaius  et  egerat  et  agebat  improbare 
et  tamen  materno  amore  victa  in  iis  rebus  adiuvare  filium  sine 
quibus  eum  non  posse  salvum  esse  iudicaret.  Idverorectefecisse 
Langium  quod  antiquos  scriptores  dissensisse  statuit  utrum  Cor- 
nelia  filiorum  consilia  improbasse  an  probasse  existimanda  esset 
non  solum  non  negamus,  sed  ad  hunc  dissensum  tollendum  Ne- 
potem  fragmenta  illa  de  quibus  agimus  ex  Corneliae  epistolis  re- 
tulisse  iudicamus. 

Apertius  autem  iis  quae  in  fragmentis  scripta  essent  Langio 
repugnare  visa  sunt  quae  Plutarchus  C.  Gracch.  19  de  CorneJia 
tradit  qualis  post  interitum  filiorum  fuerit :  {rai^aoLcjTaTr]  twv 
na/Scov  oinev&rig  aal  addxQVTog  ^ivrjfiovevovoa  xal'ndxri]  xal  npdgeig 
avTwv  woneQ  agyaiwv  Tivoiv  e^yovfievrj  To7g  nvv&avofievoig :  qui— 
bus  similia  refert  Seneca  cons.  ad  Helv.  16  et  ad  Marc.  16!  Illo 
vero  Plutarchi  loco  proposito  Langius  haec  subiecit :  cIam  qua- 
les  ,  inquit,  cnobis  Corneliae  mores  secundum  haec  frugmenta  in- 
formemus,  si  ex  ea  audiamus  nihil  esse  neque  maius  neque  pul- 
chrius  cuiquam  quam  inimicos  ulcisci,  si  quae  tam  magnifice  et 
ambitiose  de  republica  sentit  filium  increpat  quod  conatibus  suis 
perturbet  sibi  reliquam  vitae  partem  in  tranquillitate  degendamr 

si  eidem  permittit  quoclcumque  libuerit  vel  adversus  rem  publi- 
cam  facere  modo  se  mortua  et  nihil  sentiente.  Scilicet  hae  sunt 
voces  sanctissimae  matronae  quae  et  adversos  casus  filiorum  et 
facinora  ut  antiquorum  hominum  percontantibus  enarrarit/  Ob- 
scurius  haec  disputata  sunt  quam  ab  eo  exspectares  qui  in  frag- 
mentis  quae  aperte  illis  Plutarchi  verbis  repugnarent  invenisse 
sibi  visus  esset.  Sed  videtur  Langius  existimasse  ea  quae  fragm. 
§2  et  4  legerentur  et  aliena  esse  ab  eo  animo  quoCorneliam  post 
mortem  filiorum  fuisse  Plutarchus  referret  et  iis  repugnare  quae 
§1  deultione  inimicorumlegerentur,  haecomnia  autem  abhorrere 
a  moribus  generosae  feminae,  qualis  quin  Cornelia  fuerit  non  est 
dubium.  De  his  igitur  singillatim  dispiciemus.  Ac  primum  qui- 
dem  Corneliam  morte  Tiberii  gravissimum  dolorem  accepisse  et 
summa  solIicitudineGaii  conatus  qui  unus  ex  filiis  supereratpro- 
secutam  esse  omnes,  ni  fallor,  existimaremus,  etiamsi  non  ipsum 
Gaium  illo  loco  quem  supra  (p.  91)  attulimus  matrem  miseram 
lamentantem  et  abiectam  commemorasseaccepissemus.  Nequehaec 
iis  repugnant  quae  a  Plutarcho  et  Seneca  de  magno  Corneliae 
animo  referuntur  quo  interitum  filiorum  tulerit ,  nisi  forte  eum 
magnum  animum  putamus  qui  brutorum  est,  ut  nihil  sentiant. 
Hunc  dolorem  atque  hanc  sollicitudinem  cum  ita  vinceretnealieni 
sentirent,  num  quid  generosissima  femina  indignum  fecitsi  filium 
non  celavit  ?  At  indignum  est  generosa  femina  postulare  a  filio 
ne  quid  faciat  unde  sollicitudo  aliqua  ad  eam  pervenire  possit. 
Audio.  Sed  ubi  id  in  his  fragmentis  factum  est?  Id  a  filio  po- 
stulaturut  curet  ut  quamminimum  sollicitudinis  mater  in  senec- 
tute  habeat,  hoc  est,  si  quis  minus  Latine  sciat,  quam  minimum 
possit.  Haec  cum  Cornelia  ad  filium  scriberet,  non  verebatur 
ne  ille  se  omnem  sollicitudinom  deprecari  existimaret,  sed  ita 
suos  mores  filio  perspeclos  esse  conlidobat  ut  eam  sollicitudinem 
quae  ex  recte  faclis  filii  ad  matrem  perventura  esset  eam  se  non 
posse  non  habere  iudicaturam  et  aequo  animo  toleraturam  sciret. 
Non  minore  calumnia  Langius  ea  reprehendit  quae  §  4  leguntur. 
Neque  enim  Cornelia  filio  permittit  ut  cum  mortua  sit  rem  pu- 
blicam  perturbet,  sed  ita  permittit  si  omnino  fieri  non  possit  ut 
conatibus  desistat.  Quam  condicionem  cum  adiicit  satissignificat 
se  ne  tum  quidem  illud  fieri  velle,  sed  necessitati  cedit  ut  idsal- 
tem  hnpetret  ne  ipsa  illud  fieri  videat.  Nihil  igitur  horum  aut  ab 
Corneliaemoribus  abhorret  aut  iis  repugnat  quae  §1  scripsit,  ne- 
mini  neque  maius  neque  pulchrius  videri  inimicos  ulcisci  quam 
sibi,  sed  si  hoc  re  publica  salva  facere  liceat ;   quo  loco  Langius 

perverse  illa  cuiquam  atque  mihi  cum  verbo  esse  coniunxit,  quae 
cum  videtur  coniungenda  esse  apparet.  Hanc  autem  sententiam 
de  ultione  inimicorum  Romanis  hominibus  probatam  fuisse  recte 
iam  Mercklinus  monuit.  Ne  credamus  anuiTerentianae  apud  me- 
retriculam  servienti,  quae  Hec.  i.  1,  15  mirabunda  qmeritlniu- 
rium  autem  est  ulcisci  adversarios?  ne  Valerius  Maximus  quidem 
satis  idoneus  auctorexistimetur,  cuiushaecverbaascripsitMerck- 
linus  ex  ix.  10  in.  :  Ultionis  quemadmodum  acres  ita  iusti  aculei 
sunt  qui  lacessiti  concitantur  acceptum  dolorem  pensare  cupientes, 
Cicero  de  off.  m.  19,  76  docet  eum  virum  bonum  esse  qui  prosit 
quibus  possit,  noceat  nemini  nisi  lacessitus  iniuria  et  p.  Mur.  21,44 
Quid  ergo?  inquit,  acceptam  iniuriam  persequi  non  placet?  Immo 
vehementer  placet  et  ad  Q.  fr.  iii.  6,  4  scribit  Angor  inimicos  a 
me  partim.  non  oppugnatos  partim  etiam  esse  defensos,  meum  non 
modo  animum,  sedneodium  quidem  esse  liberum,  unde  velignomi- 
niosum  fuisse  intellegimus  inimicos  non  ulcisci.  Sedcumitasen- 
tirent  Romani ,  summi  tamen  in  re  publica  viri  non  minus  quam 
Cornelia  rei  publicae  inimicitias  condonandas  putaverunt.  Itaque 
idem  Cicero  de  prov.  cons.  18,  44  Ego  vero,  inquit,  simihinon 
licet  per  aliquos  ita  gloriari  me  dolorem  atque  inimicitias  meas  rei 
publicae  concessisse,  quod  magni  cuiusdam  hominis  et  persapientis 
videtur,  utar  hoc,  quod  non  tam  ad  laudem  adipiscendam  quam  ad 
vitandam  vituperationem  valet,  hominem  me  esse  gratum,  et  Pom- 
peius  ap.  Caes.  b.  civ.  i.  8,  3  monet :  Caesarem  pro  sua  digni- 
tate  debere  et  studium  et  iracundiam  suamreipublicae  dimitterene- 
que  adeo  graviter  irasci  inimicis  ut,  cum  illis  nocere  se  speret,  rei 
publicae  noceat  atque  id  ipsum  a  se  et  factum  esse  et  fieri  Cae- 
sar  c.  9  respondet.  Confecta  res  esset,  nisi  Mercklinus,  cum  in 
nostram  sententiam  disputasset,  conclusiunculam  aliquam  adie- 
cisset  qua  haec  nequiquam  disputata  esse  efficeretur.  Recte  ne- 
gavit  ille  Appiano  ficlem  habendam  esse  qui  unus  b.  civ.  i.  20 
suspicionem  iacit  caedem  P.  Africani  minoris  aCornelia  esseper- 
petratam.  Sed  quid  hoc  ad  rem?  £Mores  Corneliae',  inquit  p.  41, 
csi  caedis  suspicione  vacant,  ne  ulciscendi  quidem  cupiditatem 
ferunt.'  0  acutum  hominem  !  Non  colligam  hoc  loco  nullas  tan- 
tas  iniurias  Scipionem  Corneliae  aut  eius  filiis  intulisse  ut  morte 
dignus  videri  posset,  non  disputabo  affinitatem  vel  iustam  ultio- 
nem  cohibere  debuisse,  eundem  Ciceronem  audiamus  cui  inimi- 
cos  non  ulcisci  ignominiosum  visum  esse  demonstravimus  p.  Lig. 
4,  11  haec  dicentem :  Hoc  egit  civis  Romanus  ante  te  nemo;  ex- 
terni  isti  mores  usque  ad  sanguinem  incitari  odio,  aut  levium  Grae- 

corum  aut  immanium  barbarorum.  Atque  his  verbis  ille  Tube- 
ronem  increpat  cum  is  iudicio  Ligarium  uppugnaret,  tu  nobis  non 
concedes  Gorneliae  ultionem  inimicorum  expetendara  esse  visam 
nisi  eam  inter  sicarios  damnandam  fuisse  demonstremus? 

At  confessum  se  falsarium  tenere  Langius  opinatus  est  de- 
prehensis  quae  ille  manifesta  fraudis  indicia  incautus  effudisset. 
'Vehementer  enim',  inquit,  'personatae  suaeCorneliae  oblitus  est, 
cum  eam  scribentem  faceret  quiTiberiumGracchumnecarunt{%%). 
Vera  enim  mater  filio  scribens  fratrem,  opinor,  Tiberium  tantum 
nominasset.  Et  cuius  notae  ista  sunt  (§  3) :  ecquando  desinet  fa- 
milia  nostra  insanire?  Quaenam  familia?  num  Tiberius  familia 
est?'  Horum  alterum  recte  Mercklinus  (p.  43)  refutavit.  Aper- 
tum  est  enim  Gaium  quoque  matri  insanire  visum  esse,  cum  tri- 
bunatum  peteret,  quod  quin  eo  consilio  faceret  ut  fratris  incepta 
persequeretur  non  poterat  dubitari.  Prius  vero  idem  Mercklinus 
(p,  42)  tanto  verius  Langium  reprehendisse  iudicavit  quod  C. 
Gracchus  (ap.  Charis.  p.  214  P.,  ap.  Meyer.  p.  228)  dixisset 
Pessimi  Tiberium  fratrem  meum  optimum  interfecerunt  et  (ap. 
Schol.  Bob.  p.  365  Or.,  ap.  Meyer.  p.  234)  cum  fratrem  propter 
vos  amisissem  nec  quisquam  de  P.  Africani  et  Ti.  Gracchi  familia 
nisi  egoet  puer  restaremus.  Itane  vero?  si  C.  Gracchus  fratrem  no- 
mine  non  appellavit,  inde  eflicitur  aut  ab  ipso  fratrem  aut  aut  a  Cor- 
nelia  filium  ita  appellari  non  potuisse?  Atpotuisseipsa  C.  Gracchi 
verba  a  Mercklino  allata  demonstrant.  Neque  enim  video  quid 
intersit  utrum  filius  patrem  an  mater  filium  nomineappeliet.  At- 
que  quod  magis  mirum  videatur  Mercklino,  se  ipsi  homines  no- 
mine  appellant,  non  solum  cum  secum  tamquam  cum  alio  collo- 
quuntur  aut  alium  de  se  dicere  fingunt,  sed  etiam  cum  neulrum 
horum  significare  volunt.  Notum  cst  illud  Aemilii  Scauri :  Q. 
Varius  Sucronensis  ait  Aemilium  Scaurum  rem  publicam  popuIiRo- 
mani  prodidisse ;  Aemilius  Scaurus  negat.  et  Cicero  Phil.  n.  28, 
70  Antonium  crebro  de  se  usurpasse  dicit  et  consul  et  Antonius. 
Ego  vero  non  putaveram  quemquam  ignorare  eo  consiliohomines 
et  se  ipsos  et  proxima  affinitate  coniunctos  eodem  modoappellare 
quo  ab  alienis  appellentur  ut  qualis  ille  de  quo  dicunt  ab  omni- 
bus  existimetur  significent.  Docebunt  hoc  Mercklinum  quae  Ci- 
cero  illo  loco  Antonium  irridens  adiicit.  Hoc  est,  inquit,  dicere 
et  consul  et  impudicissimus,  et  consul  et  homo  nequissimus.  Gra- 
vissime  igitur  Cornelia  non  Tiberium,  hoc  est  filium,  sed  Tiberi- 
um  Gracchum,  hoc  est  praestantissimumfilium,  nbinimicisneca- 
iiiin  scripsit. 

7 

Supersunt  argumenta  ab  adversariis  ex  oratione  petita.  De 
quibus  priusquam  dicamus  paucis  respondendum  est  Godofredo 
Bernhardio,  qui  hist.  litt.  Rom.  p.  88  not.  4  52  haec  posuit:  cDer 
unbekannte  verfasser',  inquit,  Von  zwei  vorgeblichen  briefen  der 
Cornelia  die  dem  Gornelius  Nepos  beigegeben  werden  muss  sich 
von  ihrer  sprache  eine  wunderliche  vorstellung  gemacht  haben, 
worauf  schon  die  betrachtung  von  Cic.  de  orat.  m.  4  2  nicht  fiih- 
ren  konnte/  Eo  Ciceronis  loco  haec  loquitur  M.  Crassus  :  Equi- 
dem  cum  audio  socrum  meam  Laeliam  (facilius  enim  muliwes  in- 
corruptam  antiquitatem  conservant,  quod  multorum  sermonis  ex- 
pei^tes  ea  tenent  semper  quae  prima  didicerunt),  sed  eam  sic  audio  ut 
Plautum  mihi  aut  Naevium  videar  audire.  Videtur  igitur  Bern- 
hardius  nimis  recentemhorumfragmentorumcoloremexistimasse. 
Id  recte  iudicatum  esse  concedo  si  iis  comparentur  quae  ex  Nae- 
vio  supersunt,  quamquam  reputandum  est  orationem  antiquio- 
rum  scriptorum  qui  interierunt  sine  dubio  multo  longius  a  con- 
suetudine  inferioris  temporis  nobis  discessisse  videri  quam  re 
vera  discesserit,  quia  quae  servata  sunt  praeterperpaucaagram- 
maticis  sunt  relata  qui  id  egerunt  ut  insolentissima  quaeque  ex- 
cerperent.  At  non,  si  Laelia  CiceroniNaeviano  sermone  uti  vide- 
batur,  ut  idem  deCornelia  existimemus  cogimur,  idque  eo  minus 
quod  coniuge  mature  defuncto  domum  eius  a  multisvirisetGrae- 
cis  doctissimis  frequentatam  esse  constat  (Plut.  C.  Gracch.  4  9); 
quo  argumento  recte  iamMercklinus  contraBernhardiumusus  est. 
Apud  Plautum  autem  et  magis  etiam  apud  Terentium,  ad  cuius 
comparationem  rectius  vocamur,  quiquaeretnonpaucislocisplura 
verba  coniuncta  inveniet  quam  quae  ex  Corneliae  epistolis  ser- 
vata  sunt  non  maiorem  antiquitatis  speciem  praeferentia.  Neque 
tamen  equidem  personarum  Plautinarum  et  Terentianarum  plane 
eundem  sermonem  atqueCorneliaefuisse  existimaverim.  Sedtota 
haec  de  oratione  disputatio,  ut  in  quaestione  nostra  diiudicanda 
momentum  faciat ,  certa  et  firma  argumenta  desiderat ;  quae 
neque  prolata  sunt  ab  iis  qui  fragmenta  Corneliae  impugnarunt 
neque  posse  proferri  existimo. 

Primum  nonnulla  neglegentius  scrhpta  visa  sunt.  Scilicet 
Corneliae  aetate  in  ullo  orationis  genere  aut  ullo  tempore  in  epi- 
stolis  scribendis  nisi  quas  eo  consilio  scriberent  ut  ederentur  ita 
versati  sunt  homines  ut  nobis  quam  limatissima  et  politissima 
omnia  viderentur.  Ettamen  quae  in  hoc  genere  reprehensa  simt ! 
Quaerit  Langius  quaenam  sint  istae  res  quae  §  2  vage  comme- 
morentur.    Non  poterat  Gaio  dubium  videri  quin  Tiberii  fratris 

et  ipsius  consilia  dicerentur,  de  quibus  non  tum  primum  matrem 
cum  eo  egisse  apparet,  et  quis  affirmabit  ante  haec  verba  in  ea- 
dem  epistola  accuratius  de  his  rebus  non  fuisse  dictum?  Vidit 
hoc  Mercklinus  (p.  41),  sed  tamen  huiusmodi  neglegentiam  sae- 
pius  recurrere  existimat  et  ascribit  verba  ea  persequi  (§  I),  ei 
rei  (§  3) ;  ea  perseverare  (§  4) ;  quorum  locorum  primo  ea  aper- 
tum  est  referri  ad  verba  inimicos  ulcisci ,  de  qua  re  infra  dicetur, 
altero  verbis  ei  rei  significari  proxima  superiora  et  tertio  prono- 
mine  ea  omnia  quae  in  epistola  dissuaserat  Cornelia ,  id  vero 
homo  doctus  est  docendus?  Eidem  Mercklino  intra  paucos  ver- 
sus  eadem  aut  similia  se  excipere  videntur.  Ad  quam  rem  com- 
probandum  cum  haec  poneret:  res  publica  profligetur  atque  per- 
eat  (§1)  et  rem  publicam  profliges  (§  3),  perpudescet  (§  3)  et  pudet 
(§  4) ,  mihi  placere  (§  2)  et  tibi  placere  (§  4) ,  in  senccta  haberem 
et  cui  parva  pars  vitae  superest  (§2)  et  ne  id  quidem  tam  breve 
spatium  (§  3),  parum  cavit  ne  risum  hominum  moveret ;  at  in- 
dignationem  non  effugiet  qui  tam  alienus  ab  orationis  vi  perspi- 
cienda  ad  hanc  quaestionem  accesserit  ut  §  4  verba  ubi  mortua 
ero  et  perseverare  neglegenter  repetita  existimaret.  Sed  haec 
simplicitatis  totidem  et  antiquitatis  documenta  videri  et  festinan- 
ter  scribenti  et  modo  scripta  parum  recordanti  tribui  posse  opi- 
natur.  'Talia  profecto',  inquit ,  °in  utramque  partem  trahi  pos- 
sunt,  sed  tamen  studio  magis  et  consilio  quam  casui  deberi 
videntur.'  Ita  puto ,  falsarius  Giceronis  aetate  inferior  id  egisset 
ut  neglegenter  scriberet. 

Xotum  est  temporibus  proximis  superioribus  certissimum 
lelum  quo  genuini  veterum  scriptorum  libri  impugnarenlur  illud 
esse  visum  ut  prolatis  quibusdam  verbis  haec  declamatoria  esse 
affirmaretur.  Itaque  in  his  quoque  Corneliae  fragmentis  Heere- 
nio  apertissime  declamatorem  prodere  visa  sunt  hacc  verba  §  4 : 
Xe  ille  sirit  Juppiter  te  ea  perseverare  nec  tibi  tantam  dcmentiam 
venire  in  animuml  Et  si  perseveras,  vereor  ne  in  omnem  vitam 
tantum  laboris  culpa  tua  recipias  uti  in  nullo  tempore  tute  tibi  pla- 
cere  possis.  Quid  inest  igitur  in  his  verbis  fucatum,  a  vero  ab- 
horrens,  ultra  modum  exaggeratum?  Talia  enim  profccto  decla- 
matoris  propria  existimanda  sunt ,  cum  in  vitio  id  nomen  poni- 
tur.  Nihil  huiusmodi  nequc  ab  Heerenio  neque  ab  aliis  denion- 
stratum  est.  Sed  vehementiorem  accusatorem  nacta  sunt  verba 
§  2  :  Verbis  conceptis  deierare  ausim  praeterquam  qui  Tiberium 
Gracchum  necarunt  neminem  inimicum  tantum  molestiae  tantum- 
que  laboris  quantum  te  ob  has  res  mihi  tradidisse.    cQui  quaeso', 


100     

inquit  Langius,  cin  tali  re  exspectet  conceptorum  verborum  so- 
lemnitatem  ,  quis  iurisiurandi  religionem?  Ridicula  profecto  ma- 
ter  cui  ad  indignationem  suam  filio  comprobandam  iureiurando 
opus  est/  Levis  profecto  res  filium  doJorem  matri  non  minorem 
quam  inimicos  intulisse!  Nihil  materno  animo  magis  convenit 
quam  ut  hoc  filium  adeo  inscientem  fecisse  existimet  ut  ne  matri 
quidem  affirmanti  crediturus  sit.  Recte  igitur  iusiurandum  adii- 
cit,  ut  quae  incredibilia  filio  visum  iri  putat  persuadeat.  Et  ta- 
men  si  praeter  necessitatem  iureiurando  usa  esset  Cornelia,  pa- 
rata  excusatio  esset.  Quam  graviter  enim  commoto  animo  haec 
a  matre  scripta  esse  consentaneum  est  quae  praestantissimo  filio 
crudelissime  interfecto  alterum  non  minus  praestantem  unumque 
ex  filiis  superstitem  ad  certissimam  pestem  rapi  videret! 

Verum  his  Heerenii  et  Langii  argumentis  non  multum  tribuit 
Mercklinus.  Summo  vero  iure  ab  eodemLangio  reprehensam  pu- 
tat  intolerabilem  battologiam  horum  verborum  §  3  :  Denique  quae 
pausa  erit?  Ecquando  desinet  familia  nostra  insanire?  ecquando 
modus  ei  rei  haberi  poterit?  ecquando  desinemus  et  habentes  et 
praebentes  molestiis  insistere  ?  Hic  Mercklinus  defensorem  aliquem 
dicturum  putat  talia  Corneliae  iam  senescenti  condonanda  esse. 
Rectius  cavisset  ne  ipsi  excusatione  opus  esset.  Pro  Cornelia 
enim  respondebit  A.  Gellius  xm.  24,  \  \ .  Is  cum  locum  quendam 
Ciceronis  posuisset  quo  eadem  res  pluribus  verbis  declararetur, 
haec  adiicit:  Quia  cum  dignitate  orationis ,  inquit,  et  cum  gravi 
verborum  copia  dicuntur ,  quamquam  eadem  fere  sint  et  ex  una 
sententiacooriantur,pluratamen  esse  existimantur ,  quoniam  etaures 
et  animum  saepius  feriunt.  Hoc  ornatus  genus  in  crimine  uno  vo- 
cibus  multis  atque  saevis  exstruendo  ille  iam  tunc  M.  Cato  antiquis- 
simus  in  orationibus  suis  celebravit,  sicut  in  illa  quae  inscripta  est 
De  decem  hominibus,  cum  Thermum  accusavit  quod  decem  liberos 
homines  eodem  tempore  interfecisset ,  hisce  verbis  eandem  omnibus 
rem  significantibus  usus  est,  quae  quoniam  sunt  eloquentiae  Lati- 
nae  tunc  primum  exorientis  lumina  quaedam  sublustria,  libitum 
est  ea  mihi  ano^ivr^iovevetv :  Tuum  nefarium  facinus  peiore  operire 
postulas  :  succidias  humanas  facis,  tantam  trucidationem  facis,  de- 
cem  funera  facis ,  clecem  capita  libera  interficis ,  decem  hominibus 
vitam  eripis  indicta  causa,  iniudicatis,  incondemnatis .  Hunc  Cato- 
nis  locum,  quo  nihil  Corneliae  verbis  supra  positis  similius  esse 
potest ,  Langio  et  Mercklino  quod  ignoraverunt  vitio  non  verto ; 
id  miror  adeo  eos  humanae  consuetudinis  ignaros  fuisse  ut 
nescirent  omnes  homines ,   cum  animo  vehementer  commoto  de 

aliqua  re  dicerent,  eandem  rem  aliis  verbis  identidem  repetere 
atque  inculcare  solere.  Sed  obfuit^iis  et  hic  et  in  aliis  rebus  quod 
qui  aflectus  Corneliae  haec  scribenti  convenerit  non  satis  per- 
spexerunt. 

Denique  in  singulis  verbis  perpauca  reprehensa  sunt.  Ne- 
que  reputarunt  adversarii  nihil  se  agere  cum  quae  apud  alios 
scriptores  non  legerentur  colligerent.  Quis  enim  scriptor  non 
solus  quaedam  posuit?  aut  quis  mirabitur  in  his  fragmentis  in- 
veniri  quae  aliorum  scriptorum  exemplis  comprobare  non  possi- 
mus,  cum  scriptorum  Corneliae  aequalium  tam  exiguae  reliquiae 
sint?  Id  demonstrandum  erat  in  his  fragmentis  legi  quae  non  po- 
tuissent  scribi  aut  ab  Romano  homine  aut  ab  aequali  Corneliae. 
Insolitum  et  singulare  Mercklino  visum  est  quod  §  3  legitur,  per- 
pudescet.  At  satis  multa  verba  et  a  simili  stirpe  eodem  modo  de- 
rivata  et  semel  posita  legimus ,  ut  duo  illi  simillima,  pertaedescit 
a  Cat.  de  re  rust.  156:  nolito  multum  dare ,  ne  pertaedescat,  et 
perdolescit  ab  Accio  ap.  Non.  p.  110  Merc. :  nec  perdolescit  fligi 
socios,  morte  campos  contegi.  Quaerit  Langius  quis  Latine  dixe- 
rit,  ut  hic  factum  est  §  2 ,  molestiam  aut  laborem  alicui  tradere, 
idemque  Mercklino  inauditum  et  male  Latinum  videtur,  excusat 
tamen  tamquam  ex  Graeco  (.itzadidovui  novwv  (Eur.  Or.  275)  tra- 
ductum.  Non  accipimus  excusationem :  nam  Graecum  illud  La- 
tine  est  impertire  labores  (Cic.  p.  Sull.  3,  9).  Sed  tradi  dicuntur 
quae  ita  dantur  ut  ad  aliquem  perveniant.  Quidni  igitur  molestia 
aut  labor  tradi  recte  dicatur,  cum  et  dari  et  accipi  similia  sae- 
pissime  dicantur?  Notissimum  est  illud 

Malum  dabunt  Metelli  Naevio  poetae, 
atque  hoc  malum  dare   multis  locis  posuerunt  Plautus  et  Teren- 
tius  (Curc.  iv.  4,  15.  Cas.  m.  6,  9.  Bacch.  v.  2,  53.  Merc.  m.  4, 
58.  Poen.  i.  1,  33.  iv.  2,  106.  v.  2,  138.  Pers.  v.  2,  6G.  Rud.  i. 

2,  20.  m.  5,  14.  Stich.  i.  3  [n.  1],  106.  Truc.  n.  1,  17.Eun.  m. 

3,  2.Andr.  i.  I,  116.  n.  5,  20.  Phorm.  v.  7,  83),  itemque  dam- 
mum  dare  Cist.  i.  1 ,  1 08.  Truc.  n.  1 ,  .1 7.  Andr.  i.  1 ,  116;  suppli- 
cium  Mil.  II.  6,  31.  Eun.  i.  1,  24;  dolorem  Cic.  ad.  Att.  vn. 
13a,  1.  Et  cum  diceretur  operam  dare  alicui ,  Ter.  Phorm.  n.  3, 
37  de  hominibus  qui  invicem  sibioperamdabantdixiMradwn£o/;e- 
ras  mutuas,  et  Plautus  pro  eo  quod  pervagatum  est,  effectum  ali- 
quid  drire,  Curc.  m.  15  ego  hoc  effectum  lepide  tibi  iradam.  Deni- 
que  Mercklinus  partes  tolerare  ita  positum  ut  significetur  in  lo- 
cum  alicuius  succedcre  aegre  reperiri  putat.  Sane  co  significatu 
ne  poterat  quidem  poni.    Verum  hic  §  2  partes  tolerare  est  partes 

sustinere.  Quod  qui  minus  recte  dictum  videri  possit,  cum  pro- 
prie  onera  tolerari  dicantur,  uni  autem  Gaio  a  matre  omnium  li- 
berorum  quos  habuerit  partes  imponantur,  equidem  non  per- 
spicio. 

Nullum  argumentum  quamvis  leviter  ab  adversariis  positum 
praetermisimus :  satis  superque  demonstratum  esse  arbitror  om- 
nia  futilia  esse  et  nugatoria.  Et  tamen  refutanda  erant,  ut  tan- 
dem  aliquando  pervagatus  de  Corneliae  fragmentis  error  tollere- 
tur,  quem  non  alii  solum  docti  homines  sibi  obtrudi  passi  sunt, 
sed  etiam  Nitzschius ,  qui  si ,  ut  debuit,  accurate  hanc  causam 
examinasset,  in  libro  de  Gracchis  p.  455  extr.  non  ea  posuisset 
quae  ne  inconsiderate  scripsisse  videatur  non  poterit  defendere. 
Quod  si  post  saecula  aliquot  nostris  litteris  eadem  calamitas  quae 
Graecis  et  Latinis  acciderit  et  qui  tum  erunt  homines  Langium  et 
Mercklinum  doctos  viros  fuisse  et  acutos  acceperint  neque  ad  eos 
ex  horum  libris  quicquam  praeter  ea  quae  deCorneliae  fragmen- 
tis  scripserunt  pervenerit,  cum  haec  neque  docta  esse  neque 
acuta  perspexerint,  nihil  puto  quod  ipsis  auctoribus  mirabile  vi- 
deri  possit  facient  si  suppositicia  esse  iudicabunt.  Iidemque  cum 
Langium  clamoribus  pro  argumentis  usum ,  Mercklinum  (p.  45) 
et  mortiferos  Langii  ictus  commemorasse  et  illa  conclusiuncula 
quam  p.  96  reprehendimus  confisum  quae  in  fragmentis  lege- 
rentur  a  Corneliae  moribus  aliena  iudicassejvidebunt,  non  sine 
causa  declamatores  se  convictos  tenere  existimabunt.  Quae  cum 
acciderint,  si  fieri  possit  quod  non  potest,  ut  Langius  et  Merckli- 
nus  reviviscant  et  sua  esse  affirment  quae  suppositicia  visa  sint, 
tum  si  illi  qui  ita  iudicaverint  ipsis  quidem  affirmantibus  credant, 
sed  qui  illa  scripserint  neque  doctos  sibi  videri  neque  acutos  di- 
cant,  quid  habebunt  quod  respondeant?  Neque  enim  haec  ini- 
quius  iudicata  esse  quam  ipsi  de  Corneliae  fragmentis  iudicave- 
rint  demonstrare  poterunt.  At  nos  aequiore  iudicio  posteros  usu- 
ros  speramus,  et  cum  reputaverint  doctis  et  acutis  accidere  posse 
ut  et  indocte  nonnulla  et  non  acute  scribant,  neque  quae  a  Merck- 
lino  et  Langio  scripta  sunt  a  declamatoribus  conficta  existimatu- 
ros  neque  dubitaturos ,  ut  ne  nos  quidem  dubitamus,  quin  docti 
illi  viri  fuerint  et  acuti. 

His  quae  hactenus  disputavimus  etsi  officio  nos  satisfecisse 
iudicamus ,  cum ,  si  fragmenta  de  quibus  agitur  non  potuisse  a 
Cornelia  scribi  non  fuerit  demonstratum,  codicum  testimonio  qui 
Corneliae  esse  tradunt  fides  haberi  debeat,  tamen  ut  hanc  quae- 
stionem  quantum  fieri  a  nobis  potest  absolvamus,    et  quae  ab 

adversariis  non  reprehensa  alios  offendere  possint  explicabimus 
et  quibus  nostrum  iudicium  confirmari  videatur  colligemus. 

Primum  igitur  in  his  verbis  §  \  :  Sed  quatinus  id  fieri  non 
potest,  multo  tempore  multisque  partibus  inimici  nostri  non  peribunt 
atque  uti  nunc  sunt  erunt  potius  quam  res  publica  profligetur  atque 
pereat  ablativi  multo  tempore  multisque  partibus  referuntur  ad 
comparativum  potius  et  significant  quanto  potius  id  quod  fore-di- 
citur  futurum  sit  quam  id  cui  comparatur.  Yerba  autem  multis 
partibus  hic  eo  modo  posita  sunt  de  quo  dixit  Madvigius  ad  Gic. 
de  fin.  p.  328  et  ad  homines  relata  significant  magno  numero,  ut 
apud  Cic.  ad.  fam.  i.  2 ,  2  perspiciebant  enim  in  Hortensii  senten- 
tiam  multis  partibus  plures  ituros  et  Cael.  ad  Cic.  fam.  vm.  9,  3 
turpe  tibi  erit  Patiscum  Curioni  decem  pantheras  misisse ,  te  non 
multis  partibus  plures.  Ac  ne  quis  miretur  adverbium  potius  ad- 
iungi  verbo  erunt,  hoc  non  pro  copula  ponitur  sed  significat  exi- 
stieren.  Denique  futura  peribunt  et  erunt  coniunctam  habent  si- 
gnificationem  et  eius  rei  quae  futura  sit  et  quam  Cornelia  fieri  ve- 
lit,  ut  apud  Plaut.  Amph.  prol.  13:  Haec  ut  me  vultis  approbare. 
annitier ,  lucrum  ut  pcrcnnc  vobis  semper  suppetat.  ita  huic  facietis 
fabulae  silentium  itaque  aequi  et  iusti  hic  eritis  omnes  arbitri.  At- 
que  de  his  verbis  nihil  interpretes  annotarunt,  nisi  quod  Petavio 
pro  multis  partibus  male  muttis  aetatibus  scribendum  visum  est ; 
minus  recte  explicarunt  quae  §  3  leguntur :  ecquando  perpudescet 
miscenda  atque  perturbanda  re publica?  Nam  quod  contulerunt  ex 
Tac.  Agr.  32  pudct  dictu ,  non  est  simile,  cum  supinum  quod  al- 
terum  vocant  non  ablativus,  sed  dativus  sit  substantivi  verbalis ; 
atque  hoc  supinum  Tacitus  ad  adiectivum  retulit  quod  coniunc- 
tum  curn  copula  inest  in  verbo  pudet .  quasi  paulum  immutata 
sententia  scripsisset  pudendum  est.  Ablativus  autem  non  polest 
ita  poni  ut  aptus  sit  a  verbo  pudet  et  similibus ,  neque  eo  signi- 
ficatur  cuius  rei  pudeat;  sed  verbo  absolute  posito  ablativus  qua 
re  pudor  excitetur  demonstrat.  Atque  ita  praeter  Corneliam 
Plautus  scripsit  Bacch.  m.  1 ,  12  :  ncque  mci  neque  tui  intus  pudi- 
tum  est  factis  quae  facis.  Paulo  post  §  4  in  his  verbis:  Ubi  mortua 
ero .  parentabis  mihi  et  invocabis  deum  parentem,  cum  Salmasius 
scribendum  dixisset  deos  Manes  parentis,  recte  Heusingcrus  deum 
parentem  idem  significare  dixit.  De  divino  Manium  cultu  qui  do- 
ceri  cupient ,  inspiciant  libros  a  Mercklino  commemoratos  ,  Har- 
tungi  Rel.  d.  Rom.  i  p.  ii,  Herlzbergii  de  dis  Rom.  patriis  p.  5, 
Schoemanni  de  dis  Man.  Lar.  Gen.  p.  11.  At  verba  deum  paren- 
em  non  ita  explico  ut  Corneliam  parentem  masculino  gencre  de 

se  posuisse  putem ,  de  qua  re  prudentius  certe  quam  Charisius 
eo  loco  quem  supra  p.  99  tractavimus  dixit  Paulus  Diaconus  p. 
451  ap.  Muell.  :  Masculino  genere  parentem  appellabant  antiqui 
etiam  matrem;  sed  deum  omnino  pro  numine  divino  dictum  exi- 
stimo  nulla  sexus  significatione  qui  a  dis  Manibus  alienus  vide- 
tur.  Neque  aliter  explicari  debent  haec  Giceronis  Verr.  iv.  49, 
\  07  de  Cerere  et  Proserpina :  quod  horum  in  his  locis  vestigia  ac 
prope  incunabula  reperiuntur  deorum  et  Catuli  ap.  Cic.  de  nat. 
deor.  i.  28 ,  79  de  Aurora :  Mortalis  visust  pulchrior  esse  deo  et 
Vergilii  Aen.  n.  632  de  Venere  ducente  deo  et  Calvi  pollentemque 
deum  Venerem,  quae  Servius  et  Macrobius  (Sat.  m.  8)  commemo- 
rant.  Proxima  verba  eorum  deum  preces  expetere  interpretes  recte 
defenderunt  exemplis  Plauti  Rud.  i.  5 ,  i  Qui  sunt  qui  a  patrona 
preces  mea  expetessunt  et  Catulli  68,65  iam  prece  Pollucis ,  iam 
Castoris  implorata,  quam  Italorum  correctionem  (nam  in  bonis 
codicibus  est  implorate)  praefero  Lachmanni  coniecturae  implo- 
ratu.  Videntur  in  his  minus  accurate  preces  et  benignitas  deo- 
rum  quae  precibus  expetitur  confusae  esse. 

Atque  ut  iis  satisfaciamus  si  qui  verborum  Corneliae  recen- 
tiorem  colorem  esse  existimant,  enumerabimus  ea  quae  antiquio- 
ris  sermonis  propria  Ciceronis  aetate  nisi  a  poetis  et  antiquariis 
non  sunt  posita.  Sunt  autem  praeter  illud  deum  preces  expetere, 
de  quo  diximus,  haece:  §  \  atque  post  comparativum,  quatinus 
pro  quoniam  positum ,  §  2  deierare,  senecta,  §  Spausa.  Atqueho- 
rum  vocabulorum  usum  quae  demonstrent  idonea  exempla  Han- 
dii  Turs.  i.  p.  472  et  Forcellinii  lexicon  praebebit.  Ex  eodem 
genere  est  haec  verborum  coniunctio  §  2 :  omnium  eorum  quos 
antehac  habui  liberos,  substantivo  ex  enuntiatione  primaria  in  re- 
lativam  traiecto ,  qua  usi  sunt  Plaut.  Curc.  m.  63  ut  ei  detur 
quam  istic  emi  virginem,  Cas.  v.  4,  6  quid  fecisti  scipione  aut  quod 
habuisti  pallium ,  Merc.  n.  1  ,  6  ei  ne  noceret  quam  domi  ante  ha- 
bui  capram  et  Ter.  Andr.  prol.  3  populo  ut  placerent  quas  fecisset 
fabulas. 

Verum  haec  ut  demonstrant  non  recte  antiquitatis  colorem 
in  his  fragmentis  desiderari,  ita  facile  a  falsario  ad  fraudem  te- 
gendam  poni  poterant.  Plus  tribuo  universae  orationis  confor- 
mationi ,  quae  minime  anxie  structa  permulta  habet  liberioris 
motus  impressa  vestigia  qui  et  antiquae  simplicitatis  et  eius  se- 
curitatis  quae  familiaribus  epistolis  convenit  proprius  est  neque 
ita  videtur  effingi  potuisse  ab  eo  qui  verbis  intentus  nequid  frau- 
dem  proderet  sollicito  animo  circumspiceret.  Ita  §  1  qui  anxie  ad 

verba  orationem  exegisset  non  scripsisset  ea  persequi  sed  id, 
cum  unum  commemoratum  esset  ad  quod  haec  referrentur,  ini- 
micos  ulcisci ,  et  de  hoc  initio  huius  enuntiati  pronomen  id  posi- 
lum  esset.  Sed  Cornelia  quae  res  non  verba  sequeretur  plura- 
lem  posuit,  cum  ea  quae  inimicos  ulciscenti  agenda  essent  animo 
obversarentur.  Item  sequentia,  de  quibus  supra  diximus,  impe- 
ditius  et  securius  sunt  scripta.  Eodem  pertinet  pronomen  eorion 
paucis  interpositis  repetitum  in  his  verbis  §  2 :  quem  oportebat 
omnium  eorum  quos  antehac  habui  Uberos  partis  eorum  tolerare, 
quibus  similia  sunt  haec  Ter.  Hec.  prol.  2,6:  In  his  quas  pri- 
mum  Caecili  didici  novas  partim  sum  earum  exactus .  partim  vix 
steti;  qui  iocus  demonstrat  nihil  opus  esse  Rothii  correctione 
omnium  meorum.  Denique  in  his  eiusd.  §  verbis :  uti  nefas  habe- 
res  rerum  maiorum  adversum  meam  sententiam  quicquam  facere, 
praesertim  mihi  cui  parva  pars  vitae  superest,  hic  igitur  nihil  est 
in  enuntiato  primario  a  quo  dativus  mihi  aptus  esse  possit ,  sed 
liberius  pronomen  sententiam  verborum  adversum  meam  senten- 
tiam  repetit  et  attractione  quadam  enuntiato  relativo  coniungitur, 
cuius  rei  exemplum  est  apud  Plautum  Aul.  m.  6,  37:  Ego  te 
hodie  reddam  madidum  sed  vino  probe ,  tibi  cui  decretum  est  bibere 
aquam. 

Sed  his  rebus  utrum  alii  codicum  testimoniuni  quo  haec 
fragmenta  Corneliae  Gracchorum  matri  tribuuntur  confirmari 
iudicent  necne  nihil  ad  nos.  Nobis  satis  est  demonstrasse  nihil  in 
liis  inesse  quod  a  Cornelia  alienum  videri  possit.  Quod  si  qui 
tamen  dubitare  velint  num  haec  fragmenta  genuina  sint ,  ii  aut 
se  ineptos  esse  confiteantur  aut  firma  argumenta  proferant  qui- 
bus  haec  non  potuisse  a  Cornelia  scribi  evincatur. 

